id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
dc83ec9b-0ea7-4938-9578-40716a380a31 | រដ្ឋបាលក្រុងព្រះសីហនុ ជូនដំណឹងពីការចុះឈ្មោះប្រជាពលរដ្ឋរស់នៅក្រុងព្រះសីហនុ ដែលមានអាយុចាប់ពី១៨-៥៩ឆ្នាំ ដើម្បីចាក់វ៉ាក់សាំងបង្ការជំងឺកូវីដ១៩ | លោក អ៉ី សុខឡេង អភិបាលក្រុងព្រះសីហនុ បានចេញសេចក្ដីជូនដំណឹងមួយ ស្ដីពីការចុះឈ្មោះប្រជាពលរដ្ឋរស់នៅក្រុងព្រះសីហនុ ដែលមានអាយុចាប់ពី១៨-៥៥ឆ្នាំ ដើម្បីចាក់វ៉ាក់សាំងបង្ការជំងឺកូវីដ១៩។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី៣១ ខែមីនា ឆ្នាំ២០២១។ តាមរយៈសេចក្ដីជូនដំណឹងនោះ រដ្ឋបាលក្រុងព្រះសីហនុ បានបញ្ជាក់ថា ខ្លួនបានរៀបចំទីកន្លែងសម្រាប់ចុះឈ្មោះប្រជាពលរដ្ឋដែលមានអាយុចាប់ពី១៨-៥៩ឆ្នាំ ដើម្បីចាក់វ៉ាក់សាំងនេះ ចំនួន១៥ទីតាំង ដោយចាប់ទទួលចុះឈ្មោះជារៀងរាល់ថ្ងៃ ចាប់ពីម៉ោង៨ព្រឹក ដល់ម៉ោង៤រសៀល។ រដ្ឋបាលក្រុងព្រះសីហនុ បានធ្វើការណែនាំថា អំឡុងពេលប្រជាពលរដ្ឋទៅចុះឈ្មោះ សូមរក្សានូវសណ្តាប់ធ្នាប់ របៀបរៀបរយ និងដើម្បីបង្ការហានិភ័យ នៃការឆ្លងជំងឺកូវីដ១៩ សូមគោរពឲ្យបានម៉ឺងម៉ាត់នូវវិធានការ ៣ការពារ (ពាក់ម៉ាស់ លាងដៃ រក្សាគម្លាតសុវត្ថិភាពសង្គម និងសុវត្ថិភាពបុគ្គលយ៉ាងតិច១.៥ ម៉ែត្រ នៅគ្រប់ទីកន្លែងទាំងអស់) និង៣កុំ (កុំចូលទៅកន្លែងបិទជិតគ្មានខ្យល់ចេញចូល កុំទៅកន្លែងមនុស្សច្រើន កុំប៉ះពាល់គ្នា) របស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា និងវិធានការនានារបស់ក្រសួងសុខាភិបាល។ សូមបញ្ជាក់ថា ការចាក់វ៉ាក់សាំងបង្ការជំងឺកូវីដ១៩ គឺឈរលើគោលការណ៍ស្ម័គ្រចិត្ត និងឥតគិតថ្លៃ ហើយការចាក់វ៉ាក់សាំងបង្ការ ជំងឺកូវីដ១៩ ត្រូវចាក់ចំនួន២លើក តាមការកំណត់របស់ក្រុមគ្រូពេទ្យ និងត្រូវភ្ជាប់ មកជាមួយនូវឯកសារបញ្ជាក់អត្តសញ្ញាណ មានដូចជា អត្តសញ្ញាណប័ណ្ណសញ្ជាតិខ្មែរ ឬ សំបុត្រកំណើត ឬសៀវភៅ ស្នាក់នៅ ឬ លិខិតឆ្លងដែន ដើម្បីយកមកពិនិត្យផ្ទៀងផ្ទាត់នៅពេលចុះឈ្មោះ និងនៅពេលចាក់វ៉ាក់សាំងបង្ការជំងឺកូវីដ១៩៕ | 2021-03-31T18:40:00+07:00 | freshnewsasia.com | https://m.freshnewsasia.com/index.php/en/localnews/191502-2021-03-31-04-40-45.html |
a712ddc9-36c3-4ab1-81da-0bfc5d413ddc | ប្រមុខរាជរដ្ឋាភិបាល ចេញអនុក្រឹត្យ ស្តីពីវិធានការរដ្ឋបាល ទប់ស្កាត់ការឆ្លងរាលដាលជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត | ភ្នំពេញ៖ ប្រមុខរាជរដ្ឋាភិបាលកម្ពុជាចេញ អនុក្រឹត្យលេខ ៥៧ អនក្រ.បក ចុះថ្ងៃទី៣១ ខែមីនា ឆ្នាំ២០២១ ស្តីពីវិធានការរដ្ឋបាលដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត។ សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា នៅថ្ងៃទី៣១ ខែមីនា ឆ្នាំ២០២១នេះ អនុក្រឹត្យនេះ មានគោលបំណងកំណត់អំពីវិធានការរដ្ឋបាល ស្របតាមច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ផ្សេងៗទៀត សំដៅការពារអាយុជីវិតរបស់ប្រជាពលរដ្ឋ សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឲ្យបានជាអតិបរមានូវផលប៉ះពាលនៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចក្នុងប្រទេសកម្ពុជា។ អនុក្រឹត្យនេះ មានវិសាលភាពអនុវត្តចំពោះការទប់ស្កាត់ការឆ្លងរាលដាលនៃជំងឺកូវិដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត តាមការកំណត់របស់ក្រសួងសុខាភិបាល នៅក្នុងប្រទេសកម្ពុជា៕ រក្សាសិទ្ធិដោយ៖បញ្ញាស័ក្តិ | 2021-03-31T18:16:12+07:00 | cen.com.kh | https://cen.com.kh/archives/316107.html |
56463e98-2ce5-480c-b071-d2f0062a72a9 | ហ្វីលីពីន សង្ឃឹមថាសេដ្ឋកិច្ចកម្ពុជា នឹងវិលដូចមុនពេលផ្ទុះជំងឺកូវីដ-១៩ ក្នុងពេលឆាប់ៗនេះ នៅពេលពលរដ្ឋទទួលបានវ៉ាក់សាំងក្នុងចំនួនច្រើន (Video inside) | លោកស្រី ម៉ារៀ អាមីលីតា អាគីណូ (Maria Amelita C. Aquino) ឯកអគ្គរដ្ឋទូតថ្មី នៃសាធារណរដ្ឋហ្វីលីពីន ប្រចំានៅកម្ពុជា បានសម្តែងក្តីសង្ឃឹមថា សេដ្ឋកិច្ចកម្ពុជាដែលធ្លាប់តែមានកំណើនល្អ នៅមុនពេលផ្ទុះជំងឺកូវីដ-១៩ នោះ នឹងវិលទៅរកសភាពដូចដើមវិញក្នុងពេលឆាប់ៗនេះ នៅពេលពលរដ្ឋទទួលបានវ៉ាក់សំាងក្នុងចំនួនច្រើន។ ក្នុងឱកាសចូលជួបសម្តែងការគួរសមជាមួយ សម្តេចអគ្គមហាពញាចក្រី ហេង សំរិន ប្រធានរដ្ឋសភា នៅព្រឹកថ្ងៃទី៣១ ខែមីនា ឆ្នាំ២០២១នេះ លោកស្រីឯកអគ្គរដ្ឋទូត បានវាយតម្លៃខ្ពស់ ចំពោះវិធានការទប់ស្កាត់ និងការពារជំងឺកូវីដ-១៩ មានប្រសិទ្ធភាព របស់រាជរដ្ឋាភិបាលកម្ពុជា។ សម្តេចអគ្គមហាពញាចក្រី ហេង សំរិន បានស្វាគមន៍យ៉ាងកក់ក្តៅចំពោះបេសកកម្មការទូតរបស់លោកស្រី នៅកម្ពុជា។ សម្តេចលើកឡើងថា កម្ពុជានិងហ្វីលីពីនមានទំនាក់ទំនង និងកិច្ចសហប្រតិបត្តិការលើវិស័យការទូតជាមួយគ្នា តាំងពីឆ្នាំ១៩៥៧ ហើយចំណងការទូតនេះ បានបន្តចាក់គ្រឹះយ៉ាងរឹងមាំរហូតមកដល់សព្វថ្ងៃ។ សម្តេចបានបញ្ជាក់ថា បេសកកម្មការទូតថ្មីរបស់ លោកស្រី Maria Amelita C. Aquino នៅកម្ពុជា ពិតជាមានសារសំខាន់ខ្លាំងណាស់ ក្នុងការបន្តរួមចំណែកលើកកម្ពស់ទំនាក់ទំនង ចំណងមិត្តភាព និងកិច្ចសហប្រតិបត្តិការរវាងប្រទេសកម្ពុជា និងហ្វីលីពីន ដែលមានស្រាប់ឱ្យកាន់តែល្អប្រសើរថែមមួយកម្រិតទៀត។ សម្តេចប្រធានរដ្ឋសភា បានលើកឡើងថា ចំពោះទំនាក់ទំនងរដ្ឋសភាកម្ពុជា និងហ្វីលីពីន មានកិច្ចសហប្រតិបត្តិការជាមួយគ្នាយ៉ាងច្រើន លើវិស័យការទូតសភា នៅក្នុងវេទិកាអន្តរសភា ទាំងក្នុងតំបន់ និងសកលលោក ជាពិសេស កិច្ចសហប្រតិបត្តិការនៅក្នុងក្របខណ្ឌអន្តរសភាអាស៊ាន ដែលសភាហ្វីលីពីន ជាសហស្ថាបនិកមួយដ៏សំខាន់ផងនោះ។ សភាប្រទេសទាំងពីរ ក៏បានបង្កើតក្រុមមិត្តភាពរដ្ឋសភា ដើម្បីបង្កបរិយាកាសឲ្យសមាជិករដ្ឋសភា នៃប្រទេសទាំងពីរ បានធ្វើការផ្លាស់ប្តូរបទពិសោធន៍ការងារនីតិកម្មជាមួយគ្នា ជាពិសេស ធ្វើយ៉ាងណាឲ្យវិស័យការទូតសភាប្រទេសទាំងពីរ កាន់តែមានលក្ខណៈស៉ីជម្រៅថែមទៀត។ ក្នុងនាមរដ្ឋសភាកម្ពុជា សម្តេចបានសម្តែងការពេញចិត្តពីវឌ្ឍនភាពនៃទំនាក់ទំនង និងកិច្ចសហប្រតិបត្តិការទ្វេភាគី រវាងប្រទេសកម្ពុជានិងហ្វីលីពីន លើវិស័យជាច្រើន នៅក្នុងនោះប្រទេសទាំងពីរ ដែលបានចុះកិច្ចព្រមព្រៀង និងអនុស្សារណៈជាមួយគ្នាក្នុងកិច្ចសហប្រតិបត្តិការលើវិស័យអាទិភាពជាច្រើន មានវិស័យពាណិជ្ជកម្ម និងវិនិយោគផងដែរ។ ជាចុងបញ្ចប់ ឯកអគ្គរដ្ឋទូតប្រទេសហ្វីលីពីន បានថ្លៃងអំណរគុណចំពោះរាជរដ្ឋាភិបាលកម្ពុជា ដែលបានយកចិត្តទុកដាក់ ថែរក្សាប្រជាពលរដ្ឋហ្វីលីពីន ដែលកំពុងស្នាក់នៅ និងបំពេញការងារនៅកម្ពុជា នៅក្នុងនោះបានផ្តល់វ៉ាក់សំាងកូវីដ-១៩ ដល់ប្រជាពលរដ្ឋហ្វីលីពីនផងដែរ។ ប្រទេសហ្វីពីន មានគម្រោងផ្តល់អាហារូបករណ៍ដល់និស្សិត និងមន្រ្តីរាជការកម្ពុជាលើផ្នែកបច្ចេកវិទ្យាផងដែរ៕ | 2021-03-31T17:59:00+07:00 | freshnewsasia.com | https://m.freshnewsasia.com/index.php/en/localnews/191494-2021-03-31-03-59-03.html |
a0007014-926b-499e-a1d1-2604811e2fa8 | អភិបាលរង ក្រុងស្វាយរៀង ឆ្លងជំងឺកូវីដ១៩ | បើតាមការប្រកាស របស់រដ្ឋបាលខេត្តស្វាយរៀង នៅថ្ងៃ៣០ មីនា អ្នកដែលបានប៉ះពាល់ ដោយផ្ទាល់ និងប្រយោល ជាមួយអភិបាលរងរូបនេះ គឺមានចំនួន១០៥នាក់ ក្នុងនោះអ្នកប៉ះផ្ទាល់៤៤នាក់ បានយកវត្ថុវិភាគសំណាក ៦នាក់ នៅសល់៣៨នាក់រង់ចាំ ក្រុមការងារយកវត្ថុវិភាគ សំណាក ទៅធ្វើតេស្ត និងធ្វើចត្តាឡីស័ក១៤ ថ្ងៃផងដែរ ៕ | 2021-03-31T17:38:00+07:00 | dap-news.com | https://dap-news.com/national/2021/03/31/131403/ |
e8388250-f772-4918-984d-022832e85b65 | BREAKING: សហរដ្ឋអាមេរិក៖ មនុស្ស ៦.២ម៉ឺននាក់ទៀតឆ្លងកូវីដ-១៩ និងអ្នកជំងឺ ៨៧៣នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦២,៤៥៩នាក់ទៀតបានឆ្លងជំងឺ COVID-19 ខណៈអ្នកជំងឺ ៨៧៣នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃពុធ ទី៣១ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,០៩៧,១៥៤ករណី ក្នុងនោះមានអ្នកស្លាប់សរុបចំនួន ៥៦៤,១៣៨នាក់ និងជាសះស្បើយឡើងសរុប ២៣,៥៨៦,៧៩៦នាក់។ គួរបញ្ជាក់ថា ប្រធានាធិបតីអាមេរិកលោក ចូ បៃដិន បានប្តេជ្ញាចាក់វ៉ាក់សាំង COVID-19 ជូនដល់ប្រជាជនអាមេរិកឲ្យបានជាង ៩០% នៃចំនួនប្រជាជនពេញវ័យសរុប ២៥៨លាននាក់ទូទាំងសហរដ្ឋអាមេរិក នៅត្រឹមថ្ងៃទី១៩ ខែមេសា ហើយសម្រាប់អ្នកដែលនៅសល់ អាចនឹងទទួលការចាក់ជាបន្តបន្ទាប់ មិនឲ្យយូរជាងថ្ងៃទី០១ ខែឧសភានោះឡើយ។ យោងតាមទិន្នន័យកាលពីថ្ងៃចន្ទដើមសប្តាហ៍នេះ (ពេលវេលានៅអាមេរិក) ប្រជាជនអាមេរិក ៩៥លាននាក់បានទទួលវ៉ាក់សាំងយ៉ាងហោចណាស់ ១ដូស និង ៥៣លាននាក់បានទទួលការចាក់វ៉ាក់សាំងគ្រប់ដូស ដែលសុទ្ធតែជាវ៉ាក់សាំងបង្ការ COVID-19 របស់ក្រុមហ៊ុន Pfizer, Moderna និង Johnson & Johnson៕ | 2021-03-31T17:27:00+07:00 | freshnewsasia.com | https://m.freshnewsasia.com/index.php/en/internationalnews/191490-2021-03-31-03-27-49.html |
ed3254b8-ede5-4a81-b440-21617fddd3d8 | គ្រាន់តែខេត្តក្រុងពីរ សរុបអ្នកឆ្លង ៥៧ នាក់ទៅហើយ | រាជធានីភ្នំពេញ និងខេត្តព្រះសីហនុ នៅតែបន្តរកឃើញអ្នកឆ្លងកើនឡើងមិនថមថយ។ ចំនួនអ្នកឆ្លងសរុប ៦៣ នាក់នៅព្រឹកនេះ ខេត្តក្រុងទាំងពីរនេះសរុបមានអ្នកឆ្លង ៥៧ នាក់ក្នុងនោះខេត្តព្រះសីហនុមានចំនួន ៣៤ នាក់ និងភ្នំពេញ ២៣ នាក់។ ខេត្តត្បូងឃ្មុំដែលទើបតែផ្ទុះសហគមន៍មួយរយៈចុងក្រោយមានអ្នកឆ្លង ០៤ នាក់ ខេត្តកណ្តាល ០១ នាក់ និងស្វាយរៀង ០១ នាក់។ គួរបញ្ជាក់ថា រាជធានីភ្នំពេញ និងខេត្តព្រះសីហនុ ស្ថិតក្នុងភាពប្រកាសអាសន្នលើការរាតត្បាតជំងឺកូវីដ ១៩។ ខេត្តក្រុងដ៏សំខាន់ពីរនេះ នៅបន្តរងគ្រោះដោយកើនចំនួនអ្នកឆ្លងជារៀងរាល់ថ្ងៃ។ រដ្ឋបាលខេត្តព្រះសីហនុបានឲ្យដឹងថា រហូតមកដល់ពេលនេះ មានអ្នកជំងឺជិត ៣០០ នាក់កំពុងសម្រាកព្យាបាល។ ចំណែករាជធានីភ្នំពេញ ស្ថានភាពអ្នកឆ្លងកើនជាគំហុក រដ្ឋាភិបាលបានសម្រេចប្រើប្រាស់មន្ទីរពេទ្យហ្លួងម៉ែ អតីតមន្ទីរពេទ្យនគរទេពជាកន្លែងសម្រាកព្យាបាលអ្នកឆ្លងកូវីដ ១៩។ រាជធានីប្រើប្រាស់មណ្ឌលព្យាបាលអ្នកឆ្លងកូវីដមាន៖ -មជ្ឍមណ្ឌលកំចាត់រោគរបេង និងហង់សិន -មន្ទីរពេទ្យមិត្តភាពខ្មែរសូវៀត -មណ្ឌលសុខភាពចាក់អង្រែ -សណ្ឋាគារក្រេឌុត រាជធានីភ្នំពេញ -មន្ទីរពេទ្យរ៉ូយ៉ាល់ភ្នំពេញ -មន្ទីរពេទ្យកុមារជាតិ -មន្ទីរពេទ្យហ្លួងម៉ែ | 2021-03-31T17:12:00+07:00 | kampucheathmey.com | https://www.kampucheathmey.com/health/93053 |
40ec2b6e-bc50-4587-b8ad-af443d2ee9bd | កម្ពុជាមានអ្នកឆ្លងជំងឺកូវីដ១៩ថ្មី ចំនួន៦៣នាក់ និងជាសះស្បើយ១៥នាក់ | បើតាមការប្រកាស របស់ក្រសួងគិតត្រឹមព្រឹកថ្ងៃ៣១ មីនា កម្ពុជាមានអ្នកឆ្លងសរុប ចំនួន២៤៤០ នាក់ អ្នកជាសះស្បើយ ចំនួន១១៩១ នាក់ អ្នកកំពុងព្យាបាលចំនួន១២៣៤ នាក់ និងអ្នកស្លាប់ចំនួន១១ នាក់ ។ ក្នុងនោះ ខេត្តព្រះសីហនុមានចំនួន៣៤នាក់ ភ្នំពេញចំនួន២៣នាក់ ត្បូងឃ្មុំចំនួន៤នាក់ កណ្តាលម្នាក់ និងស្វាយរៀងម្នាក់៕ | 2021-03-31T16:25:00+07:00 | dap-news.com | https://dap-news.com/national/2021/03/31/131365/ |
6e317e5c-bc8d-4f0b-a4a7-a9acb4e93032 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ចំនួន៦៣នាក់ ខណៈអ្នកជំងឺចំនួន១៥នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី៣១ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦៣នាក់ ដែលសុទ្ធសឹងឆ្លងក្នុងសហគមន៍ ខណៈអ្នកជំងឺចំនួន១៥នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសរបស់ក្រសួងសុខាភិបាលបញ្ជាក់ថា អ្នកឆ្លងកូវីដ១៩ ទាំង៦៣នាក់ ជាករណីឆ្លងក្នុងសហគមន៍នៃ ក្នុងនោះមានជនជាតិខ្មែរ៥៩នាក់ និងជនជាតិចិន៤នាក់ ដែលរកឃើញនៅរាជធានីភ្នំពេញ ព្រះសីហនុ ខេត្តត្បូងឃ្មុំ ខេត្តស្វាយរៀង និងកណ្តាល។ ចំណែកអ្នកជាសះស្បើយទាំង ១៥នាក់វិញ ជាអ្នកឆ្លងក្នុងព្រឹត្តិការណ៍ ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលបានឲ្យថា គិតត្រឹមម៉ោង ៧៖០០នាទីព្រឹកថ្ងៃទី៣១ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២៤៤០នាក់ ក្នុងនោះអ្នកជាសះស្បើយចំនួន ១១៩១នាក់, អ្នកកំពុងសម្រាកព្យាបាលជំងឺ ចំនួន១២៣៤នាក់, ស្លាប់ចំនួន១១នាក់ និង៤នាក់ទៀត ស្លាប់ដោយសារជំងឺផ្សេង ពេលកំពុងទទួលការព្យាបាលជំងឺកូវីដ១៩៕ | 2021-03-31T16:11:00+07:00 | freshnewsasia.com | https://m.freshnewsasia.com/index.php/en/localnews/191481-2021-03-31-02-11-04.html |
79b8c381-0857-429d-91d2-6700a58b3a43 | កុំធ្វេសប្រហែស ទោះជិះឡានផ្ទាល់ខ្លួនអ្នកបើកបរគួរតែពាក់ម៉ាស និងបាញ់អាល់កុលជាប់ជានិច្ច | ជាការពិតមានសំណួរមួយចំនួននៅតែបង្កជាចម្ងល់ថា តើអ្នកបើកបរគួរពាក់ម៉ាសដែរទេ ក្នុងកាលៈទេសៈជិះឡានផ្ទាល់ខ្លួនដែលបិទជិត ឬប្រសិនបើចាំបាច់បានឆ្លងកាត់តំបន់ដែលមានហានិភ័យនៃជំងឺកូវីដ។ បើអ្នកបើកបរស្ថិតនៅលើឡានខ្លួនឯងឬជាមួយនរណាម្នាក់ដែលជាសមាជិកគ្រួសារ នេះគឺជាស្ថានភាពដែលមានហានិភ័យទាប ហើយអ្នកបើកបរមិនចាំបាច់ពាក់ម៉ាសបិទក៏បាន។ ទោះយ៉ាងណាក៏ដោយ មានហេតុផលខ្លះថាការពាក់ម៉ាសឬរបាំងមុខនៅក្នុងឡានពិតជាសមហេតុផលដើម្បីជួយការពារអ្នកដទៃក្នុងកំឡុងពេលមានជំងឺរាតត្បាត។ ប្រសិនបើយើងកំពុងជិះជាមួយអ្នកដែលមិនរស់នៅជាមួយយើង (មិនមែនសមាជិកគ្រួសារអាចជាមិត្តភ័ក្ដិ)។ នេះរួមបញ្ចូលទាំងអ្នកកំពុងនៅក្នុងរថយន្តជាមួយមនុស្សមិនស្គាល់។ ប្រសិនបើអ្នកបើកបរបើកបង្អួចដើម្បីទាក់ទងជាមួយអ្នកណាម្នាក់នៅកន្លែងដែលមានហានិភ័យឬជាតំបន់មានមនុស្សកំពុងធ្វើចត្តាឡីស័កអ្នកបើកបរគួរតែពាក់ម៉ាសជាចាំបាច់។ បើអ្នកបើកបរជាអ្នកដឹកជញ្ជូនទំនិញឬឈប់ច្រើនដងតាមផ្លូវពេលកំពុងធ្វើដំណើរ អ្នកត្រូវពាក់ម៉ាសឬរបាំងមុខនៅក្នុងឡានជាប់ជានិច្ចនិងមានទឹកអាកុលឬជែលលាងដៃផងដែរ។ ទីមួយប្រសិនបើអ្នកចង់ចុះនិយាយជាមួយអ្នកនៅខាងក្រៅមិនពិបាកត្រូវយកម៉ាសមកពាក់ច្រើនដងនាំតោងមេរោគ។ ទីពីរដើម្បីសុវត្ថិភាពខ្លួនឯងនិងមនុស្សជុំវិញខ្លួនអ្នកឲ្យជៀសឆ្ងាយពីជំងឺកូវីដ។ អ្នកបើកបរគួរប្រាកដចិត្តថាបានពាក់ម៉ាសនៅក្នុងឡានត្រឹមត្រូវ ដោយគ្របលើច្រមុះនិងមាត់ ហើយត្រូវឧស្សាហ៍លាងសំអាតដៃញឹកញាប់ជាមួយអាកុលឬជែលជាចាំបាច់៕ | 2021-03-31T16:11:00+07:00 | kampucheathmey.com | https://www.kampucheathmey.com/global-news/92961 |
9692b957-2b16-4612-8332-f9c1c7c98e4e | ទេសរដ្ឋមន្រ្តី លី ធុជ បានប្រគេនគ្រឿងទេយ្យទាន និងបច្ច័យជូនវត្តចំនួន១៩ ក្នុងក្រុងបាវិត ខេត្តស្វាយរៀង សម្រាប់ពិធីវាយគង ជួង រគាំង ទូងស្គរ ដើម្បីចូលរួមទប់ស្កាត់ការរីករាលដាលជំងឺកូវីដ១៩ | កាលព្រឹកថ្ងៃទី៣០ ខែមីនា ឆ្នាំ២០២១ ក្នុងនាមលោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្រ្តី និងជាប្រធានក្រុមការងាររាជរដ្ឋាភិបាលចុះមូលដ្ឋានខេត្តស្វាយរៀង, លោកទេសរដ្ឋមន្រ្តី លី ធុជ ប្រធានក្រុមការងាររាជរដ្ឋាភិបាលចុះមូលដ្ឋានក្រុងបាវិត បានចាត់ឲ្យលោក លឹម សៀងហេង អភិបាលក្រុងបាវិត នាំយកគ្រឿងទយ្យទាន និងបច្ច័យមួយចំនួនប្រគេនព្រះសង្ឃចំនួន ១៩វត្ត ក្នុងក្រុងបាវិត ខេត្តស្វាយរៀង សម្រាប់រៀបចំពិធីគង ជួង រគាំង ទូងស្គរ ដើម្បីចូលរួមបង្ការ និងទប់ស្កាត់ការរីករាលដាលនៃជំងឺកូវីដ១៩ ក្នុងគោលដៅបង្កើនការផ្សព្វផ្សាយព័ត៌មានដល់ប្រជាពលរដ្ឋ ពុទ្ធបរិស័ទ ឲ្យមានការប្រុងប្រយ័ត្នចំពោះជម្ងឺឆ្លងកូវីដ១៩ ជាពិសេសចូលរួមអនុវត្តនូវវិធានការ «៣ការពារ ៣កុំ» របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ គ្រឿងទេយ្យទាន និងបច្ច័យប្រគេនជូនព្រះសង្ឃទាំង ១៩វត្ត ស្ថិតក្នុងក្រុងបាវិត ដោយក្នុងមួយវត្តៗទទួលបានទឹកបរិសុទ្ធ ១០កេស ទឹកផ្លែឈើ ១០កេស និងបច្ច័យចំនួន ២០ម៉ឺនរៀល។ ឆ្លៀតក្នុងឱកាសនោះ លោក លឹម សៀងហេង អភិបាលក្រុងបាវិត បានផ្តាំផ្ញើសាកសួរសុខទុក្ខរបស់លោកទេសរដ្ឋមន្រ្តី លី ធុជ ប្រគេនពរដល់ព្រះសង្ឃគ្រប់ព្រះអង្គ និងអំពាវនាវឲ្យបងប្អូនប្រជាពលរដ្ឋទាំងអស់នៅក្រុងបាវិត ត្រូវមានការប្រុងប្រយ័ត្នខ្ពស់ ចំពោះការរីករាលដាលនៃជម្ងឺឆ្លងកូវីដ ដោយអនុវត្តន៍ឲ្យខ្ជាប់ខ្ជួនតាមការណែនាំនានារបស់ក្រសួងសុខាភិបាល ព្រមទាំងបានបួងសួងឲ្យបងប្អូនប្រជាពលរដ្ឋដែលមានវិជ្ជមានកូវីដ និងកំពុងសម្រាកនៅមន្ទីរពេទ្យឆាប់ជាសះស្បើយពីរោគរាតត្បាតនេះ ជាពិសេសជាត្រូវរួមគ្នាប្រយុទ្ធប្រឆាំងបញ្ចប់ព្រឹត្តិការណ៍សហគមន៍២០កុម្ភៈ។ លោក តូច ប៉ូលីវ៉ា អភិបាលរងខេត្តស្វាយរៀងបានថ្លែងប្រាប់ភ្នាក់ងារ Fresh News ឲ្យដឹងថា គិតត្រឹមថ្ងៃទី៣០ ខែមីនា ឆ្នាំ២០២១ អ្នកកើតជំងឺកូវីដនៅខេត្តស្វាយរៀងកើនដល់២៥នាក់ ក្នុងនោះស្រី១០នាក់ និងអ្នកប៉ះពាល់ផ្ទាល់ និងប្រយោលសរុបចំនួន ៥៤៥នាក់ ស្រី២២១នាក់។ ទី១៖ ក្រុងបាវិតចំនួន ១៤ទីតាំង ទី២៖ ក្រុងស្វាយរៀងចំនួន ៣ទីតាំង ទី៣៖ ស្រុករមាសហែកចំនួន ១២ទីតាំង ទី៤៖ ស្រុកស្វាយជ្រំ ចំនួន២ទីតាំង៕ | 2021-03-31T16:09:00+07:00 | freshnewsasia.com | https://m.freshnewsasia.com/index.php/en/localnews/191480-2021-03-31-02-09-03.html |
78ca9dbe-02b0-427f-8d99-baff93bbe073 | យុទ្ធនាការចាក់វ៉ាក់សាំងកូវីដ-១៩ ឈ្មោះ ស៊ីណូវ៉ាក់ នឹងចាប់ផ្តើមនៅថ្ងៃស្អែកនេះ | វ៉ាក់សាំងស៊ីណូវ៉ាក់ ដែលរាជរដ្ឋាភិបាលកម្ពុជា បានបញ្ជាទិញពីប្រទេសចិន ចំនួន១.៥លានដូស ចំណាយថវិកា១៥លានដុល្លារ បានមកដល់កម្ពុជា នៅព្រឹកថ្ងៃទី២៦ ខែមីនា ឆ្នាំ២០២១ ។ វ៉ាក់សាំងស៊ីណូវ៉ាក់ អាចចាក់ចាប់ពីអាយុ១៨ឆ្នាំឡើងទៅ ដោយមានប្រសិទ្ធភាពការពារចន្លោះ ពី៧០ ទៅ៨០% ។ ចំណែកអាយុកាលវ៉ាក់សាំងនេះ មានរយៈពេល៣៦ខែ។ សូមបញ្ជាក់ថា ការចាក់វ៉ាក់សាំងនៅកម្ពុជា គិតត្រឹមល្ងាចថ្ងៃ៣០ មីនា គឺចាក់ឲ្យប្រជាពលរដ្ឋរួចរាល់ ចំនួន ៤០០ ៦៦៦នាក់។ ក្នុងនោះ ក្រសួងការពារជាតិ បានចំនួន១៣៨៥៣៦នាក់ និងក្រសួងសុខាភិបាល ចំនួន២៦២១៣០នាក់ ៕ | 2021-03-31T16:01:00+07:00 | dap-news.com | https://dap-news.com/national/2021/03/31/131352/ |
24923746-4c96-474c-86f8-a2bb75924f69 | ស្វាយរៀងមានអ្នកឆ្លងជំងឺកូវីដ១៩ ចំនួន៩នាក់ នឹងបន្តស្វែងរកអ្នកពាក់ព័ន្ធទៀត | No Content | 2021-03-31T15:48:00+07:00 | dap-news.com | https://dap-news.com/national/2021/03/31/131348/ |
ed8fe982-f917-4fbc-858a-77bf4559eda3 | សម្តេចតេជោ សែន ចេញសារាចរណែនាំស្តីពីវិធានការបង្ការ និងទប់ស្កាត់ការរាតត្បាតជំងឺកូវីដ១៩ ក្នុងឱកាសឈប់សម្រាកពិធីបុណ្យចូលឆ្នាំខ្មែរ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានចេញសារាចរណែនាំពីវិធានការបង្ការ និងទប់ស្កាត់ការរាតត្បាតជំងឺកូវីដ១៩ ក្នុងឱកាសឈប់សម្រាកពិធីបុណ្យចូលឆ្នាំខ្មែរ ប្រពៃណីជាតិ រយៈពេលថ្ងៃចាប់ពីថ្ងៃទី១៤ ដល់ ១៦ ខែមេសា ឆ្នាំ២០២១ខាងមុខនេះ។ សារាចររបស់សម្តេចតេជោ ហ៊ុន សែន នៅថ្ងៃទី៣១ ខែមីនានេះបានបញ្ជាក់ថា រាជរដ្ឋាភិបាល សូមណែនាំដល់ក្រសួង-ស្ថាប័នមានសមត្ថកិច្ចពាក់ព័ន្ធ និងអាជ្ញាធរដែនដីគ្រប់លំដាប់ថ្នាក់ និងអំពាវនាវដល់សាធារណជនទូទាំងប្រទេស ត្រូវយកចិត្តទុកដាក់គោរព និង អនុវត្តប្រកបដោយភាពម្ចាស់ការ ស្មារតីភ្ញាក់រលឹក និងការទទួលខុសត្រូវខ្ពស់ នូវ សារាចរណែនាំ ដែលចុះថ្ងៃទី២១ ខែមីនា ឆ្នាំ ២០២១ ស្តីពីការឈប់សម្រាក ក្នុងពិធីបុណ្យចូលឆ្នាំខ្មែរប្រពៃណីជាតិ នៅថ្ងៃទី១៤ ដល់ថ្ងៃទី១៦ ខែមេសា ឆ្នាំ២០២១ និងវិធានការបង្ការ និងទប់ស្កាត់ការរាតត្បាតនៃជំងឺកូវីដ-១៩ នៅក្នុងឱកាសឈប់សម្រាកនេះ» ដោយផ្តោតការយកចិត្តទុកដាក់ជាពិសេស លើបណ្ដាវិធានការលម្អិតបន្ថែម ដូចខាងក្រោម៖ ១) ក្រសួង-ស្ថាប័នមានសមត្ថកិច្ចពាក់ព័ន្ធ និងអាជ្ញាធរដែនដីគ្រប់លំដាប់ថ្នាក់ ត្រូវចាត់វិធានការចាំបាច់នានា សំដៅគ្រប់គ្រង និងធានាសន្តិសុខ សុវត្ថិភាព និងសណ្តាប់ធ្នាប់សាធារណៈឱ្យបានល្អប្រសើរ ព្រមទាំងធានានូវការគោរព និងអនុវត្តវិធានការសុខាភិបាលបង្ការ និងទប់ស្កាត់ការឆ្លងរាលដាលនៃជំងឺកូវីដ-១៩ ដោយម៉ត់ចត់ និងខ្ជាប់ខ្ជួន អនុលោមតាមបទប្បញ្ញត្តិច្បាប់ និងលិខិតបទដ្ឋានជាធរមាន ទាំងនៅក្នុងការគ្រប់គ្រងចរាចរណ៍ ការដឹកជញ្ជូនមនុស្ស និងការធ្វើដំណើរឆ្លងកាត់រាជធានី-ខេត្ត និងទាំងនៅតាមទីតាំងសាធារណៈនានា ពិសេសនៅតាមវត្តអារាម រមណីយដ្ឋាន និងទីតាំងផ្សេងទៀត ដែលអាចមានសភាពអ៊ូអរ និងមានមនុស្សជួបជុំគ្នាក្នុងចំនួនច្រើន។ ២) សាធារណជនគ្រប់រូបទាំងអស់ ត្រូវចូលរួមអនុវត្តនូវវិធានការដូចខាងក្រោម៖ ទី១) សូមនៅជួបជុំក្រុមគ្រួសារតាមគេហដ្ឋានរៀងៗខ្លួន ចៀសវាងការធ្វើដំណើរចេញក្រៅផ្ទះដោយមិនចាំបាច់ និងចៀសវាងការធ្វើដំណើរមិនចាំបាច់ឆ្លងកាត់រាជធានី-ខេត្ត ទី២) ចៀសវាងនូវការធ្វើដំណើរមិនចាំបាច់ ទៅកាន់ ឬ ចេញ-ចូលតំបន់ ឬ ទីកន្លែងដែលមានហានិភ័យខ្ពស់នៃការឆ្លងរាលដាលជំងឺកូវីដ-១៩ កំណត់ដោយក្រសួងសុខាភិ-បាល និងអាជ្ញាធរមានសមត្ថកិច្ចពាក់ព័ន្ធ ទី៣) ចៀសវាងនូវការរៀបចំពិធីផ្សេងៗ រួមទាំងពិធីសាសនាផង ឬ ការជួបជុំគ្នាទាំងឡាយណាដែលមានសភាពអ៊ូអរ និងមានមនុស្សចូលរួមច្រើន និង ទី៤) អនុវត្តវិធានការ «៣ ការពារ» និង «៣ កុំ» ព្រមជាមួយនឹងវិធានការសុខាភិបាលចាំបាច់ផ្សេងទៀត សំដៅបង្ការ និងទប់ស្កាត់ការឆ្លងរាលដាលនៃជំងឺកូវីដ-១៩ ឱ្យបានខ្ជាប់ខ្ជួន និងគ្រប់ៗគ្នា។ ទី៥) រាជរដ្ឋាភិបាលសូមក្រើនរំលឹក និងអំពាវនាវជាថ្មីម្តងទៀតដល់ក្រុមហ៊ុន និងអាជីវករដឹកជញ្ជូន អ្នកដំណើរគ្រប់ប្រភេទ មិនត្រូវតម្លើងថ្លៃសេវាដឹកជញ្ជូនអ្នកដំណើរឡើយ និងត្រូវយកចិត្តទុកដាក់អនុវត្តវិធានការសុខាភិបាលសំដៅបង្ការ និងទប់ស្កាត់ការឆ្លងរាលដាលនៃជំងឺកូវីដ-១៩ ដោយម៉ត់ចត់ និងខ្ជាប់ខ្ជួនចំពោះអ្នកដំណើរនៅលើយានយន្តរបស់ខ្លួន។ សម្តេចតេជោនាយករដ្ឋមន្ត្រីសង្កត់ធ្ងន់ក្នុងសារាចរថា ទទួលបានសារាចរណែនាំនេះ គ្រប់ក្រសួង-ស្ថាប័នពាក់ព័ន្ធ អាជ្ញាធរដែនដីគ្រប់លំដាប់ថ្នាក់ និងសាធារណជនត្រូវចូលរួមអនុវត្តឱ្យមានប្រសិទ្ធភាព និងដោយស្មារតីទទួលខុសត្រូវខ្ពស់៕រក្សាសិទ្ធិដោយ៖បញ្ញាស័ក្តិ | 2021-03-31T15:14:47+07:00 | cen.com.kh | https://cen.com.kh/archives/316042.html |
c8ff70bc-8e2a-4934-82fb-72de82058ff0 | បែកមេក្រមីហើយ ! អ្នកណាខ្លះជាប់ពាក់ព័ន្ធនឹងបន្ទប់ពិគ្រោះព្យបាលជំងឺនេះ | រដ្ឋបាលខេត្តស្វាយរៀង សូមអំពាវនាវដល់ប្រជាពលរដ្ឋ ដែលធ្លាប់ពាក់ព័ន្ធជាមួយ បុគ្គលវិជ្ជមានជំងឺកូវីដ១៩ ទីតាំងពាក់ព័ន្ធមួយចំនួនទៀតជាមួយបន្ទប់ពិគ្រោះព្យបាលជំងឺ វិថីស្មើជើង នៅភូមិបាវិតកណ្ដាល សង្កាត់បាវិត ក្រុងបាវិត ។ ប្រសិនបើបងប្អូនប្រជាពលរដ្ឋណា មានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមទំនាក់ទំនងទៅអាជ្ញាធរមូលដ្ឋាន ឬទំនាក់ទំនងលេខទូរស័ព្ទមកក្រុមការងារ តាមរយៈលេខទូរស័ព្ទ 044 712 522។ សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ៕ | 2021-03-31T15:04:32+07:00 | kbnnews.com | https://kbn.news/archives/214749 |
213bcaf3-c808-48d6-ab13-234337e2c4a9 | កម្ពុជានិងប្រទេសអាស៊ានផ្សេងទៀត អាចជាគោលដៅរបស់អ្នកវីរុសសាស្រ្តក្នុងការស្វែងរកប្រភពមេរោគកូវីដ១៩ | ក្រុមអ្នកវីរុសសាស្រ្តរបស់អង្គការសុខភាពពិភពលោក(WHO) ដែលបានធ្វើបេសកកម្មទៅកាន់ទីក្រុងវូហាន(Wuhan) ប្រទេសចិនកាលពីពេលថ្មីៗនេះ ដើម្បីសិក្សាស្វែងរកប្រភពនៃជំងឺកូវីដ១៩ បានថ្លែងថា ដំណាក់កាលបន្ទាប់នៃការស្វែងរកប្រភពវីរុសនេះ គួរបញ្ចូលតំបន់អាស៊ីអាគ្នេយ៍ផងដែរ ។ដំបូន្មានរបស់ក្រុមវីរុសសាស្រ្តនៃអង្គការសុខភាពពិភពលោក គឺត្រូវតាមដានសត្វប្រជៀវ ព្រោះសត្វប្រជៀវខ្លះ គឺមានផ្ទុកអំបូរវីរុសកូរ៉ូណា ដែលអាចជាប្រភពនៃវីរុសកូវីដ១៩ ។ បើតាមក្រុមអ្នកវិទ្យាសាស្រ្តខាងវីរុសរបស់ WHO បាននិយាយពន្យល់ឲ្យដឹងទៀតថា វីរុសដែលមានអំបូរជិតស្និទ្ធនឹងវីរុសជំងឺកូវីដ១៩នេះ មានហ្សែនដូចគ្នាប្រហែល៩៦% គឺជាវីរុសកូរ៉ូណាមួយប្រភេទទៀត ដែលអ្នកវិទ្យាសាស្រ្តបានរកជើញកាលពីដើមឆ្នាំមុននៅក្នុងខេត្តយូណាន(Yunnan) ស្ថិតនៅភាគខាងត្បូងប្រទេសចិន ។ ជាមួយគ្នានេះ ការសិក្សាស្រាវជ្រាវកាលពីពេលថ្មីៗនេះ បានរកឃើញវីរុសបន្ថែមទៀតនៅក្នុងប្រទេសថៃ និងកម្ពុជា ។ វីរុសទាំងនេះស្ទើរតែស្រដៀងគ្នាទៅនឹងវីរុសដែលគេរកឃើញនៅក្នុងខេត្តយូណាន ។ ក្រៅពីកម្ពុជា និងថៃ ប្រទេសឡាវ វៀតណាម និងភូមា ក៍ត្រូវបានក្រុមអ្នកវិទ្យាសាស្រ្តខាងវេជ្ជសាស្រ្តរបស់ WHO បានផ្តល់យោបល់ឲ្យមានការសិក្សាស្រាវជ្រាវរកប្រភពនៃមេរោគកូវីដ១៩ផងដែរ ។ កាលពីពេលថ្មីៗនេះ ក្រសួងសុខាភិបាលកម្ពុជានិងមានការចូលរួមពីមន្រ្តីតំណាងអង្គការសុខភាពពិភពលោកប្រចាំកម្ពុជាផងនោះ បានច្រានចោលរួមគ្នាថាមេរោគដែលបានរកឃើញនៅក្នុងសត្វប្រជៀវកាលពីឆ្នាំ២០១០នោះ មិនមែនជាមេរោគកូរ៉ូណានោះទេ វាគ្រាន់តែស្រដៀងគ្នាប៉ុណ្ណោះ ៕ | 2021-03-31T14:52:59+07:00 | kbnnews.com | https://kbn.news/archives/214813 |
25110ca6-04cc-4872-9f0f-13669bf37e93 | អ្នកជំងឺកូវីដ ២នាក់នៅក្នុងខេត្តតាកែវ ពេលនេះបានជាសះស្បើយម្នាក់ហើយ | តាកែវ ៖ នៅថ្ងៃទី៣១ ខែមីនា ឆ្នាំ២០២១ បុរសម្នាក់ ជាអ្នកប្រមូលសំរាមរបស់សាលារាជធានីភ្នំពេញ ដែលបានរកឃេីញវិជ្ជមានកូវីដ១៩ កាលពីពាក់កណ្តាលខែមីនាកន្លងមកនេះ ឥឡូវគាត់បានទទួលលទ្ធផលអវិជ្ជមាន ក្នុងការធ្វេីតេស្តពីរលេីកផ្សេងគ្នា។ ក្នុងនោះលោកប្រធានមន្ទីរពេទ្យបង្អែកខេត្តតាកែវ រួមជាមួយក្រុមគ្រូពេទ្យ បានប្រគល់បាច់ផ្កាសុំលាភសុំពរជ័យជូនដល់បុរសខាងលើ ខណៈដែលគាត់បានទទួលលទ្ធផលអវិជ្ជមានកូវីដ១៩ និងត្រូវបានអនុញ្ញាតឲ្យត្រឡប់ទៅផ្ទះវិញ តែនៅបន្តធ្វេីចត្តាឡីស័ក១៤ថ្ងៃបន្តទៀត ៕ រក្សាសិទ្ធិដោយ៖ តាកែវ | 2021-03-31T14:48:31+07:00 | cen.com.kh | https://cen.com.kh/archives/316007.html |
98024594-1250-43ec-9d5f-829a19ef2c65 | អ៊ីចឹងតើ បានជាឃើញដើរបិណ្ឌតត្រុកៗ មិនខ្លាចឆ្លងកូវីដ ! តាមពិតសង្ឃក្លែងក្លាយសោះ | យុវជនចោលម្សៀតម្នាក់ បានបន្លំតែងខ្លួនធ្វើជាព្រះសង្ឃនិមន្តបិណ្ឌបាតនៅតាមភូមិ និងទីផ្សារជាច្រើននៅក្នុងក្រុងបាត់ដំបង ដើម្បីយកប្រាក់ដើរលេងស៊ីចាយសប្បាយ តែយ៉ាងណា ត្រូវកម្លាំងសមត្ថកិច្ចធ្វើការស្រាវជ្រាវដឹងការពិត ក៏បង្រ្កាបចាប់ខ្លួន កាលពីថ្ងៃទី៣០ ខែមីនា ឆ្នាំ ២០២១។ លោក ឆាង វណ្ណឆៃ អធិការនគរបាលក្រុងបាត់ដំបង បានឲ្យដឹងថា យុវជនកំហូចនេះ មានឈ្មោះកួន ហ្វួន ភេទប្រុស អាយុ១៥ ឆ្នាំរស់នៅក្នុងស្រុកបន្ទាយមាស ខេត្តកំពត។ នៅចំពោះមុខសមត្ថកិច្ច ជនសង្ស័យសារភាពថា ខ្លួនពិតជាបានបន្លំធ្វើជាព្រះសង្ឃពិតប្រាកដមែន ដោយក្នុងមួយថ្ងៃរកលុយបានចាប់ពី ៤០ ០០០ ទៅ៥០ ០០០ រៀល ។ លោកអធិការ បញ្ជាក់ថា ជនសង្ស័យត្រូវបានកម្លាំងជំនាញ កសាងសំណុំរឿងបញ្ជូនទៅកាន់ការិយាល័យស្នងការនគរបាលខេត្ត ដើម្បីចាត់ការតាមច្បាប់៕ | 2021-03-31T14:38:19+07:00 | kbnnews.com | https://kbn.news/archives/214785 |
f2f4e81e-49c2-460a-869a-8f3c0f5a3be9 | ឃាត់ខ្លួន ពលករខ្មែរឆ្លងដែនខុសច្បាប់ពីប្រទេសថៃចំនួន៤០នាក់បញ្ជូនទៅ ធ្វើចត្តាឡីស័ក | ពលករខ្មែរចំនួន៤០នាក់ លួចឆ្លងដែនមកពីប្រទេសថៃ ត្រូវបានកងកម្លាំងវរសេនាតូចលេខ៥៣៣ កងពលតូចថ្មេីរជេីងលេខ ៥៣ សហការ ជាមួយកម្លាំង នគរបាល ការពារ ព្រំដែន គោក លេខ៨១៧ និងកម្លាំង ផ្នែក សឹករង ស្រុកសំពៅលូន ល្បាត តាម បន្ទាត់ ព្រំដែន កម្ពុជា -ថៃ ក្នុងភូមិសា ស្រ្ត ស្រុក សំពៅលូន បានឃាត់ខ្លួនបន្ទាប់ពីពួកគេលួចឆ្លងដែនខុសច្បាប់ពីប្រទេសថៃ។ ក្នុងចំណោមពលករឆ្លងដែនពីប្រទេសថៃ ចំនួន៤០នាក់នោះ ប្រុសចំនួន១៦នាក់ ស្រីចំនួន ១៩នាក់ និងកុមារចំនួន៥នាក់។ បច្ចុប្បន្នពួកគេត្រូវបាន បញ្ជូនទៅមណ្ឌលចត្តាឡីស័កនៅស្រុកសំពៅលូន ខេត្តបាត់ដំបង ៕ | 2021-03-31T14:06:30+07:00 | kbnnews.com | https://kbn.news/archives/214776 |
b184647c-e57e-4f31-b07d-862359c165dd | អ្នកជំងឺមានវិជ្ជមានកូវីដ១៩ម្នាក់ទៀត បានស្លាប់បាត់បង់ជីវិត | ភ្នំពេញ ៖ អ្នកជំងឺមានវិជ្ជមានកូវីដ១៩ម្នាក់ទៀត បានស្លាប់ នៅព្រឹកថ្ងៃទី៣១ ខែមីនា ឆ្នាំ២០២១នេះ ខណៈកំពុងព្យាបាលនៅមន្ទីរពេទ្យមិត្តភាពខ្មែរ-សូវៀត ។ បើតាមការបញ្ជាក់ពីក្រុមគ្រូពេទ្យ និងអាជ្ញាធររាជធានីភ្នំពេញ អ្នកជំងឺដែលទទួលមរណភាពថ្មីនេះ ភេទស្រី អាយុ៥៦ឆ្នាំ រស់នៅសង្កាត់វាលវង់ ខណ្ឌ៧មករា រាជធានីភ្នំពេញ ស្លាប់នៅវេលាម៉ោង១០៖៣៧នាទី ថ្ងៃទី៣១ ខែមីនា ឆ្នាំ២០២០១ បន្ទាប់ពីរកឃើញមានផ្ទុកជំងឺកូវីដ១៩ កាលពីថ្ងៃទី២៦ ខែមីនាកន្លងទៅ៕រក្សាសិទ្ធិដោយ៖បញ្ញាស័ក្តិ | 2021-03-31T14:02:35+07:00 | cen.com.kh | https://cen.com.kh/archives/315957.html |
e6f183ad-c4e4-41b1-a512-f1367ead76b4 | ក្ដៅៗ! អ្នកជំងឺកូវីដ១៩ម្នាក់ទៀតហើយ បានទទួលមរណភាពដោយសារជំងឺកូវីដ១៩ | អ្នកជំងឺមានវិជ្ជមានកូវីដ១៩ម្នាក់ទៀត ដែលជាពលរដ្ឋខ្មែរ បានស្លាប់បាត់បង់ជីវិត នៅព្រឹកថ្ងៃទី៣១ ខែមីនា ឆ្នាំ២០២១នេះ ខណៈកំពុងព្យាបាលនៅមន្ទីរពេទ្យមិត្តភាពខ្មែរ-សូវៀត (ពេទ្យរុស្ស៉ី)។ នេះបើតាមការបញ្ជាក់ពីក្រុមគ្រូពេទ្យ និងអាជ្ញាធររាជធានីភ្នំពេញ។ អ្នកជំងឺដែលទទួលមរណភាពថ្មីនេះ ភេទស្រី អាយុ៥៦ឆ្នាំ រស់នៅសង្កាត់វាលវង់ ខណ្ឌ៧មករា រាជធានីភ្នំពេញ ស្លាប់នៅវេលាម៉ោង១០៖៣៧នាទី ថ្ងៃទី៣១ ខែមីនា ឆ្នាំ២០២០១ បន្ទាប់ពីរកឃើញមានផ្ទុកជំងឺកូវីដ១៩ កាលពីថ្ងៃទី២៦ ខែមីនាកន្លងទៅ។ ក្រសួងសុខាភិបាល នឹងចេញសេចក្តីប្រកាសអំពីមូលហេតុនៃមរណភាពនេះនៅពេលបន្ទាប់៕ | 2021-03-31T13:11:49+07:00 | kbnnews.com | https://kbn.news/archives/214762 |
bb2acced-9d68-44a3-911f-c0f7b69c2c40 | បន្ទាន់! បិទ គ្លីនិកអុីលីត ក្រោយអ្នកជំងឺកូវីដ-១៩ បានមកកំដរប្អូនឆ្លងទន្លេ ចំនួន៣ថ្ងៃ | នៅវេលាម៉ោង ១០និង០០នាទីព្រឹកថ្ងៃទី៣១ ខែមីនា ឆ្នាំ២០២១ នៅចំណុច គ្លីនិក អុីលីត ក្រុមទី២ ភូមិមានជ័យ សង្កាត់ស្ទឹងមានជ័យទី១ ខណ្ឌមានជ័យ រាជធានីភ្នំពេញ គណៈបញ្ជាការឯកភាពខណ្ឌមានជ័យ សហការជាមួយក្រុមគ្រូពេទ្យនៃមន្ទីរសុខាភិបាលរាជធានីភ្នំពេញ បានចុះយកសំណាក បុគ្គលិកពេទ្យ គ្លីនិក អុីលីត អ្នកពាក់ព័ន្ធជាមួយអ្នកជម្ងឺ កូវីដ១៩ ម្នាក់ អាយុ៤៣ឆ្នាំ (វិជ្ជមានកូវីដ១៩) បានមក កំដរប្អូនឆ្លងទន្លេ នៅថ្ងៃទី២៤ ដល់ថ្ងៃទី២៧ ឆ្នាំ២០២១ ។ លទ្ធផលក្រុមគ្រូពេទ្យយកសំណាកបុគ្គលិកពេទ្យសរុប ចំនួន៩នាក់ ស្រី៧នាក់ អ្នកសម្រាកព្យាបាលនៅក្នុងពេទ្យ ឆ្លងទន្លេ១នាក់ អ្នកកំដរចំនួន ៥នាក់ ស្រី ៣នាក់ សរុបចំនួន ១៥នាក់ ស្រី១០ នាក់ ។ បច្ចុប្បន្ននៅទីតាំង គ្លីនិក អុីលីត ត្រូវបានគណៈបញ្ជាការឯកភាពខណ្ឌមានជ័យ ហ៊ុំព័ទ្ធទីតាំងជាបណ្តោះអាសន្ន ៕ | 2021-03-31T12:32:04+07:00 | kbnnews.com | https://kbn.news/archives/214750 |
189466ca-e167-442c-b488-be7a75641ab1 | ឡដុតអគ្គិសនី សម្រាប់បូជាសពអ្នកជំងឺកូវីដ១៩ បញ្ជាទិញពីបរទេស មកដល់ឆាប់ៗហើយ ខណៈបច្ឆាស្តង់ដាចំនួន៦ កំពុងពន្លឿនការសាងសង់ | ភ្នំេពញ ៖ ឡដុត (គ្រឿងម៉ាស៊ីនអគ្គិសនី) ត្រូវបានបញ្ជាទិញរួចរាល់ហើយ ខណៈទីបច្ឆាស្តង់ដាបច្ចេកទេសចំនួន ៦ សម្រាប់ត្រៀមបូជាសពអ្នកស្លាប់ដោយសារកូវីដ១៩ ក៏កំពុងពន្លឿនការសាងសង់ទាំងយប់ទាំងថ្ងៃ នៅលើផ្ទៃដីប្រមាណ ១០ ហិកតា ស្ថិតក្នុងភូមិជាំ ឃុំ តាសាល ស្រុកឱរ៉ាល់ ខេត្តកំពង់ស្ពឺ។ នេះបើតាមលោក លោក ម៉េត មាសភក្តី អ្នកនាំពាក្យរដ្ឋបាលរាជធានីភ្នំពេញបានបញ្ជាក់ឲ្យដឹង។ លោក ម៉េត មាសភក្តី បានឲ្យដឹងថា ទាក់ទងនឹងករណីដ៏ចាំបាច់នេះ ក្រុមការងារពាក់ព័ន្ធ កំពុងសម្រុករៀបចំប្លង់រួចរាល់ហើយ និងជម្រុញឲ្យបានរួចរាល់យ៉ាងលឿនបំផុត ខណៈដែលខាងផ្នែកតបណ្តាញអគ្គិសនី ក៏កំពុងដំណើរការផងដែរ។ លោកបន្តថា ចំណែកឡដុត (គ្រឿងអគ្គិសនី) ត្រូវបានបញ្ជាទិញពីបរទេសរួចរាល់អស់ហើយៗ នឹងមកដល់ឆាប់ៗនេះ។ តែយ៉ាងណា បើទោះជាកិច្ចការនេះ ជាអ្វីដែលយើងបានគ្រោង និងរៀបចំទុក ដើម្បីបង្ការហានិភ័យណាមួយកើតឡើងក៏ដោយ ក៏រហូតមកដល់បច្ចុប្បន្ននេះ គឺមានករណីអ្នកស្លាប់ដោយសារជំងឺកូវីដ១៩ បានកើតមានជាបន្តបន្ទាប់ ឈានដល់១១នាក់ហើយ។ លោក ម៉េត មាសភក្ដី បានឲ្យដឹងថា ផ្ទៃដីប្រមាណ ១០ ហិកតា ស្ថិតក្នុងភូមិជាំ ឃុំតាសាល ស្រុកឱរ៉ាល់ ខេត្តកំពង់ស្ពឺ នឹងក្លាយជាទីតាំងបូជាសពអ្នកដែលស្លាប់ដោយសារជំងឺកូវីដ ១៩ ព្រោះថា ទីតាំងនេះ គឺមានសុវត្ថិភាព និងជាជម្រើសដ៏ល្អ ដែលមិនប៉ះពាល់ដល់ការស់នៅរបស់ប្រជាពលរដ្ឋនោះទេ។ គួរបញ្ជាក់ថា ការសម្រេចជ្រើសរើសយកទីតាំងមូលដ្ឋាន ក្នុងស្រុកឱរ៉ាល់ ខេត្តកំពង់ស្ពឺ ដើម្បីបូជាសពអ្នកជំងឺកូវីដ១៩ គឺត្រូវបានធ្វើឡើង បន្ទាប់ពីទទួលបានបទបញ្ជារបស់សម្ដេចតេជោ ហ៊ុន សែន មកកាន់ឯកឧត្ដម ឃួង ស្រេង អភិបាលរាជធានីភ្នំពេញ កាលពីពេលកន្លងមកនេះ។ តាមរយៈនេះផងដែរ លោក ម៉េត មាសភក្តី ក៏បានអំពាវនាវ និងក៏ដូចផ្តាំជាសារក្រើនរំលឹកបន្ថែមទៀត ដល់ប្រជាពលរដ្ឋគ្រប់រូប សូមមានការប្រុងប្រយ័ត្នខ្ពស់ ដោយត្រូវអនុវត្តឱ្យបានខ្ជាប់ខ្ជួន តាមការណែនាំរបស់ក្រសួងសុខាភិបាល និងក៏ដូចវិធានទប់ស្កាត់ការចម្លងការរីករាលដាលជំងឺកូវីដ ១៩ «៣ ការពារ ៣ កុំ » របស់សម្តេចតេជោ នាយករដ្ឋមន្ត្រី ៕ រក្សាសិទ្ធិដោយ៖ លឹម ហុង | 2021-03-31T11:38:58+07:00 | cen.com.kh | https://cen.com.kh/archives/315928.html |
6bd352f5-2876-44f1-8bc0-1b817f4e2638 | ឯកអគ្គរដ្ឋទូតហ្វីលីពីនសង្ឃឹមថាសេដ្ឋកិច្ចកម្ពុជានឹងវិលដូច មុនពេលផ្ទុះជំងឺកូវីដ-១៩ក្នុងពេលឆាប់ៗនេះ | ភ្នំពេញ ៖ ក្នុងឱកាសចូលជួបសម្តែងការគួរសមជាមួយ សម្តេចអគ្គមហាពញាចក្រី ហេង សំរិន ប្រធានរដ្ឋសភា នៅព្រឹកថ្ងៃទី៣១ ខែមីនា ឆ្នាំ២០២១នេះ លោកជំទាវ ម៉ារៀ អាមីលីតា អាគីណូ (Maria Amelita C. Aquino) ឯកអគ្គរដ្ឋទូតថ្មី នៃសាធារណរដ្ឋហ្វីលីពីន ប្រចំានៅកម្ពុជា បានសម្តែងក្តីសង្ឃឹមថា សេដ្ឋកិច្ចកម្ពុជាដែលធ្លាប់តែមានកំណើនល្អ នៅមុនពេលផ្ទុះជំងឺកូវីដ-១៩ នោះ នឹងវិលទៅរកសភាពដូចដើមវិញក្នុងពេលឆាប់ៗនេះ នៅពេលពលរដ្ឋទទួលបានវ៉ាក់សំាងក្នុងចំនួនច្រើន។ លោកជំទាវបានវាយតម្លៃខ្ពស់ ចំពោះវិធានការទប់ស្កាត់និងការពារជំងឺកូវីដ-១៩ មានប្រសិទ្ធភាព របស់រាជរដ្ឋាភិបាលកម្ពុជា។ សម្តេចអគ្គមហាពញាចក្រី ហេង សំរិន ប្រធានរដ្ឋសភា បានស្វាគមន៍យ៉ាងកក់ក្តៅចំពោះបេសកកម្មការទូតរបស់លោកជំទាវ នៅកម្ពុជា។ សម្តេចលើកឡើងថា កម្ពុជានិងហ្វីលីពីនមានទំនាក់ទំនង និងកិច្ចសហប្រតិបត្តិការលើវិស័យការទូតជាមួយគ្នា តាំងពីឆ្នាំ១៩៥៧ ហើយចំណងការទូតនេះ បានបន្តចាក់គ្រឹះយ៉ាងរឹងមាំរហូតមកដល់សព្វថ្ងៃ។ សម្តេចបានមានប្រសាសន៍បញ្ជាក់ថា បេសកកម្មការទូតថ្មីរបស់លោកជំទាវ Maria Amelita C. Aquino នៅកម្ពុជា ពិតជាមានសារៈសំខាន់ខ្លាំងណាស់ ក្នុងការបន្តរួមចំណែកលើកកម្ពស់ទំនាក់ទំនង ចំណងមិត្តភាព និងកិច្ចសហប្រតិបត្តិការរវាងប្រទេសកម្ពុជានិងហ្វីលីពីន ដែលមានស្រាប់ឱ្យកាន់តែល្អប្រសើរថែមមួយកម្រិតទៀត។ សម្តេចប្រធានរដ្ឋសភា បានមានប្រសាសន៍លើកឡើងថា ចំពោះទំនាក់ទំនងរដ្ឋសភាកម្ពុជា និងហ្វីលីពីន មានកិច្ចសហប្រតិបត្តិការជាមួយគ្នាយ៉ាងច្រើន លើវិស័យការទូតសភានៅក្នុង វេទិកាអន្តរសភា ទាំងក្នុងតំបន់ និងសកលលោក ជាពិសេស កិច្ចសហ ប្រតិបត្តិការនៅក្នុងក្របខណ្ឌអន្តរសភាអាស៊ាន ដែលសភាហ្វីលីពីន ជាសហស្ថាបនិកមួយដ៏សំខាន់ផងនោះ។ សភាប្រទេសទាំងពីរ ក៏បានបង្កើតក្រុមមិត្តភាពរដ្ឋសភា ដើម្បីបង្កបរិយាកាសអោយសមាជិករដ្ឋសភា នៃប្រទេសទាំងពីរ បានធ្វើការផ្លាស់ប្តូរបទពិសោធន៍ការងារនីតិកម្មជាមួយគ្នា ជាពិសេស ធ្វើយ៉ាងណាអោយវិស័យការទូតសភាប្រទេសទាំងពីរ កាន់តែមានលក្ខណៈស៊ីជម្រៅថែមទៀត ដើរទន្ទឹមគ្នានិងការវិវឌ្ឍន៍នៃទំនាក់ទំនង និងកិច្ចសហប្រតិបត្តិការ រវាងប្រទេសទាំងពីរ។ ក្នុងនាមរដ្ឋសភាកម្ពុជា សម្តេចបានសម្តែងការពេញចិត្តពីវឌ្ឍនភាពនៃទំនាក់ទំនង និងកិច្ចសហប្រតិបត្តិការទ្វេភាគី រវាងប្រទេសកម្ពុជានិងហ្វីលីពីន លើវិស័យជាច្រើន នៅក្នុងនោះប្រទេសទាំងពីរ ដែលបានចុះកិច្ចព្រមព្រៀង និងអនុស្សរណៈជាមួយគ្នាក្នុងកិច្ចសហប្រតិបត្តិការលើវិស័យអាទិភាពជាច្រើន ក្នុងនោះមានវិស័យពាណិជ្ជកម្ម និងវិនិយោគផងដែរ ។ ជាចុងបញ្ចប់ ឯកអគ្គរដ្ឋទូតប្រទេសហ្វីលីពីន បានថ្លៃងអំណរគុណចំពោះរាជរដ្ឋាភិបាលកម្ពុជា ដែលបានយកចិត្តទុកដាក់ ថែរក្សាប្រជាពលរដ្ឋហ្វីលីពីន ដែលកំពុងស្នាក់នៅ និងបំពេញការងារនៅកម្ពុជា នៅក្នុងនោះបានផ្តល់វ៉ាក់សំាងកូវីដ-១៩ ដល់ប្រជាពលរដ្ឋហ្វីលីពីនផងដែរ។ ប្រទេសហ្វីពីនមានគម្រោងផ្តល់អាហារូបករណ៍ដល់និស្សិតនិងមន្រ្តីរាជការកម្ពុជាលើផ្នែកបច្ចេកវិទ្យាផងដែរ៕ រក្សាសិទ្ធិដោយ: ចេស្តារ | 2021-03-31T10:56:13+07:00 | cen.com.kh | https://cen.com.kh/archives/315893.html |
ee0704d4-3f3b-43d7-b2c7-d74a5988f95b | អ្នកឆ្លងកូវីដថ្ងៃនេះ ! ខេត្តព្រះសីហនុ ស៊ីដាច់គេហើយ | នៅព្រឹកថ្ងៃទី៣១ ខែមីនា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦៣នាក់ ដែលសុទ្ធសឹងឆ្លងក្នុងសហគមន៍ «ព្រឹត្តិការណ៍២០កុម្ភៈ» ខណៈអ្នកជំងឺចំនួន១៥នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ក្នុងចំំណោមអ្នកឆ្លងជំងឺកូវីដទាំង៦៣នាក់ គឺនៅខេត្តព្រះសីហនុ ចំនួន៣៤នាក់, នៅរាជធានីភ្នំពេញ មានចំនួន២៣នាក់ , នៅខេត្តត្បូងឃ្មុំ មានចំនួន៤នាក់ , នៅខេត្តកណ្ដាល មានចំនួន១នាក់ និងខេត្តស្វាយរៀង មានចំនួន១នាក់ ៕ | 2021-03-31T09:40:33+07:00 | kbnnews.com | https://kbn.news/archives/214716 |
c349d4ad-2040-45de-a1f3-337364f0dc97 | ថ្ងៃទី៣០មីនា មានករណីវិជ្ជមានវីរុសកូវីដ-១៩ ថ្មីចំនួន ៦៣នាក់ និងមានអ្នកជាសះស្បេីយចំនួន ១៥នាក់ | ភ្នំពេញ ៖ ក្រសួងសុខាភិបាល នៅព្រឹកថ្ងៃទី៣១ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន ពីការកឃើញអ្នកឆ្លងកូវីដ១៩ ថ្មីចំនួន៦៣នាក់ ដែលសុទ្ធសឹងឆ្លងក្នុងសហគមន៍ «ព្រឹត្តិការណ៍២០កុម្ភៈ» ខណៈអ្នកជំងឺចំនួន១៥នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ៕ រក្សាសិទ្ធិដោយ៖បញ្ញាស័ក្តិ | 2021-03-31T09:33:20+07:00 | cen.com.kh | https://cen.com.kh/archives/315856.html |
94dd0648-7d1f-4ac2-9772-ba640463efc8 | ថ្ងៃនេះ កម្ពុជានៅតែរកឃើញអ្នកឆ្លងកូវីដ១៩ច្រើន | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន កាលពីព្រឹក ថ្ងៃទី៣១ ខែមីនា ឆ្នាំ២០២១ថា កម្ពុជាបានបន្ដរកឃើញអ្នកឆ្លងកូវីដថ្មី ចំនួន៦៣នាក់ ដែលសុទ្ធតែពាក់ព័ន្ធនឹងព្រឹត្ដិការណ៍សហគមន៍ទាំងអស់ និងជាសះស្បើយ ១៥នាក់។ ក្រសួងសុខាភិបាល បានបញ្ជាក់ថា អ្នកឆ្លងកូវីដ១៩ ទាំង៦៣នាក់នោះ រួមមាន នៅព្រះសីហនុ ចំនួន៣៤នាក់, ភ្នំពេញ ចំនួន២៣នាក់, ត្បូងឃ្មុំ ចំនួន៤នាក់, កណ្ដាល ចំនួនម្នាក់ និង ស្វាយរៀង ម្នាក់។ គិតត្រឹមព្រឹក ថ្ងៃទី៣១ ខែមីនា ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ សរុប ២ ៤៤០ នាក់ ហើយក្នុងនោះមានអ្នកជាសះស្បើយ ១ ១៩១ នាក់ និងអ្នកកំពុងព្យាបាល ១ ២៣៤ នាក់ ហើយអ្នកជំងឺ១១នាក់ បានស្លាប់៕ សូមអានសេចក្ដីប្រកាសរបស់ក្រសួងទាងស្រុងដូចខាងក្រោម៖ | 2021-03-31T09:23:55+07:00 | kbnnews.com | https://kbn.news/archives/214705 |
3e3f69fe-a8a6-4d43-b78b-0c6cb6b52766 | មិនថមថយសោះ! ព្រឹកនេះក្រសួងប្រកាសរកឃើញករណីឆ្លងកូវីដ១៩ ចំនួន៦៣នាក់ ថែមទៀត | ក្រសួងសុខាភិបាល នៅព្រឹកថ្ងៃទី៣១ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៦៥នាក់ ដែលសុទ្ធសឹងឆ្លងក្នុងសហគមន៍ ខណៈអ្នកជំងឺចំនួន១៥នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ | 2021-03-31T09:23:36+07:00 | kbnnews.com | https://kbn.news/archives/214703 |
f0ede466-1e77-4c8b-a56f-42cfd6b500b3 | កាន់តែធ្ងន់ហើយ! អភិបាលរងក្រុងស្វាយរៀងម្នាក់ កើតជំងឺកូវីដ១៩ និងបានប៉ះពាល់មនុស្សជាង១០០នាក់ផ្សេងទៀត | រដ្ឋបាលខេត្តស្វាយរៀងបានចេញសេចក្ដីជូនដំណឹងស្ដីពីការរកឃើញវិជ្ជមានជំងឺកូវីដ១៩ លើបុរសម្នាក់ឈ្មោះ សរ សុដានី អាយុ៣៩ឆ្នាំ មានតួនាទីអភិបាលរងក្រុងស្វាយរៀង រស់នៅក្រុងស្វាយរៀង និងការប៉ះពាល់ប្រជាពលរដ្ឋផ្សេងទៀត នៅក្នុងខេត្តស្វាយរៀង ជាង១០០នាក់ផ្សេងទៀត ។ យោងតាមសេចក្ដីជូនដំណឹងរបស់រដ្ឋបាលខេត្ដស្វាយរៀង បានបញ្ជាក់ថា នៅថ្ងៃទី២១ ខែមីនា ឆ្នាំ២០២១កន្លងមក បុរសរូបនេះបានប៉ះពាល់ផ្ទាល់ជាមួយបុរសជនជាតិចិន ២នាក់ មានវិជ្ជមានជំងឺកូវីដ-១៩ និងនៅថ្ងៃទី២៧ ខែមីនា ឆ្នាំ២០២១ ក្រុមការងារបានយកវត្ថុវិភាគសំណាក ដើម្បីធ្វើតេស្ត នៅវិទ្យាស្ថានសុខភាពសាធារណៈ លទ្ធផលវិជ្ជមានជំងឺកូវីដ-១៩ ហើយក្រុមការងារបានបញ្ជូនទៅព្យាបាលនៅមន្ទីរពេទ្យបង្អែកស្វាយជ្រ នៅយប់ថ្ងៃទី២៩ ខែមីនា ឆ្នាំ២០២១។ ក្រុមការងារបានស្រាវជ្រាវរកឃើញ អ្នកពាក់ព័ន្ធដោយផ្ទាល់ និងប្រយោលជាមួយបុរសជនជាតិខ្មែរខាងលើ សរុបមានចំនួន១០៥នាក់ ស្រី២៩នាក់ ក្នុងនោះ។អ្នកប៉ះពាល់ផ្ទាល់ ៤៤នាក់ ស្រី៨នាក់ បានយកវត្ថុវិភាគសំណាកចំនួន៦នាក់ នៅសល់៣៨នាក់ រង់ចាំក្រុមការងារយកវត្ថុវិភាគសំណាកទៅធ្វើតេស្ត ត្រូវបានដាក់ធ្វើចត្តាឡីស័ករយៈពេល ១៤ថ្ងៃ និងអ្នកប៉ះពាល់ប្រយោល ៦១នាក់ ស្រី២១នាក់ ធ្វើចត្តាឡីស័កនៅតាមផ្ទះ។ រដ្ឋបាលខេត្តស្វាយរៀង សូមអំពាវនាវដល់អ្នកដែលពាក់ព័ន្ធ ឬដឹងខ្លួនថា ខ្លួនបានប៉ះពាល់ដោយផ្ទាល់ ឬប្រយោលជាមួយបុរសជនជាតិខ្មែរខាងលើ គិតចាប់ពីថ្ងៃទី១៤ ខែមីនា ឆ្នាំ២០២១ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ។ ប្រសិនបើមានការប្រែប្រួលសុខភាព សូមផ្តល់ព័ត៌មានទៅអាជ្ញាធរមូលដ្ឋាន ឬទំនាក់ទំនងមកកាន់លេខទូរស័ព្ទ ០៩៧ ៥០៣ ៤៥៦៧ ឬ ០៤៤ ៧១២ ៥២២ ដើម្បីក្រុមការងារចាត់វិធានការបន្ត៕ | 2021-03-31T09:02:02+07:00 | kbnnews.com | https://kbn.news/archives/214691 |
ba69dd49-3d5a-4a3d-aa0b-0799451d1a49 | ក្រសួងសុខាភិបាលអំពាវនាវឲ្យពលរដ្ឋចាក់វ៉ាក់សាំងស៊ីណូវ៉ាក់ចាប់ពីថ្ងៃទី១ ខែមេសា | ក្រសួងសុខាភិបាលបានប្រកាសយុទ្ធនាការចាក់វ៉ាក់សាំងស៊ីណូវ៉ាក់ (Sinovac) របស់ក្រុមហ៊ុនចិន ដែលនឹងចាប់ផ្តើមពីថ្ងៃទី១ ខែមេសា ឆ្នាំ២០២១នេះតទៅ។ វ៉ាក់សាំងដែលផលិតដោយក្រុមហ៊ុននៅប្រទេសចិន ឈ្មោះស៊ីណូវ៉ាក់ ចំនួន១លាន៥សែនដូស ដែលកម្ពុជាបានទិញក្នុងតម្លៃសរុប១៥លានដុល្លារអាមេរិក ត្រូវបានបញ្ជូនមកដល់កម្ពុជា កាលពីថ្ងៃទី២៦ ខែមីនា។ វ៉ាក់សាំងនេះអាចចាក់មនុស្សបាន៧៥ម៉ឺននាក់ ដោយសារមនុស្សម្នាក់ត្រូវការចំនួន ២ដូស ក្នុងចន្លោះ១៤ថ្ងៃ។ ក្នុងសេចក្តីប្រកាសព័ត៌មានមួយចេញផ្សាយនៅថ្ងៃពុធនេះ ក្រសួងសុខាភិបាលបានប្រកាសឲ្យពលរដ្ឋដែលស្ថិតក្នុងក្រុមអាទិភាពត្រៀមខ្លួនចាក់វ៉ាក់សាំងនេះ ចាប់ពីថ្ងៃទី១ ខែមេសាតទៅ។ ក្រុមអាទិភាពនេះ ក្រសួងសុខាភិបាលសំដៅលើក្រុមគ្រូពេទ្យ បុគ្គលិកនិងមន្រ្តីសុខាភិបាលជួរមុខ អ្នកធ្វើការនៅស្ថាប័នដូចជារដ្ឋសភា ព្រឹទ្ធសភា អ្នកសារព័ត៌មាន កម្លាំងនិងមន្រ្តីមូលដ្ឋាន មន្រ្តីរាជការស៊ីវិល មន្រ្តីនិងបុគ្គលិកបម្រើការងារនៃអគ្គិសនីកម្ពុជា គណៈមេធាវីសាលាក្តីខ្មែរក្រហម និងកម្មកររោងចក្រមួយចំនួនទៅតាមវេនដែលរៀបចំដោយក្រសួងការងារ។ ក្រសួងសុខាភិបាលបានបញ្ជាក់ថា៖ «វ៉ាក់សាំងកូវីដ១៩ ជាឧបករណ៍ថ្មីមួយបន្ថែមលើវិធានការសុខាភិបាលដែលមានស្រាប់សម្រាប់ទប់ស្កាត់ការរីករាលដាលនៃជំងឺកូវីដ១៩និងសង្រ្គោះជីវិតមនុស្ស ដោយជួយបុគ្គលមិនឲ្យឈឺធ្ងន់ធ្ងរនៅពេលឆ្លងជំងឺកូវីដ១៩និងកាត់បន្ថយការព្យាបាលនៅមន្ទីរពេទ្យ»។ ក្រសួងក៏បានការពារវ៉ាក់សាំងដែលកម្ពុជាកំពុងប្រើប្រាស់ថា«ជាវ៉ាក់សាំងដែលត្រូវបានធ្វើតេស្តពីសុវត្ថិភាពនិងប្រសិទ្ធភាពម៉ត់ចត់និងកំពុងប្រើប្រាស់នៅតាមបណ្តាប្រទេសនានាក្នុងតំបន់និងក្នុងពិភពលោក ដែលបណ្តាប្រទេសមួយចំនួនបាននិងកំពុងតែដំណើរការចាក់បានរាប់សិបលាននាក់រួចទៅហើយដែរ»។ អ្នកនាំពាក្យក្រសួងសុខាភិបាល លោកស្រី យក់ សម្បត្តិ មានប្រសាសន៍កាលពីសប្តាហ៍មុនថាវ៉ាក់សាំងស៊ីណូវ៉ាក់នេះមានប្រសិទ្ធភាពដូចគ្នានឹងវ៉ាក់សាំងស៊ីណូហ្វាមដែរ ប៉ុន្តែថាវ៉ាក់សាំងនេះអាចចាក់បានមនុស្សអាយុលើស៦០ឆ្នាំបាន មិនដូចវ៉ាក់សាំងស៊ីណូហ្វាម ដែលរដ្ឋាភិបាលបានកំណត់ចាក់សម្រាប់អ្នកមានអាយុក្រោម៦០ឆ្នាំ។ ចាប់តាំងពីខែកុម្ភៈ កម្ពុជាបានចាប់ផ្តើមចាក់វ៉ាក់សាំងស៊ីណូហ្វាម(Sinopharm)ដែលផលិតដោយរដ្ឋចិនចំនួន៦០ម៉ឺនដូស ដែលជាជំនួយពីរដ្ឋាភិបាលចិន។ បើមិនមានការផ្លាស់ប្តូរ វ៉ាក់សាំងចិនស៊ីណូហ្វាមចំនួន៧០ម៉ឺនដូសទៀត ត្រូវបញ្ជូនមកដល់កម្ពុជានៅថ្ងៃទី៣១ ខែមីនា ដែលជាជំនួយឥតសំណងរបស់រដ្ឋាភិបាលចិន។ ប្រធានសម្ព័ន្ធសហជីពកម្ពុជា លោកស្រី យ៉ាង សុភ័ណ្ឌ លើកឡើងថាជារឿងត្រឹមត្រូវដែលកម្មករត្រូវស្ថិតនៅក្រុមអាទិភាពនៃការចាក់វ៉ាក់សាំងបង្ការជំងឺកូវីដ១៩ ដោយសារតែពួកគេមានការប្រឈមខ្លាំងនឹងការឆ្លងជំងឺនេះ។ យ៉ាងណាក្តី អ្នកស្រីថាការទទួលបានព័ត៌មានចំពោះវ៉ាក់សាំងពីសំណាក់កម្មករនៅមានកម្រិតនៅឡើយ ជាហេតុនាំឲ្យកម្មករមួយចំនួនមានមន្ទិលនិងស្ទាក់ស្ទើរនៅក្នុងការទៅចាក់វ៉ាក់សាំង។ «ខ្ញុំគិតថាបងប្អូនកម្មករហាក់ដូចជាទទួលបានព័ត៌មានហ្នឹង បាននៅមានកម្រិត។ អញ្ចឹងវាធ្វើឲ្យគាត់ហ្នឹងវាអាចថាយល់ច្រឡំ យល់អីអញ្ចឹងទៅ ហើយអ្នកខ្លះយល់ឃើញថាអញ្ចេះទៅ អ្នកខ្លះយល់ឃើញថាអញ្ចោះអញ្ចឹងទៅ។ ហើយខ្ញុំមើលទៅហាក់ដូចជាព័ត៌មានគ្រប់ជ្រុងជ្រោយ គាត់ទទួលយកព័ត៌មានហ្នឹងអត់បាន។ អញ្ចឹងវាធ្វើឲ្យការគិតរបស់គាត់ហ្នឹងវាទៅជាឆ្វេង។ អាចថា អ្នកខ្លះគាត់មិនចង់ចាក់។ អ្នកខ្លះគាត់ចង់ចាក់។ អ្នកខ្លះភាគច្រើនហ្នឹងអត់ចង់ចាក់អីអញ្ចឹងទៅ»។ ប្រទេសកម្ពុជាកំពុងប្រើប្រាស់វ៉ាក់សាំង៣ប្រភេទ គឺទីមួយវ៉ាក់សាំងស៊ីណូហ្វាមដែលផលិតដោយរដ្ឋចិន វ៉ាក់សាំងអាស្រ្តាហ្សេនីកា(AstraZeneca) ដែលផលិតក្រោមយន្តការកូវ៉ាក់ទទួលស្គាល់ដោយអង្គការសុខភាពពិភពលោក និងវ៉ាក់សាំងស៊ីណូវ៉ាក់របស់ក្រុមហ៊ុនចិន ដែលទើបមកដល់នេះ។ លោក មាស នី អ្នកវិភាគសង្គមបានលើកឡើងថា ជារឿងធម្មតាដែលមានការចាត់ជាក្រុមអាទិភាពសម្រាប់ការចាក់វ៉ាក់សាំងទាំងនៅកម្ពុជា និងនៅបណ្តាប្រទេសផ្សេងទៀត។ ប៉ុន្តែលោកសង្កេតឃើញថានៅតែមានចំណោទសម្រាប់រដ្ឋាភិបាលដើម្បីពង្រឹងសេចក្តីទុកចិត្តរបស់ពលរដ្ឋនៅក្នុងការចាក់វ៉ាក់សាំងដែលមានប្រភពពីប្រទេសចិន។ លោកថ្លែងថា៖ «ប៉ុន្តែខ្ញុំមើលទៅរដ្ឋាភិបាលក៏នៅមានការពិបាកនៅក្នុងការបង្កើនទំនុកចិត្តពលរដ្ឋនៅក្នុងការទទួលយកវ៉ាក់សាំងរបស់ចិនហ្នឹងណា ដោយសារតែវាមានភាពស្រពេចស្រពិលពីរឿងគុណភាពអីហ្នឹង ហើយរាល់ថ្ងៃ យើងឃើញហើយនៅមានការរុញគ្នាទៅវិញទៅមក ពេលដែលទទួលវាក់សាំងហ្នឹង អ្នកខ្លះក៏ទៅ អ្នកខ្លះក៏មិនព្រមទៅ »។ ការចាក់វ៉ាក់សាំងដែលផលិតនៅចិននេះ ធ្វើឡើងស្របពេលដែលកម្ពុជាកំពុងប្រឈមនឹងការឆ្លងជំងឺកូវីដ១៩ក្នុងសហគមន៍ ចាប់តាំងពីថ្ងៃទី២០ ខែកុម្ភៈ ដែលបណ្តាលឲ្យមនុស្សយ៉ាងតិច១១នាក់បានស្លាប់ និងជាង១.៩០០នាក់បានឆ្លង គិតត្រឹមថ្ងៃពុធនេះ។ អំឡុងពេលទទួលវ៉ាក់សាំងស៊ីណូវ៉ាក់ចំនួន១លាន៥សែនដូសកាលពីសប្តាហ៍មុន រដ្ឋាភិបាលកម្ពុជាក៏បានបញ្ជាក់ពីផែនការបន្តទិញវ៉ាក់សាំងឲ្យបានឆាប់និងឲ្យបានគ្រប់ចំនួន តាមផែនការគោលដៅ គឺចាក់មនុស្សឲ្យបានយ៉ាងតិច១០លាននាក់៕ | 2021-03-31T07:00:00+07:00 | khmer.voanews.com | https://khmer.voanews.com/a/sinovac-jab-rolls-out-on-april-1/5835443.html |
f0106bd2-6c50-4bdd-b6ba-c732091755ca | WHO ថា វ៉ាក់សាំងកូវីដ១៩របស់ចិនមានសុវត្ថិភាពប៉ុន្តែនៅខ្វះខាតទិន្នន័យ | អ្នកជំនាញខាងផ្នែកវ៉ាក់សាំងមួយចំនួនរបស់អង្គការសុខភាពពិភពលោក(WHO)បានលើកឡើងនៅថ្ងៃពុធនេះថា ការវិភាគជាបណ្តោះអាសន្នមួយ ទៅលើទិន្នន័យពិសោធន៍របស់វ៉ាក់សាំងបង្ការជំងឺកូវីដ១៩ចំនួនពីរប្រភេទរបស់ចិន គឺវ៉ាក់សាំង Sinovac និង Sinopharm បានបង្ហាញថាវ៉ាក់សាំងទាំងពីរប្រភេទនេះ«មានសុវត្ថិភាពនិងប្រសិទ្ធភាពល្អ» ប៉ុន្តែទិន្នន័យនៅមានការខ្វះខាតនៅឡើយ។ «វ៉ាក់សាំងបង្ការទាំងពីរប្រភេទនេះ បានបង្ហាញពីសុវត្ថិភាពនិងប្រសិទ្ធភាពល្អ ក្នុងការការពារជំងឺកូវីដ១៩ ប៉ុន្តែវ៉ាក់សាំងទាំងពីរនេះ នៅខ្វះខាតទិន្នន័យបញ្ជាក់ពីក្រុមមនុស្សដែលមានអាយុច្រើននិងមនុស្សដែលមានបញ្ហាជំងឺផ្សេងៗ»។ នេះបើតាមការបញ្ជាក់របស់ក្រុមជំនាញប្រឹក្សាយុទ្ធសាស្រ្តថ្នាំបង្ការបស់អង្គការសុខភាពពិភពលោក បន្ទាប់ពីក្រុមហ៊ុនចិន Sinovac និង Sinopharm បានដាក់ពាក្យសុំចុះបញ្ជីក្នុងការប្រើប្រាស់ក្នុងគ្រាបន្ទាន់ ពីអង្គការសុខភាពពិភពលោក៕ | 2021-03-31T07:00:00+07:00 | khmer.voanews.com | https://khmer.voanews.com/a/who-vaccine-experts-say-chinese-jabs-show-safety-but-data-lacking/5835374.html |
2f5db261-a4e2-4e50-8630-35b5ed9f4a53 | សហរដ្ឋអាមេរិកនិងប្រទេស ១៣ ផ្សេងទៀត បារម្ភអំពីរបាយការណ៍របស់អង្គការសុខភាពពិភពលោកអំពីប្រភពជំងឺកូវីដ១៩ | សហរដ្ឋអាមេរិកនិងប្រទេស ១៣ ផ្សេងទៀត បានចេញសេចក្តីថ្លែងការណ៍មួយកាលពីថ្ងៃអង្គារម្សិលមិញដោយលើកឡើងអំពី «ការព្រួយបារម្ភរួម» លើរបាយការណ៍ដែលទើបផ្សព្វផ្សាយរបស់អង្គការសុខភាពពិភពលោក (WHO) អំពីប្រភពនៃវីរុសជំងឺកូវីដ១៩។ សេចក្តីថ្លែងការណ៍ដែលបានផ្សព្វផ្សាយនៅលើវិបសាយរបស់ក្រសួងការបរទេសសហរដ្ឋអាមេរិក ក៏ដូចជាប្រទេសហត្ថលេខីផ្សេងទៀត បានបង្ហាញនូវក្តីបារម្ភថា ការស្រាវជ្រាវរកប្រភពវីរុសជំងឺកូវីដ១៩ របស់ក្រុមអ្នកជំនាញអន្តរជាតិត្រូវបានពន្យារពេល និងខ្វះលទ្ធភាពក្នុងការពិនិត្យមើលលើទិន្នន័យនិងសំណាកដើមឲ្យបានពេញលេញ។ អង្គការ WHO បានចេញផ្សាយជាផ្លូវការនូវរបាយការណ៍របស់ខ្លួនកាលពីថ្ងៃអង្គារ ដោយបានបញ្ជាក់ថា ទោះបីជារបាយការណ៍នោះបានបង្ហាញនូវការពិនិត្យមើលពេញលេញលើទិន្នន័យដែលអាចប្រើប្រាស់បាននៅពេលនោះក៏ដោយ ក៏ «យើងមិនបានរកឃើញប្រភពនៃវីរុស [ជំងឺកូវីដ១៩] នោះដែរ»។ ក្រុមអ្នកស្រាវជ្រាវរបស់អង្គការ WHO បានរាយការណ៍អំពីការលំបាកនៅក្នុងការទទួលបានទិន្នន័យដើម ក្នុងចំណោមបញ្ហាផ្សេងៗទៀត ក្នុងអំឡុងពេលនៃដំណើរទស្សនកិច្ចរបស់ខ្លួនទៅកាន់ទីក្រុង Wuhan ប្រទេសចិនកាលពីដើមឆ្នាំនេះ។ ក្រុមអ្នកស្រាវជ្រាវនេះក៏ត្រូវបានបង្ខំឲ្យរង់ចាំអស់រយៈពេលជាច្រើនថ្ងៃផងដែរ មុនពេលទទួលបានការអនុញ្ញាតចុងក្រោយពីរដ្ឋាភិបាលចិនដើម្បីអាចចូលទៅក្នុងទីក្រុង Wuhan បាន។ សេចក្តីថ្លែងការណ៍រួមរបស់សហរដ្ឋអាមេរិកនិងប្រទេស ១៣ ទៀតនោះ បានបញ្ជាក់ថា៖ «បេសកកម្មវិទ្យាសាស្ត្រដូចនេះគួរតែអាចធ្វើកិច្ចការរបស់ខ្លួននៅក្រោមលក្ខខណ្ឌមួយដែលអាចចេញលទ្ធផល និងអនុសាសន៍ដោយឯករាជ្យ និងមិនលំអៀង»។ ប្រទេសទាំងនេះបានសម្តែងនូវក្តីបារម្ភរបស់ខ្លួន ដោយសង្ឃឹមថាអាចដាក់ចេញនូវ «វិធីមួយឆ្ពោះទៅកាន់ដំណើរការមួយទាន់ពេលវេលា មានតម្លាភាព ផ្អែកលើភស្តុតាង សម្រាប់ដំណាក់កាលបន្ទាប់នៃការសិក្សាស្រាវជ្រាវនេះ ក៏ដូចជាសម្រាប់វិបត្តិសុខភាពផ្សេងទៀតដែលនឹងអាចកើតឡើងនៅពេលខាងមុខផងដែរ»៕ | 2021-03-31T07:00:00+07:00 | khmer.voanews.com | https://khmer.voanews.com/a/us-and-13-other-nations-concerned-about-who-covid-origins-report/5835315.html |
a6bb2fe8-e328-4972-8c32-4e4b5951fe28 | មនុស្ស២នាក់ទៀតនៅរាជធានីភ្នំពេញស្លាប់ដោយសារជំងឺកូវីដ១៩ | ក្រសួងសុខាភិបាលបានឲ្យដឹងនៅថ្ងៃពុធនេះថាមនុស្ស២នាក់ទៀតរស់នៅរាជធានីភ្នំពេញ បានស្លាប់ដោយសារជំងឺកូវីដ១៩ ដែលនាំឲ្យករណីស្លាប់សរុបមានចំនួន១៣នាក់។ សេចក្តីប្រកាសព័ត៌មានរបស់ក្រសួងសុខាភិបាលឲ្យដឹងថាស្រ្តីជនជាតិខ្មែរម្នាក់ អាយុ៥៦ឆ្នាំ រស់នៅក្នុងសង្កាត់វាលវង់ ខណ្ឌ៧មករា បានស្លាប់នៅព្រឹកថ្ងៃពុធ វេលាម៉ោង១០និង៣៧នាទី នៅមន្ទីរពេទ្យមិត្តភាពខ្មែរសូវៀត។ ស្រ្តីម្នាក់នោះត្រូវបានរកឃើញថាមានជំងឺកូវីដ១៩ កាលពីថ្ងៃទី២៦ ខែមីនា ហើយត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរសូវៀត នៅថ្ងៃដដែល។ ក្រសួងសុខាភិបាលបញ្ជាក់ថាស្រ្តីម្នាក់នោះស្លាប់ដោយសារវិបត្តិផ្លូវដង្ហើមធ្ងន់ធ្ងរ និងរលាកទងសួតទាំងសងខាងធ្ងន់ធ្ងរបណ្តាលមកពីវីរុសជំងឺកូវីដ១៩។ ចំណែកសេចក្តីប្រកាសព័ត៌មានមួយទៀតឲ្យដឹងថាស្រ្តីខ្មែរម្នាក់ អាយុ២៨ឆ្នាំ រស់នៅក្នុងភូមិបឹងសាឡាង សង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ បានស្លាប់នៅម៉ោង២និង៤០នាទី ថ្ងៃពុធនេះដែរ ដោយសារជំងឺកូវីដ១៩។ ស្រ្តីនោះត្រូវបានរកឃើញថាមានផ្ទុកវីរុសជំងឺកូវីដ១៩ នៅថ្ងៃទី៣០ ខែមីនា ហើយត្រូវដាក់ឲ្យសម្រាកនៅមន្ទីរពេទ្យខ្មែរសូវៀត នៅថ្ងៃដដែល។ ក្រសួងបញ្ជាក់ថាស្រ្តីម្នាក់នោះមានជំងឺទឹកនោមផ្អែមប្រភេទ១ ជំងឺខ្សោយតម្រងនោមធ្ងន់ធ្ងរដំណាក់កាលចុងក្រោយ ដែលអាចជាមូលហេតុបណ្តាលឲ្យអ្នកជំងឺធ្លាក់ក្នុងស្ថានភាពធ្ងន់ធ្ងរ។ គួរបញ្ជាក់ថាកម្ពុជាកំពុងប្រឈមការឆ្លងជំងឺកូវីដ១៩ក្នុងសហគមន៍ធ្ងន់ធ្ងរ ចាប់ផ្តើមតាំងពីថ្ងៃទី២០ ខែកុម្ភៈ ដែលករណីឆ្លងមានជាង១.៩០០នាក់ គិតត្រឹមថ្ងៃពុធនេះ។ ដោយយោងតាមការចាំបាច់ក្នុងការប្រយុទ្ធនិងទប់ស្កាត់ការឆ្លងជំងឺកូវីដ១៩ រដ្ឋាភិបាលរបស់លោកនាយករដ្ឋមន្ត្រីហ៊ុន សែន បានចេញអនុក្រឹត្យមួយនៅថ្ងៃនេះ ដោយដាក់បម្រាមជាច្រើនរួមទាំងការធ្វើដំណើរ ការជួបជុំ ការធ្វើចរាចរណ៍ចេញពីតំបន់ឆ្លងរាលដាល ការធ្វើអាជីវកម្ម ពាណិជ្ជកម្មដែលបង្កហានិភ័យ ឬជាប្រភពឆ្លងរាលដាលជំងឺកូវីដ១៩ និងសកម្មភាពកីឡាជាដើម។ អនុក្រឹត្យនេះ ចុះហត្ថលេខាដោយលោកហ៊ុន សែន គឺមុនប៉ុន្មានថ្ងៃនៃពិធីបុណ្យចូលឆ្នាំប្រពៃណីខ្មែរ ដែលពលរដ្ឋមិនអាចប្រារព្ធបានដោយទូលំទូលាយព្រោះតែការឆ្លងរាលដាលនៃជំងឺកូវីដ១៩ ។ គេមិនដឹងថាតើអនុក្រឹត្យនេះនឹងអនុវត្តជាបណ្តោះអាសន្នឬបន្តអនុវត្តដល់ពេលណាមួយនោះទេក្នុងពេលរដ្ឋាភិបាលព្យាយាមទប់ស្កាត់ជំងឺកូវីដនេះ៕ | 2021-03-31T07:00:00+07:00 | khmer.voanews.com | https://khmer.voanews.com/a/two-more-cambodians-die-of-covid/5835242.html |
daa0b09a-120f-44e9-9251-ef54cb5f3a53 | អភិបាលរងក្រុងស្វាយរៀងម្នាក់ កើតជំងឺកូវីដ១៩ និងបានប៉ះពាល់មនុស្សជាង១០០នាក់ផ្សេងទៀត, អាជ្ញាធរអំពាវនាវឲ្យអ្នកប៉ះពាល់ផ្ទាល់យកសំណាក និងប៉ះពាល់ប្រយោលធ្វើចត្តាឡីស័ក | រដ្ឋបាលខេត្តស្វាយរៀង នៅថ្ងៃទី៣០ ខែមីនា ឆ្នាំ២០២១នេះ បានចេញសេចក្ដីជូនដំណឹងស្ដីពីការរកឃើញវិជ្ជមានជំងឺកូវីដ១៩ លើបុរសម្នាក់ឈ្មោះ សរ សុដានី អាយុ៣៩ឆ្នាំ មានតួនាទីអភិបាលរងក្រុងស្វាយរៀង រស់នៅក្រុងស្វាយរៀង និងការប៉ះពាល់ប្រជាពលរដ្ឋផ្សេងទៀត នៅក្នុងខេត្តស្វាយរៀង។ សេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលខេត្ដស្វាយរៀង បានបញ្ជាក់ថា នៅថ្ងៃទី២១ ខែមីនា ឆ្នាំ២០២១កន្លងមក បុរសរូបនេះបានប៉ះពាល់ផ្ទាល់ជាមួយបុរសជនជាតិចិន ២នាក់ មានវិជ្ជមានជំងឺកូវីដ-១៩ និងនៅថ្ងៃទី២៧ ខែមីនា ឆ្នាំ២០២១ ក្រុមការងារបានយកវត្ថុវិភាគសំណាក ដើម្បីធ្វើតេស្ត នៅវិទ្យាស្ថានសុខភាពសាធារណៈ លទ្ធផលវិជ្ជមានជំងឺកូវីដ-១៩ ហើយក្រុមការងារបានបញ្ជូនទៅព្យាបាលនៅមន្ទីរពេទ្យបង្អែកស្វាយជ្រ នៅយប់ថ្ងៃទី២៩ ខែមីនា ឆ្នាំ២០២១។ ក្រុមការងារបានស្រាវជ្រាវរកឃើញ អ្នកពាក់ព័ន្ធដោយផ្ទាល់ និងប្រយោលជាមួយបុរសជនជាតិខ្មែរខាងលើ សរុបមានចំនួន១០៥នាក់ ស្រី២៩នាក់ ក្នុងនោះ។អ្នកប៉ះពាល់ផ្ទាល់ ៤៤នាក់ ស្រី៨នាក់ បានយកវត្ថុវិភាគសំណាកចំនួន៦នាក់ នៅសល់៣៨នាក់ រង់ចាំក្រុមការងារយកវត្ថុវិភាគសំណាកទៅធ្វើតេស្ត ត្រូវបានដាក់ធ្វើចត្តាឡីស័ករយៈពេល ១៤ថ្ងៃ និងអ្នកប៉ះពាល់ប្រយោល ៦១នាក់ ស្រី២១នាក់ ធ្វើចត្តាឡីស័កនៅតាមផ្ទះ។ រដ្ឋបាលខេត្តស្វាយរៀង សូមអំពាវនាវដល់អ្នកដែលពាក់ព័ន្ធ ឬដឹងខ្លួនថា ខ្លួនបានប៉ះពាល់ដោយផ្ទាល់ ឬប្រយោលជាមួយបុរសជនជាតិខ្មែរខាងលើ គិតចាប់ពីថ្ងៃទី១៤ ខែមីនា ឆ្នាំ២០២១ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ។ ប្រសិនបើមានការប្រែប្រួលសុខភាព សូមផ្តល់ព័ត៌មានទៅអាជ្ញាធរមូលដ្ឋាន ឬទំនាក់ទំនងមកកាន់លេខទូរស័ព្ទ ០៩៧ ៥០៣ ៤៥៦៧ ឬ ០៤៤ ៧១២ ៥២២ ដើម្បីក្រុមការងារចាត់ វិធានការបន្ត៕ | 2021-03-31T05:55:00+07:00 | freshnewsasia.com | https://m.freshnewsasia.com/index.php/en/localnews/191470-2021-03-30-15-55-20.html |
43c1a75d-3d22-491f-bc52-62c2cf4eaf18 | រដ្ឋបាលក្រុងព្រះសីហនុ ជូនដំណឹងពីការចុះឈ្មោះអ្នកប្រកបមុខរបររត់តាក់ស៊ី ម៉ូតូឌុប ម៉ូតូកង់បី និងអ្នកផ្តល់សេវាកម្មដឹកជញ្ជូនភ្ញៀវ ដើម្បីចាក់វ៉ាក់សាំងបង្ការជំងឺកូវីដ១៩ | លោក អ៉ី សុខឡេង អភិបាលក្រុងព្រះសីហនុ នៅថ្ងៃទី៣០ ខែមីនា ឆ្នាំ២០២១នេះ បានចេញសេចក្ដីជូនដំណឹង ស្តីពីការចុះឈ្មោះប្រជាពលរដ្ឋអ្នកប្រកបមុខរបររត់តាក់ស៊ី រត់ម៉ូតូឌុប រត់ម៉ូតូកង់បី និងអ្នកផ្តល់សេវាកម្មដឹកជញ្ជូនភ្ញៀវផ្សេងទៀត នៅក្នុងក្រុងព្រះសីហនុ ដើម្បីចាក់វ៉ាក់សាំងបង្ការជំងឺកូវីដ១៩។ សេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលក្រុងព្រះសីហនុ បញ្ជាក់ថា រដ្ឋបាលក្រុងបានរៀបចំទីកន្លែងសម្រាប់ចុះឈ្មោះប្រជាពលរដ្ឋអ្នកប្រកបមុខរបររត់តាក់ស៊ី រត់ម៉ូតូឌុប រត់ម៉ូតូកង់បី និងអ្នកផ្តល់សេវាកម្មដឹកជញ្ជូនភ្ញៀវផ្សេងទៀត នៅក្នុងក្រុងព្រះសីហនុ ដើម្បីចាក់វ៉ាក់សាំងបង្ការជំងឺកូវីដ១៩ ចំនួន១៥ទីតាំង ដោយទទួលចុះឈ្មោះចាប់ពីម៉ោង៨ព្រឹក ដល់ម៉ោង៤រសៀល។ ក្នុងនោះរដ្ឋបាលក្រុងព្រះសីហនុ បានធ្វើការណែនាំថា អំឡុងពេលប្រជាពលរដ្ឋទៅចុះឈ្មោះ សូមរក្សានូវសណ្តាប់ធ្នាប់ របៀបរៀបរយ និងដើម្បីបង្ការហានិភ័យ នៃការឆ្លងជំងឺកូវីដ១៩ សូមគោរពឲ្យបានម៉ឺងម៉ាត់នូវវិធានការ ៣ការពារ (ពាក់ម៉ាស់ លាងដៃ រក្សាគម្លាតសុវត្ថិភាពសង្គម និងសុវត្ថិភាពបុគ្គលយ៉ាងតិច១.៥ ម៉ែត្រ នៅគ្រប់ទីកន្លែងទាំងអស់) និង៣កុំ (កុំចូលទៅកន្លែងបិទជិតគ្មានខ្យល់ចេញចូល កុំទៅកន្លែងមនុស្សច្រើន កុំប៉ះពាល់គ្នា) របស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា និងវិធានការនានារបស់ ក្រសួងសុខាភិបាល។ សូមបញ្ជាក់ថា ការចាក់វ៉ាក់សាំងបង្ការជំងឺកូវីដ១៩ គឺឈរលើគោលការណ៍ស្ម័គ្រចិត្ត និងឥតគិតថ្លៃ ហើយការចាក់វ៉ាក់សាំងបង្ការ ជំងឺកូវីដ១៩ ត្រូវចាក់ចំនួន២លើក តាមការកំណត់របស់ក្រុមគ្រូពេទ្យ និងត្រូវភ្ជាប់ មកជាមួយនូវឯកសារបញ្ជាក់អត្តសញ្ញាណ មានដូចជា អត្តសញ្ញាណប័ណ្ណសញ្ជាតិខ្មែរ ឬ សំបុត្រកំណើត ឬសៀវភៅ ស្នាក់នៅ ឬ លិខិតឆ្លងដែន ដើម្បីយកមកពិនិត្យផ្ទៀងផ្ទាត់នៅពេលចុះឈ្មោះ និងនៅពេលចាក់វ៉ាក់សាំងបង្ការជំងឺកូវីដ១៩៕ | 2021-03-31T05:31:00+07:00 | freshnewsasia.com | https://m.freshnewsasia.com/index.php/en/localnews/191468-2021-03-30-15-31-06.html |
b43897f9-f063-4c1b-a7ec-157695707377 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២៦២,១៣០នាក់ គិតត្រឹមថ្ងៃទី៣០ ខែមីនានេះ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី៣០ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ សរុបទាំងអស់ទូទាំងប្រទេសចំនួន ២៦២,១៣០នាក់។ | 2021-03-31T05:27:00+07:00 | freshnewsasia.com | https://m.freshnewsasia.com/index.php/en/localnews/191466-2021-03-30-15-27-02.html |
a901bb72-ef84-4378-a0cf-79d186554ba0 | អ្នកនាំពាក្យក្រសួងការបរទេសចិន៖ ប្រទេសចិនកំពុងផ្តល់ជំនួយវ៉ាក់សាំងបង្ការជំងឺកូវីដ-១៩ ដល់ប្រទេសចំនួន៨០ និងអង្គការអន្តរជាតិចំនួន៣ នៅទូទាំពិភពលោក (Video inside) | អ្នកនាំពាក្យក្រសួងការបរទេសចិនបាននិយាយនៅថ្ងៃអង្គារនេះថា ប្រទេសចិនកំពុងផ្តល់ជំនួយវ៉ាក់សាំងដល់ប្រទេសចំនួន៨០ និងអង្គការអន្តរជាតិចំនួន៣ ព្រមទាំងធ្វើកិច្ចសហប្រតិបត្តិការជាមួយប្រទេសជាង១០ ក្នុងការស្រាវជ្រាវការអភិវឌ្ឍ និងផលិតវ៉ាក់សាំងបង្ការជំងឺ COVID-19។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃអង្គារ ទី៣០ ខែមីនា ឆ្នាំ២០២១។ លោកស្រី Hua Chunying បានធ្វើការកត់សម្គាល់បែបនេះ នៅក្នុងសន្និសីទសារព័ត៌មានមួយបន្ទាប់ពីលោក Tedros Adhanom Ghebreyesus អគ្គនាយកអង្គការសុខភាពពិភពលោកបានព្រមានកាលពីថ្ងៃចន្ទសប្តាហ៍នេះ អំពីគម្លាតកាន់តែធំរវាងចំនួនវ៉ាក់សាំងបង្ការជំងឺ COVID-19 នៅក្នុងប្រទេសអ្នកមាន និងចំនួនវ៉ាក់សាំងដែលត្រូវបានចែកចាយដល់ប្រទេសក្រីក្រតាមរយៈគំនិតផ្តួចផ្តើម COVAX។ អ្នកនាំពាក្យរូបនេះបានកត់សម្គាល់ថា បើយោងតាមស្ថិតិ បណ្តាប្រទេសអ្នកមាន មានតែចំនួន១៦ភាគរយនៃចំនួនប្រជាជនពិភពលោកបច្ចុប្បន្ន ប៉ុន្តែទទួលបានវ៉ាក់សាំងរហូតដល់ ៦០ភាគរយនៃវ៉ាក់សាំងរបស់ពិភពលោក។ ប្រទេសអភិវឌ្ឍន៍ជាច្រើនបានបញ្ជាទិញវ៉ាក់សាំងលើសចំនួនប្រជាជនរបស់ខ្លួន ពី២ទៅ ៣ដង ខណៈដែលប្រទេសកំពុងអភិវឌ្ឍន៍ក្រីក្របច្ចុប្បន្នមិនមាន ឬគ្មានលទ្ធភាពទទួលវ៉ាក់សាំងលោកខាងលិចទេ។ ដោយសង្កត់ធ្ងន់ថា វ៉ាក់សាំងគឺជាអាវុធដ៏មានឥទ្ធិពលបំផុត សម្រាប់ការប្រយុទ្ធប្រឆាំងនឹងជំងឺឆ្លងរាតត្បាត និងជាក្តីសង្ឈឹមសម្រាប់ជួយសង្គ្រោះជីវិតមនុស្ស លោកស្រី Hua បានបន្ថែមថា វាគួរតែបម្រើដល់ពិភពលោកទាំងមូល និងផ្តល់ផលប្រយោជន៍ដល់មនុស្សជាតិទាំងអស់។ ប្រទេសចិនបាននាំមុខក្នុងការចាត់ទុកវ៉ាក់សាំងជាទំនិញសាធារណៈសម្រាប់ពិភពលោកទាំងមូល និងកំពុងខិតខំធ្វើឱ្យប្រសើរឡើងនូវលទ្ធភាពទទួលបាន និងលទ្ធភាពនៃការវ៉ាក់សាំងនៅក្នុងប្រទេសកំពុងអភិវឌ្ឍន៍៕ | 2021-03-31T04:15:00+07:00 | freshnewsasia.com | https://m.freshnewsasia.com/index.php/en/internationalnews/191463-2021-03-30-14-15-24.html |
516679c1-9410-4f3e-9211-f363e0e5d67a | ស្នងការដ្ឋាននគរបាលខេត្ដកំពង់ចាម ទទួលបានអំណោយពីសប្បុរសជន សម្រាប់ឧបត្ថម្ភជូនកងកម្លាំង ដើម្បីប ន្ដប្រយុទ្ធប្រឆាំងជំងឺកូវីដ១៩ | នៅរសៀលថ្ងៃទី៣០ ខែមីនា ឆ្នាំ២០២១នេះ លោកឧត្តមសេនីយ៍ទោ ឯម កុសល ស្នងការនគរបាលខេត្តកំពង់ចាម និងសហការី បានទទួលការឧបត្ថម្ភ ជាថវិកា សម្ភារមួយចំនួន ពីសប្បុរសជនដើម្បីឧបត្ថម្ភគាំទ្រដល់ការចូលរួម ក្នុងយុទ្ធនាការប្រយុទ្ធប្រឆាំងជំងឺកូវីដ១៩ ដែលកំពុងរីករាលដាលក្នុងសហគមន៍។ ក្នុងនោះ សប្បុរជនទី១៖ លោក កាំង គីមហុង និងលោកស្រី លី សៀវម៉ី បានឧបត្ថមមីជាតិ១០០កេស, ទឹកក្រូច១០០កេស និងថវិកា ចំនួន៤,០០០,០០០រៀល និងទី២៖ លោក ភាង ភានិត និងភរិយា ឧបត្ថមនូវទឹកសុទ្ធ១០០កេស, មី៥០កេស, ម៉ាស់៥០ប្រអប់ និងអាល់កុលចំនួន០២កាន។ ជាមួយគ្នានេះ លោកឧត្តមសេនីយ៍ស្នងការ បានប្រគល់លិខិតថ្លែងអំណរគុណ និងបានកោតសរសើរដល់នូវទឹកចិត្តដ៏ប្រពៃថ្លៃថ្លារបស់លោក-លោកស្រី ដែលបានចូលរួមចំណែកចំពោះសុខទុក្ខរបស់កងកម្លាំងនគរបាលខេត្តកំពង់ចាមទាំងមូល តាមយៈការឧបត្ថម្ភគាំទ្រជាថវិកា និងសម្ភារជាច្រើន ដល់ស្នងការដ្ឋាននគរបាលខេត្តកំពង់ចាម៕ | 2021-03-31T03:07:00+07:00 | freshnewsasia.com | https://m.freshnewsasia.com/index.php/en/localnews/191460-2021-03-30-13-07-11.html |
7191ab62-7327-41f3-a4da-abc36983ee31 | ក្រុមហ៊ុនបារី ថិចសាស ថឹប៊ែកខូ ខេមបូឌា ឧបត្ថមអង្ករ៥តោន ជូនរដ្ឋបាលខណ្ឌសែនសុខ ដើម្បីចូលរួមប្រយុទ្ធប្រឆាំងជំងឺកូវីដ១៩ | លោក ម៉ូវ ម៉ានិត អភិបាលខណ្ឌសែនសុខ បានឲ្យដឹងថា ក្នុងបរិបទជំងឺកូវីដ-១៩ កំពុងតែរាតត្បាតដែលប៉ះពាល់ដល់ជីវភាព សុខភាពប្រជាពលរដ្ឋ និងបានឆក់យអាយុជីវិតប្រជាជនជាបន្តបន្ទាប់ ជាពិសេសអ្នកដែលត្រូវធ្វើចត្តាឡីស័កមិនអាចចេញក្រៅបាន និងប្រជាពលរដ្ឋដែលខ្វះខាត មិនអាចចេញ រកទទួលទាន និងប្រកបរបរបាន ដោយការចូលរួមបង្កាការពារជំងឺឆ្លងនេះ ពិតជាត្រូវការជំនួយពីសប្បុរសជន តាមរយៈអាជ្ញាធរខណ្ឌ ដើម្បីរួមចំណែករំលែកការលំបាកខ្លះៗជូនដល់ពួកគាត់។ លោកអភិបាលបញ្ជាក់បន្ថែមទៀតថា ដោយកាយវិការគុណធម៌ មនុស្សធម៌ ជាក់ស្តែងនៅថ្ងៃទី៣០ ខែមីនា ឆ្នាំ២០២១នេះ រដ្ឋបាលខណ្ឌសែនសុខ បានទទួលអំណោយពីលោក តែ សុខឡុង និងលោកស្រី ម៉េង វី អគ្គនាយកក្រុមហ៊ុនបារី ថិចសាស ថឹប៊ែកខូ ខេមបូឌា ដែលបានឧបត្ថមជាស្បៀងអង្ករ ចំនួន៥តោន ដើម្បីចូលរួមចំណែកជាមួយរដ្ឋបាលខណ្ឌសែនសុខ ចំពោះយុទ្ធនាការទប់ស្កាត់នឹងការរីករាលដាលនៃជំងឺកូវីដ-១៩ នៅមូលដ្ឋាន។ ទឹកចិត្តគុណធម៌ចូលរួមចំណែករបស់លោកអគ្គនាយកក្រុមហ៊ុន ក្នុងពេលលំបាកនេះ គឺពិតជាមានតំលៃណាស់ បានបង្ហាញអំពីការគិតគូរ យកចិត្តទុកដាក់ទាំងស្មារតី និងសម្ភារៈ ចែករំលែកជាមួយអាជ្ញាធរមូលដ្ឋាន ក្នុងការជួយកាត់បន្ថយការលំបាកមួយផ្នែក ដែលយើងត្រូវចងចាំ «ជួយគ្នាក្នុងគ្រាលំបាក»។ លោក ម៉ូវ ម៉ានិត ក្នុងនាមរដ្ឋបាលខណ្ឌសែនសុខ លោកសូមថ្លែងអំណរគុណយ៉ាងជ្រាលជ្រៅបំផុតចំពោះលោក តែ សុខឡុង និងលោកស្រី ម៉េង វី នូវទឹកចិត្តដ៏ថ្លៃថ្លាមិនអាចកាត់ថ្លៃបាន ហើយអង្ករទាំងនេះនឹងត្រូវបានទៅដល់អ្នកដែលលំបាកពិតប្រាកដ តាមរយៈអាជ្ញាធរខណ្ឌ ដើម្បីរួមចំណែកប្រយុទ្ធប្រឆាំងជំងឺកូវីដ១៩៕ | 2021-03-31T02:59:00+07:00 | freshnewsasia.com | https://m.freshnewsasia.com/index.php/en/localnews/191458-2021-03-30-12-59-33.html |
6d30771e-daab-476f-af3c-550602bddf50 | រដ្ឋមន្ត្រីក្រសួងសុខាភិបាល ចូលរួមវេទិកាស្តីពីវេជ្ជសាស្រ្តបុរាណចិន និងកិច្ចសហប្រតិបត្តិការអន្តរជាតិ ដើម្បីប្រយុទ្ធនឹងជំងឺកូវីដ-១៩ | នាថ្ងៃថ្ងៃទី៣០ ខែមីនា ឆ្នាំ២០២១នេះ លោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានចូលរួមវេទិកាស្តីពីវេជ្ជសាស្រ្តបុរាណចិន និងកិច្ចសហប្រតិបត្តិការអន្តរជាតិដើម្បីប្រយុទ្ធនឹងជំងឺកូវីដ-១៩ តាមរយៈវីដេអូសន្និសីទ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ វេទិកានេះត្រូវបានរៀបចំឡើងដោយមានកិច្ចសហការរវាងគណៈកម្មាធិការសុខាភិបាល និងរដ្ឋបាលវេជ្ជសាស្រ្តបុរាណ នៃសាធារណរដ្ឋប្រជាមានិតចិន ដែលមានការចូលរួមពីរដ្ឋមន្ត្រីសុខាភិបាលចំនួន ១០ប្រទេស និងអ្នកជំនាញការជុំវិញពិភពលោក សរុបប្រមាណ១០០នាក់ មកពី ២០ប្រទេស។ វេទិកានេះត្រូវ បានរៀបចំឡើងក្នុងគោលបំណងចែករំលែកបទពិសោធន៍ ចំណេះដឹងពាក់ព័ន្ធនឹងវេជ្ជសាស្ត្របុរាណ ព្រមទាំងកិច្ចសហប្រតិបត្តិការប្រយុទ្ធនឹងជំងឺកូវីដ-១៩។ រដ្ឋមន្ត្រីក្រសួងសុខាភិបាល បានថ្លែងសុន្ទរកថា ក្នុងពិធីបើកជាផ្លូវការនៃវេទិកាស្តីពី វេជ្ជសាស្រ្តបុរាណចិន និងកិច្ចសហប្រតិបត្តិការអន្តរជាតិដើម្បីប្រយុទ្ធនឹងជំងឺកូវីដ-១៩ ដោយបានចែករំលែកនូវបទពិសោធន៍សំខាន់ៗ ៤ចំណុច៕ | 2021-03-31T01:29:00+07:00 | freshnewsasia.com | https://m.freshnewsasia.com/index.php/en/localnews/191450-2021-03-30-11-29-07.html |
dc845467-7689-497a-8c73-1906b665b107 | អ្នកនាំពាក្យសាលារាជធានីភ្នំពេញ ច្រានចោលព័ត៌មានប្រឌិតថា ការធ្វើតេស្ដរកជំងឺកូវីដ១៩ តម្រូវឲ្យបង់ប្រាក់ និងអំពាវនាវសមត្ថកិច្ចស្រាវជ្រាវចាត់វិធានការលើអ្នកប្រឌិត (Video inside) | លោក ម៉េត មាសភក្ដី អ្នកនាំពាក្យសាលារាជធានីភ្នំពេញ តាមរយៈបណ្ដាញព័ត៌មាន Fresh News នៅល្ងាចថ្ងៃទី៣០ ខែមីនា ឆ្នាំ២០២១នេះ បានចេញមកច្រានចោលចំពោះការប្រឌិតព័ត៌មានថា ការធ្វើតេស្ដរកជំងឺកូវីដ១៩ គឺតម្រូវឲ្យបង់លុយសម្រាប់ពលករមកពីក្រៅប្រទេស។ អ្នកនាំពាក្យសាលារាជធានីភ្នំពេញ បានអះអាងថា ការចែកចាយព័ត៌មាននេះ គឺមានចេតនាញុះញង់ចង់បង្កចលាចលនៅក្នុងសង្គម គ្រាដែលកម្ពុជាកំពុងប្រយុទ្ធប្រឆាំងជាមួយការឆ្លងរីករាលដាលជំងឺកូវីដ១៩ ខណៈការពិតការធ្វើតេស្ដរកជំងឺកូវីដ១៩នេះ គឺមិនមានតម្រូវឲ្យបង់លុយសេវាអ្វីសូម្បីមួយសេននោះទេ។ លោក ម៉េត មាសភក្ដី បានថ្លែងយ៉ាងដូច្នេះថា ។ ជាមួយគ្នានេះ លោក ម៉េត មាសភក្ដី ក៏សូមអំពាវនាវដល់អាជ្ញាធរមានសមត្ថកិច្ចជួយស្រាវជ្រាវ ចំពោះអ្នកប្រឌិតព័ត៌មានទាំងអស់នេះ ហើយបានចែកចាយនៅលើបណ្ដាសង្គម Facebook។ លោកក៏សុំឲ្យប្រជាពលរដ្ឋ ពិសេសអ្នកប្រើប្រាស់បណ្ដាញសង្គម កុំបន្ដចែកចាយរូបភាព វីដេអូ ឬព័ត៌មានណាដែលប្រឌិត ជៀសវាងនាំឲ្យមានការយល់ច្រឡំ៕ | 2021-03-31T01:14:00+07:00 | freshnewsasia.com | https://m.freshnewsasia.com/index.php/en/localnews/191447-2021-03-30-11-14-25.html |
b62cfd16-d641-4c59-870c-35af80a8ad33 | ប្រធានសមាគមគ្រឹះស្ថានឧត្តមសិក្សាកម្ពុជារងការចោទប្រកាន់ថា រ៉ៃអង្គាសប្រាក់ពីសាលាឯកជនសម្រាប់ការចាក់វ៉ាក់សាំង | បុគ្គលិកអប់រំមួយចំនួនបង្ហាញការមិនពេញចិត្តទេ ចំពោះសកម្មភាពរ៉ៃអង្គាសប្រាក់នៅតាមសាលារដ្ឋ និងឯកជន ព្រោះពួកគាត់កំពុងរងគ្រោះដោយសារវិបត្តិជំងឺកូវីដ-១៩។ បុគ្គលិកអប់រំនៅសាលាឯកជនម្នាក់ដែលសុំមិនបញ្ចេញឈ្មោះ និងសំឡេង ប្រាប់អាស៊ីសេរីថា ប្រធានក្រុមប្រឹក្សាភិបាលនៃសមាគមគ្រឹះស្ថានឧត្តមសិក្សាកម្ពុជា និងជានាយកវិទ្យាស្ថានវ៉ាន់ដាគណនេយ្យលោក ហេង វ៉ាន់ដា បានផ្ញើសារតាមប្រព័ន្ធតេឡេក្រាម (Telegram) ដល់សាលាឯកជនទាំងអស់ដែលជាសមាជិករបស់សមាគមឲ្យចូលរួមឧបត្ថម្ភថវិកាដល់លោក ដើម្បីទទួលបានចាក់វ៉ាក់សាំងកូវីដ-១៩។ លោកបន្តថា លោក ហេង វ៉ាន់ដា បានផ្ញើសារម្តងហើយម្តងទៀតដើម្បីរំលឹកឲ្យសាលារៀនទាំងអស់បង់ថវិកា ប៉ុន្តែលោកមិនបានបញ្ជាក់ថា ប្រមូលថវិកាទាំងនោះយកទៅធ្វើអ្វីនោះទេ។ បុគ្គលិកអប់រំរូបនេះមិនពេញចិត្តចំពោះសកម្មភាពរ៉ៃអង្គាសថវិកាបែបនេះទេ ព្រោះសាលាឯកជនកំពុងជួបវិបត្តិបាត់បង់ប្រាក់ចំណូលដោយសារការរីករាលដាលជំងឺកូវីដ-១៩ ដែរ។ ម្យ៉ាងទៀត លោក យល់ថា ការប្រមូលថវិកានេះ គឺជាទង្វើមិនត្រឹមត្រូវឡើយ ព្រោះរដ្ឋាភិបាលប្រកាសថា នឹងចាក់វ៉ាក់សាំងជូនប្រជាពលរដ្ឋដោយឥតគិតថ្លៃ ហើយវ៉ាក់សាំងទាំងនោះ គឺជាជំនួយរបស់បរទេសនិងប្រើថវិកាជាតិដើម្បីទិញ។ សារជាអក្សរដែលរងការចោទថា ជាសាររបស់លោក ហេង វ៉ាន់ដា នោះបានសរសេរថា ដើម្បីរួមចំណែកចាក់វ៉ាក់សាំងជូនបុគ្គលិកអប់រំនៅថ្ងៃទី២៩ ខែមីនា ដែលរៀបចំដោយក្រសួងអប់រំនិងក្រសួងសុខាភិបាលនោះលោកអំពាវនាវឲ្យសមាជិកទាំងអស់ជួយផ្សព្វផ្សាយឲ្យបានទូលំទូលាយ និងចូលរួមឧបត្ថម្ភថវិកាដោយស្ម័គ្រចិត្ត។ ក្នុងនោះលោកបានរាយឈ្មោះសាលាមួយចំនួនដែលបានចូលរួមឧបត្ថម្ភថវិកា ចាប់ពីប្រាំរយ (៥០០) ដុល្លារ ទៅមួយពាន់ប្រាំរយ (១.៥០០) ដុល្លារ ដែលសរុបបានជិត ៥ម៉ឺន (៤៨.៦៦០.៧០) ដុល្លារ។ សារនោះ បានរំលឹកម្តងហើយម្តងទៀត ដើម្បីឲ្យសមាជិកសមាគមចូលរួមបរិច្ចាគប្រាក់តាមការអំពាវនាវទោះតិចក្តីច្រើនក្តី។ ជុំវិញការចោទប្រកាន់នេះ ប្រធានក្រុមប្រឹក្សាភិបាលនៃសមាគមគ្រឹះស្ថានឧត្តមសិក្សាកម្ពុជា និងជានាយកវិទ្យាស្ថានវ៉ាន់ដាគណនេយ្យលោក ហេង វ៉ាន់ដា ប្រាប់អាស៊ីសេរីដោយខ្លីថា លោកមិនដឹងរឿងរៃអង្គាសប្រាក់នៅតាមគ្រឹះស្ថានឯកជននោះទេ ហើយលោកចុចផ្តាច់ទូរស័ព្ទភ្លាមៗ។ អាស៊ីសេរីមិនអាចទាក់ទងអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន និងអ្នកនាំពាក្យក្រសួងអប់រំយុវជននិងកិឡាលោក រស់ សុវាចា ដើម្បីសាកសួរព័ត៌មាននេះបានទេ នៅថ្ងៃទី២៨ ខែមីនា។ ប្រធានសមាគមគ្រូបង្រៀនកម្ពុជាឯករាជ្យអ្នកស្រី អ៊ុក ឆាយ៉ាវី មានប្រសាសន៍ថា សាលារដ្ឋខ្លះក៏មានការរ៉ៃអង្គាសប្រាក់ដើម្បីទិញវ៉ាក់សាំង ដូចសាលាឯកជនដែរ។ អ្នកស្រីបន្តទៀតថា ការចូលរួមថវិកាទិញវ៉ាក់សាំងកូវីដ១៩របស់លោកគ្រូអ្នកគ្រូភាគច្រើនពួកគាត់ទទួលរងគំនាប និងមិនសប្បាយចិត្តនោះទេ ដោយពួកគាត់ព្រួយបារម្ភថ្នាក់លើចោទប្រកាន់ថា មាននិន្នាការ និងកត់សម្ភាល់ទុកជាដើម។ អ្នកស្រីយល់ថា ប្រសិនបើការអំពាវនាវរបស់ប្រធានសមាគមគ្រឹះស្ថានឧត្តមសិក្សានេះគឺជាការពិត នោះអ្នកស្រីយល់ថា ជាសារបង្ខិតបង្ខំ ធ្វើឱ្យប៉ះពាល់ដល់អារម្មណ៍បុគ្គលិកអប់រំ ដែលខ្វះខាតដោយសារការរីករាលដាលឆ្លងជំងឺកូវីដ-១៩៖ « ការអំពាវនាវរបស់ប្រធានក្រុមប្រឹក្សាភិបាលនៃគ្រឹះស្ថានឧត្តមសិក្សាកម្ពុជា ដែលរ៉ៃអង្គាសប្រាក់ពីបុគ្គលិកអប់រំនេះ គឺផ្ទុយពីការអះអាងរបស់រដ្ឋាភិបាល លោក ហ៊ុន សែន កន្លងមកដែលថា ការចាក់វ៉ាក់សាំងកូវីដ-១៩ ជូនប្រជាពលរដ្ឋខ្មែរដោយឥតគិតថ្លៃ ស្ម័គ្រចិត្ត និងមិនរើងអើងនិន្នាការនយោបាយ។ កាលពីដើមខែកុម្ភៈ អាជ្ញាធរកម្ពុជា ក៏បានបណ្តេញបុរសជនជាតិចិនម្នាក់ជាម្ចាស់កាសែតអង្គរធូដេ(Angkor Today) មិនឲ្យចូលកម្ពុជាជារៀងរហូត បន្ទាប់ពីស្ថាប័នព័ត៌មានរបស់គាត់បានចុះផ្សាយអត្ថបទមួយក្រោមចំណងជើងថា «កម្ពុជាលក់វ៉ាក់សាំងដែលជាជំនួយរបស់ចិន»៕ | 2021-03-31T01:10:00+07:00 | rfa.org | https://www.rfa.org/khmer/news/health/heng-vanda-accused-of-fundraising-from-private-school-for-vaccination-03302021140721.html |
474c10cb-ddcf-42b9-8abe-a1bca14bbb82 | មន្ទីរពេទ្យមិត្តភាពខ្មែរសូវៀត បញ្ចេញនូវរូបភាពវីដេអូ ស្ដីពីសកម្មភាពរបស់ក្រុមគ្រូពេទ្យ ក្នុងការព្យាបាលអ្នកជំងឺកូវី១៩ | ភ្នំពេញ ៖ ប្រធានមន្ទីរពេទ្យមិត្តភាពខ្មែរសូវៀត បានបញ្ចេញនូវរូបភាពវីដេអូស្ដីពីសកម្មភាព របស់ក្រុមគ្រូពេទ្យក្នុងការព្យាបាលអ្នកជំងឺកូវី១៩ ដោយក្នុងនោះលោកសាស្ត្រាចារ្យក៏បានថ្លែងអំណរគុណយ៉ាងខ្លាំងដល់ ក្រុមគ្រូពេទ្យដែលបានខិតខំប្រឹងប្រែងអស់ពីកម្លាំងកាយចិត្តក្នុងការព្យាបាលជូនអ្នកជំងឺកូវីដ។ លោក សាស្ត្រាចារ្យ ងី ម៉េង ប្រធានមន្ទីរពេទ្យមិត្តភាពខ្មែរសូវៀតបានថ្លែងថា តាងនាមឲ្យថ្នាក់ដឹកនាំនៃមន្ទីរពេទ្យមិត្តភាពខ្មែរ-សូវៀត សូមថ្លែងអំណរគុណយ៉ាងខ្លាំង និងជ្រាលជ្រៅ ដល់ក្រុមគ្រូពេទ្យជួរមុខទាំងអស់ ដែលបានខិតខំប្រឹងប្រែងអស់ពីកម្លាំងកាយចិត្ត ទាំងយប់ ទាំងថ្ងៃមើលថែទាំ ព្រមទាំងព្យាបាលជូនអ្នកជំងឺកូវីដ-១៩ ធ្ងន់ធ្ងរទាំងអស់ដែលកំពុងសម្រាកព្យាបាលនៅបន្ទប់សង្រ្គោះបន្ទាន់ជំងឺកូវីដ-១៩ ។ តាងនាមឲ្យថ្នាក់ដឹកនាំមន្ទីរពេទ្យមិត្តភាពខ្មែរ-សូវៀត និងបុគ្គលិកមន្ត្រីរាជការ សូមជូនពរដល់ក្រុមគ្រូពេទ្យទាំងអស់ សុខភាពល្អ សុខសុវត្ថិភាព ជៀសផុតពីជំងឺដ៏កាចសាហាវនេះ ។ យើងខ្ញុំក៏សូមសំណូមពរដល់បងប្អូនប្រជាពលរដ្ឋទាំងអស់នៅផ្ទះដើម្បីសុវត្ថិភាព ។ ពួកយើងទាំងអស់គ្នានៅពេទ្យដើម្បីបងប្អូន សូមបងប្អូនមេត្តានៅផ្ទះ ដើម្បីគ្រួសារ និងពួកយើងផង។ វេជ្ជ ឆន សុធារី/chhorn sotheary ឯកទេសជំងឺសួតនិងផ្លូវដង្ហើម បានសរសេរសារថា មិនឲ្យបងប្អូនមកកំដរអ្នកជំងឺមិនមែនចង់លាក់បាំងគ្រួសារអំពីអ្នកជំងឺ តែព្រោះចង់ការពារគ្រួសារអ្នកជំងឺមិនឲ្យឆ្លងជំងឺសារហាវនេះ។ គ្រូពេទ្យត្រូវដើរតួជាគ្រួសារ អ្នកថែទាំ និង ព្យាបាល។ មិនមែនផ្ដាច់ទំនាក់ទំនងគ្រួសារមិនឲ្យនិយាយជាមួយអ្នកជំងឺ ព្រោះអ្នកជំងឺស្ថិតក្រោមម៉ាសុីនជំនួយដង្ហើម មិនអាចនិយាយបាន។ មិនបានរើសអើងឫខ្លាចអ្នកជំងឺ នៅតែមើលថែអ្នកជំងឺដូចជាញាតិមិត្ត។ មិនមែនពួកខ្ញុំមិនមានគ្រួសារ ពួកខ្ញុំមិនខ្លាចតែជាតួនាទីរបស់ពួកខ្ញុំជាគ្រូពេទ្យ ពេទ្យត្រូវមើលថែនិងព្យាបាលអ្នកជំងឺ។ ពួកខ្ញុំលះបង់យកជីវិតទៅប្រថុយមិនរត់ចោលជួរដើម្បីអ្នកទាំងអស់គ្នា អ្នកអាចមិនដឹងទើបអ្នកសួរ អ្នកអាចមិនជឿទើបផ្ដែផ្ដាំ។ ពួកយើងប្រឹងប្រែងនិងលះបង់ដើម្បីអ្នកទាំងអស់គ្នា សូមអ្នកទាំងអស់គ្នាលះបង់ការសប្បាយជួបជុំ (អនុវត្ត៣កុំ) និងការពារ (៣ការពារ) ដើម្បីអ្នកនិងក្រុមគ្រួសារជាទីស្រឡាញ់របស់អ្នក។ អរគុណនៅភាពក្លាហាននិង ការលះបង់ ប្រកបដោយស្មារតីទទួលខុសត្រូវក្នុងការព្យាបាលថែទាំជំងឺcovid19 របស់ក្រុមគ្រួពេទ្យជួរមុខយើង។ ពីក្រុមគ្រូពេទ្យជួរមន្ទីរពេទ្យមិត្តភាពខ្មែរសូវៀត៕ រក្សាសិទ្ធិដោយ៖បញ្ញាស័ក្តិ | 2021-03-30T23:56:35+07:00 | cen.com.kh | https://cen.com.kh/archives/315739.html |
60caf3c0-3c5a-4f32-81c9-e677d6513dd2 | មន្ដ្រីនគរបាលខេត្តត្បូងឃ្មុំម្នាក់ ដែលកើតជំងឺកូវីដ១៩ បានធ្វើដំណើរទៅច្រើនកន្លែង និងប៉ះពាល់មនុស្ស២២នាក់ | រដ្ឋបាលខេត្តត្បូងឃ្មុំ នៅថ្ងៃទី៣០ ខែមីនា ឆ្នាំ២០២១នេះ បានចេញសេចក្ដីជូនដំណឹងមួយ បង្ហាញប្រវត្តិនៃការធ្វើដំណើរ និងការប្រាស្រ័យទាក់ទងជាមួយអ្នកដទៃផ្សេងទៀត ពីសំណាក់មន្ដ្រីនគរបាលម្នាក់ របស់ស្នងការដ្ឋាននគរបាលខេត្តត្បូងឃ្មុំ ដែលទើបត្រូវបានរកឃើញកើតជំងឺកូវីដ១៩។ តាមរយៈសេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលខេត្តត្បូងឃ្មុំ បានបង្ហាញថា មន្ដ្រីនគរបាលម្នាក់នោះ បានធ្វើដំណើរទៅទីតាំងផ្សេងៗជាច្រើនកន្លែង មានដូចជា ស្នងការដ្ឋាននគរបាលខេត្ត, អធិការដ្ឋាននគរបាលស្រុកមេមត់, ពេទ្យធ្មេញ អេ ឌេន ស្ថិតក្នុងស្រុកពញាក្រែក, មាត់ទន្លេសិប្បនិម្មិតខេត្តត្បូងឃ្មុំ, អាហារដ្ឋាន តាលី បឹងសាឡាង, អាហារដ្ឋាន ៧១ នៅជិតសាកលវិទ្យាល័យ ហេង សំរិន ត្បូងឃ្មុំ។ រដ្ឋបាលខេត្តត្បូងឃ្មុំ បានបញ្ជាក់ទៀតថា មន្ដ្រីនគរបាលដែលកើតជំងឺកូវីដ១៩នេះ បានប៉ះពាល់ផ្ទាល់ និងប្រយោលជាមួយមនុស្សសរុប២២នាក់ ក្នុងនោះផ្ទាល់៨នាក់ និងប្រយោល១៤នាក់។ រដ្ឋបាលខេត្តត្បូងឃ្មុំ ក៏បានធ្វើការអំពាវនាវដល់ប្រជាពលរដ្ឋ ពិសេសអ្នកដែលបានជួបប្រាស្រ័យទាក់ទងប៉ះពាល់ដោយផ្ទាល់ និងដោយប្រយោល ជាមួយបុរសខាងលើ សូមទំនាក់ទំនងយកសំណាកនៅគ្រប់មន្ទីរពេទ្យក្នុងខេត្តត្បូងឃ្មុំ ចាប់ពីថ្ងៃនេះតទៅ៕ | 2021-03-30T23:40:00+07:00 | freshnewsasia.com | https://m.freshnewsasia.com/index.php/en/localnews/191434-2021-03-30-09-40-58.html |
d058ee2b-9d47-49b2-a9cd-96d66785e2d5 | អភិបាលខេត្តព្រះសីហនុ ប្រាប់អភិបាលក្រុង ស្រុក ស្រង់ឈ្មោះប្រជាពលរដ្ឋមានអាយុ១៨ឆ្នាំ ដល់៥៩ឆ្នាំ ដែលស្ម័គ្រចិត្តចាក់វ៉ាក់សាំងការពារជំងឺកូវីដ១៩ | លោក គួច ចំរើន អភិបាលខេត្តព្រះសីហនុ បានប្រាប់ទៅកាន់អភិបាលក្រុង-ស្រុក ក្នុងខេត្តព្រះសីហនុ ត្រូវសហការរៀបចំស្រង់បញ្ជីឈ្មោះប្រជាពលរដ្ឋដែលមានអាយុ១៨ឆ្នាំ ដល់៥៩ឆ្នាំ ដែលបានស្ម័គ្រចិត្តចាក់វ៉ាក់សាំងការពារជំងឺកូវីដ១៩។ នេះបើតាមលិខិតដែលបណ្ដាញព័ត៌មាន Fresh News ទទួលបាននៅរសៀលថ្ងៃទី៣០ ខែមីនា ឆ្នាំ២០២១។ លោក គួច ចំរើន បានឲ្យណែនាំដល់អាជ្ញាធរឃុំ សង្កាត់ ឲ្យចាត់ចែងផ្សព្វផ្សាយឲ្យបានទូលំទូលាយនៅក្នុងមូលដ្ឋានភូមិនីមួយៗ អំពីការសម្រេចចិត្តប្រកបដោយបញ្ញាញាណដ៏ខ្ពង់ខ្ពស់បំផុតរបស់ ប្រមុខនៃរាជរដ្ឋាភិបាលកម្ពុជា ដែលបានខិតខំគ្រប់វិធីក្នុងការទប់ស្កាត់ការរីករាលដាលនៃជំងឺកូវីដ១៩។ អាជ្ញាធរឃុំ សង្កាត់នីមួយៗ ត្រូវចាត់តាំងសមាជិកក្រុមប្រឹក្សា និងមន្ដ្រីពាក់ព័ន្ធជាក្រុមការងារឲ្យប្រចាំការទទួលចុះឈ្មោះប្រជាពលរដ្ឋទូទៅ ដែលមានអាយុចាប់ពី១៨ឆ្នាំ ដល់៥៩ឆ្នាំ។ ចំពោះការចុះឈ្មោះ គឺតម្រូវឲ្យស្របតាមឯកសារបញ្ជាក់អត្តសញ្ញាណដូចជា៖ អត្តសញ្ញាណប័ណ្ណសញ្ជាតិខ្មែរ ឬសំបុត្រអត្រានុកូលដ្ឋាន ឬលិខិតឆ្លងដែនរបស់សាមីខ្លួន ហើយជម្រាបគាត់ថា ត្រូវយកជាប់តាមខ្លួនដើម្បីផ្ទៀងផ្ទាត់នៅពេលទៅចាក់វ៉ាក់សាំង។ បន្ថែមពីនេះ លោកអភិបាលខេត្ត ក៏បានណែនាំត្រៀមរៀបចំកន្លែងឲ្យបានសមស្រប (ទីតាំងធំទូលាយនៅក្នុងភូមិនីមួយៗ) សម្រាប់ដំណើរការចុះឈ្មោះ ហើយត្រូវតែផ្ដល់ព័ត៌មានជាក់លាក់អំពីពេលវេលា ទីកន្លែងត្រូវចុះឈ្មោះឲ្យពួកគាត់បានជ្រាបជាមុន ដើម្បីកុំឲ្យពួកគាត់មកចុះឈ្មោះខកពេលវេលា។ នៅពេលចុះឈ្មោះត្រូវបញ្ជាក់ប្រាប់ពួកគាត់ឲ្យច្បាស់ថា ការចាក់វ៉ាក់សាំងការពារជំងឺកូវីដ១៩ គឺត្រូវចាក់ចំនួន២ដងជាកំហិត ដូច្នេះដាច់ខាតពួកគាត់ត្រូវមកចាក់វ៉ាក់សាំងតាមការកំណត់របស់ក្រុមគ្រូពេទ្យ៕ | 2021-03-30T23:03:00+07:00 | freshnewsasia.com | https://m.freshnewsasia.com/index.php/en/localnews/191427-2021-03-30-09-03-10.html |
ccf756fb-fdff-4a27-9873-e66f23ca82d5 | បិទអគារស្នាក់នៅរបស់បុគ្គលិក ភោជនីយដ្ឋាន ជីនឌានហ្ស៉ីយី នៅក្រុងព្រះសីហនុជាបណ្ដោះអាសន្ន ក្រោយពាក់ព័ន្ធអ្នកកើតជំងឺកូវីដ១៩ | លោក គួច ចំរើន អភិបាលខេត្តព្រះសីហនុ បានសម្រេចឲ្យបិទបណ្ដោះអាសន្នអគារស្នាក់នៅរបស់បុគ្គលិក ភោជនីយដ្ឋាន ជីនឌាន ហ្ស៉ីយី ដែលមានទីតាំងស្ថិតនៅផ្លូវបេតុង ភូមិ៥ សង្កាត់លេខ៤ ក្រុងព្រះសីហនុ និងដាក់ជាមណ្ឌលចត្តាឡីស័ក ក្រោយពាក់ព័ន្ធអ្នកកើតជំងឺកូវីដ១៩។ លិខិតរបស់រដ្ឋបាលខេត្តព្រះសីហនុ ដែលបណ្ដញព័ត៌មាន Fresh News ទទួលបាននៅរសៀលថ្ងៃទី៣០ ខែមីនា ឆ្នាំ២០២១នេះ បានបញ្ជាក់ថា ក្រុមឆ្លើយតបបន្ទាន់ នៃមន្ទីរសុខាភិបាលខេត្ត បានយកសំណាកតេស្ដពីស្ដ្រីម្នាក់ ដែលបានស្នាក់នៅអគារស្នាក់នៅរបស់បុគ្គលិកភោជនីយដ្ឋាន ជីនឌាន ហ្ស៉ីយី ហើយលទ្ធផលតេស្ដ វិជ្ជមានជំងឺកូវីដ១៩។ ដើម្បីទប់ស្កាត់ការឆ្លងរីករាលដាលជំងឺកូវីដ១៩ ក្នុងសហគមន៍ គឺត្រូវឲ្យម្ចាស់ទីតាំងផ្អាកការចេញចូលបណ្ដោះអាសន្ន អគារស្នាក់នៅនោះបន្ទាន់ ដោយមិនអនុញ្ញាតឲ្យមានភ្ញៀវថ្មីចូលទៅស្នាក់នៅ ហើយក៏មិនអនុញ្ញាតឲ្យមនុស្សដែលកំពុងស្នាក់នៅក្នុងទីតាំងនោះចេញ-ចូល ដោយគ្មានការអនុញ្ញាតពីអាជ្ញាធរមានសមត្ថកិច្ចឡើយ៕ | 2021-03-30T22:55:00+07:00 | freshnewsasia.com | https://m.freshnewsasia.com/index.php/en/localnews/191425-2021-03-30-08-55-41.html |
83e1025b-2b97-4acf-8dc4-44a3e0de04d3 | បិទសណ្ឋាគារ និងកាស៉ីណូប៉ាវឌីន នៅក្រុងព្រះសីហនុជាបណ្ដោះអាសន្ន ក្រោយពាក់ព័ន្ធអ្នកកើតជំងឺកូវីដ | លោក គួច ចំរើន អភិបាលខេត្តព្រះសីហនុ បានសម្រេចឲ្យបិទបណ្ដោះអាសន្នសណ្ឋាគារ និងកាស៉ីណូប៉ាវឌីន ដែលមានទីតាំងស្ថិតនៅវិថីលំហែព្រះភូមិន្ទ (ផ្លូវលេខ៤០០) ភូមិ៤ សង្កាត់លេខ៤ ក្រុងព្រះសីហនុ និងដាក់ជាមណ្ឌលចត្តាឡីស័ក ក្រោយពាក់ព័ន្ធអ្នកកើតជំងឺកូវីដ១៩។ លិខិតរបស់រដ្ឋបាលខេត្តព្រះសីហនុ ដែលបណ្ដញព័ត៌មាន Fresh News ទទួលបាននៅរសៀលថ្ងៃទី៣០ ខែមីនា ឆ្នាំ២០២១នេះ បានបញ្ជាក់ថា ក្រុមឆ្លើយតបបន្ទាន់ នៃមន្ទីរសុខាភិបាលខេត្ត បានយកសំណាកតេស្ដលើបុរសម្នាក់ដែលបានស្នាក់នៅ និងធ្វើការនៅសណ្ឋាគារប៉ាវឌីន ចាប់តាំងពីថ្ងៃទី១៧ ខែមីនា ឆ្នាំ២០២១មក ហើយលទ្ធផលតេស្ដ វិជ្ជមានជំងឺកូវីដ១៩។ ដើម្បីទប់ស្កាត់ការឆ្លងរីករាលដាលជំងឺកូវីដ១៩ ក្នុងសហគមន៍ គឺត្រូវឲ្យម្ចាស់ទីតាំងផ្អាកការចេញចូលបណ្ដោះអាសន្នក្នុងការស៉ីណូនេះជាបន្ទាន់ ដោយមិនអនុញ្ញាតឲ្យមានភ្ញៀវថ្មីចូលទៅកម្សាន្ដ ស្នាក់នៅ ហើយក៏មិនអនុញ្ញាតឲ្យមនុស្សដែលកំពុងស្នាក់នៅក្នុងទីតាំងនោះ ចេញចូលដោយគ្មានការអនុញ្ញាតពីអាជ្ញាធរមានសមត្ថកិច្ចឡើយ៕ | 2021-03-30T22:26:00+07:00 | freshnewsasia.com | https://m.freshnewsasia.com/index.php/en/localnews/191421-2021-03-30-08-26-25.html |
3efd0fdb-f5b5-43c4-a148-d3e06eb382c4 | មន្ទីរពេទ្យកាល់ម៉ែត សូមច្រានចោលនូវព័ត៌មានជាសារសំលេង ផ្សព្វផ្សាយតាមប្រព័ន្ធនានាមួយចំនួន ដែលផ្សាយលើសពីការពិត ដោយលើកឡើងថាមានការផ្ទុះជំងឺ Covid-19 នៅមន្ទីរពេទ្យកាល់ម៉ែត (Video inside) | ក្រុមការងារប្រយុទ្ធ និងបង្ការជំងឺ Covid-19 មន្ទីរពេទ្យកាល់ម៉ែត សូមច្រានចោលនូវព័ត៌មានជាសារសំលេង ផ្សព្វផ្សាយតាមប្រព័ន្ធនានាមួយចំនួន ដែលផ្សាយលើសពីការពិត ដោយលើកឡើងថាមានការផ្ទុះជំងឺ Covid-19 នៅមន្ទីរពេទ្យកាល់ម៉ែត។ ក្រុមការងារសូមបញ្ជាក់ថា ។ នេះសឲ្យឃើញអំពីការលះបង់ប្រកបដោយសុច្ឆន្ទៈ និងមនសិកាវិជ្ជាជីវៈខ្ពស់របស់បុគ្គលិកសុខាភិបាលខាងលើ ដែលទោះក្នុងស្ថានភាពមានហានិភ័យខ្ពស់ ចំពោះមុខយ៉ាងណា ក៏ប្តូរផ្តាច់សង្គ្រោះជីវិតអ្នកជំងឺអោយអស់លទ្ធភាព ដែលពិតជាគួរអោយកោតសរសើរ និងគោរពចំពោះវីរភាពកងទ័ពអាវសរបស់យើង៕ | 2021-03-30T22:07:00+07:00 | freshnewsasia.com | https://m.freshnewsasia.com/index.php/en/localnews/191418-2021-03-30-08-07-32.html |
48a60381-2704-418f-b204-d605104a9d6c | កម្មកររាប់ម៉ឺននាក់ចុះឈ្មោះស្ម័គ្រចិត្តចាក់វ៉ាក់សាំងបង្ការជំងឺកូវីដ-១៩ | ក្រសួងការងារឲ្យដឹងថា កម្មករនិយោជិតរាប់ម៉ឺននាក់ក្នុងចំណោមកម្មករវិស័យកាត់ដេរប្រមាណជិត ២ លាននាក់ បានចុះឈ្មោះដោយស្ម័គ្រចិត្តទទួលយកការចាក់វ៉ាក់សាំងបង្ការជំងឺឆ្លងកូវីដ១៩។ មន្ត្រីក្រសួងការងារមិនទាន់កំណត់ពេលវេលាច្បាស់លាស់ដើម្បីចាប់ផ្តើមការចាក់វ៉ាក់សាំងជាទ្រង់ទ្រាយធំនេះដល់កម្មករនៅឡើយទេ។ ទោះជាយ៉ាងណា ប្រធាននាយកដ្ឋានអធិការកិច្ចនៃក្រសួងការងារលោក អ៊ុក ចាន់ធូ ប្រាប់កាសែតភ្នំពេញប៉ុស្តិ៍ថា ការចាក់វ៉ាក់សាំងកូវីដ១៩ នេះអាចនឹងចាប់ផ្តើមមុនចូលឆ្នាំឬក្រោយពិធីបុណ្យចូលឆ្នាំ ពីព្រោះកំពុងសហការជាមួយម្ចាស់រោងចក្រសហគ្រាស ដើម្បីផ្ញើឈ្មោះកម្មករស្ម័គ្រចិត្តបន្ថែមទៀត។ ទាក់ទងនឹងការចាក់វ៉ាក់សាំងដល់កម្មករនេះ អគ្គលេខាធិការនៃសមាគមរោងចក្រកាត់ដេរនៅកម្ពុជា (GMAC) លោក ខេន លូ មានប្រសាសន៍ប្រាប់អាស៊ីសេរីមុនការផ្សាយនេះបន្តិចថា សមាគមលោកចង់ឲ្យកម្មករច្រើនស្ម័គ្រចិត្តទៅចាក់វ៉ាក់សាំងបង្ការកូវីដ១៩នេះ ដើម្បីទប់ស្កាត់ការឆ្លងរាលដាលទ្រង់ទ្រាយធំក្នុងរោងចក្រ និងសំរាប់ផលប្រយោជន៍ផ្ទាល់របស់កម្មករនិងក្រុមគ្រួសាររបស់ពួកគេ៖ « កាលពីសប្តាហ៍មុន រដ្ឋមន្ត្រីក្រសួងការងារលោក អ៊ិត សំហេង បានផ្ញើលិខិតស្នើឱ្យសមាគមរោងចក្រកាត់ដេរនៅកម្ពុជាជួយសម្របសម្រួលជាមួយម្ចាស់ឬនាយករោងចក្រសម្រាប់រៀបចំបញ្ជីឈ្មោះគ្រូពេទ្យប្រចាំរោងចក្រ ដើម្បីចូលរួមក្នុងយុទ្ធនាការចាក់វ៉ាក់សាំងវីដ១៩។ ក្រសួងការងារ និងសមាគមរោងចក្រកាត់ដេរ បានសហការជាមួយក្រសួងសុខាភិបាល ដើម្បីបង្រៀននិងហ្វឹកហាត់ដល់គិលានុបដ្ឋាក-គិលានុបដ្ឋាយិកា និងវេជ្ជបណ្ឌិតសរុបប្រមាណជាង ៥៣០នាក់ ហើយ សំរាប់ត្រៀមចាក់វ៉ាក់សាំងជូនកម្មករនិយោជិតទាំងនោះ៕ | 2021-03-30T22:03:00+07:00 | rfa.org | https://www.rfa.org/khmer/news/health/tens-of-thousands-workers-volunteered-for-covid-19-vaccinations-03302021105548.html |
92ffd71a-520a-40da-b935-750c3eed11da | អភិបាលរាជធានីភ្នំពេញ ផ្តល់ធុងបាញ់ថ្នាំសម្លាប់មេរោគ ទឹកថ្នាំ និងថវិកាដល់ខណ្ឌ១៤ បង្ការ-ទប់ស្កាត់ជំងឺកូវីដ១៩ | ភ្នំពេញ ៖ ដើម្បីចូលរួមបង្ការនិងទប់ស្កាត់នូវជំងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈ លោក ឃួង ស្រេង អភិបាលរាជធានីភ្នំពេញនៅថ្ងៃទី៣០ ខែមីនា ឆ្នាំ២០២១បានផ្តល់ធុងបាញ់ថ្នាំសម្លាប់មេរោគ ទឹកថ្នាំ និងថវិកាដល់ខណ្ឌ១៤ ដើម្បីចូលរួមបង្ការទប់ស្កាត់។ លោក កែ ពន្លក នាយករងរដ្ឋបាលរាជធានីបានឲ្យដឹងថា លោកឃួង ស្រេង បានយកចិត្តទុកដាក់ខ្ពស់ចំពោះ សុខមាលភាពប្រជាពលរដ្ឋ ពិសេសទប់ស្កាត់ឲ្យបាននូវការរីករាលដាលជំងឺកូវីដ១៩ ។ជាក់ស្តែង លោកអភិបាលរាជធានីបានផ្តល់ធុងបាញ់ថ្នាំសម្លាប់មេរោគកូវីដចំនួន ៣គ្រឿង ជាមួយទឹកថ្នាំ និងថវិកាចំនួន១០លានរៀលផងដែរ ដើម្បីជួយសម្រាលការចំណាយដល់អាជ្ញាធរខណ្ឌ ក្នុងការចូលរួមបង្ការនិងទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ។ គួរបញ្ជាក់ថា កន្លងមកនេះ លោកឃួង ស្រេង តែងតែបានប្រគល់ម៉ាស អាកុល ជែល ម៉ាស៊ីនវាស់កំដៅ ស្បៀងអាហារទៅខណ្ឌទាំង១៤ ៕ | 2021-03-30T21:53:00+07:00 | dap-news.com | https://dap-news.com/national/2021/03/30/131204/ |
49e69306-2610-4d98-b6e2-6360a82c0836 | មន្ទីរពេទ្យមិត្តភាពខ្មែរ-សូវៀត ថ្លែងអំណរគុណ សប្បុរសជន ដែលឧបត្ថម្ភទឹកបរិសុទ្ធ និងសម្ភារបរិក្ខារពេទ្យ សម្រាប់ព្យាបាលអ្នកជំងឺកូវីដ-១៩ | មន្ទីរពេទ្យមិត្តភាពខ្មែរ-សូវៀត បានថ្លែងអំណរគុណយ៉ាងជ្រាលជ្រៅ ចំពោះសប្បុរសជន ដែលបានឧបត្ថម្ភនូវ ទឹកបរិសុទ្ធ និងសំភារៈ បរិក្ខារពេទ្យ សរុបជាទឹកប្រាក់ចំនួន៥,៦០០ដុល្លារ ដើម្បីប្រើប្រាស់ ក្នុងសកម្មភាពពិនិត្យ ធ្វើតេស្ត និងព្យាបាលអ្នកជំងឺកូវីដ-១៩។ ១៖ លោក លឹម ឈុនហេង និងលោកស្រី ២៖ លោកស្រី ពេញ ពុន្នារី និងស្វាមី ៣៖ លោក ជា តុង និងលោកស្រី ៤៖ លោក ផែន ភឿន និងលោកស្រី ៥៖ លោក អ៊ឹង ជុងកេង និងលោកស្រី ៦៖ លោកស្រី ម៉ាក់ អៀមលី ៧៖ លោក ជា ហេង និងលោកស្រី ៨៖ លោក លី ប៊ុនឃៀង ៩៖ លោកស្រី ហេង ហាក់ស៊ុន និងស្វាមី ១០៖ លោក អ៊ុក សុខឡាយ និងលោកស្រី ១១៖ លោក ហេង សួ និងលោកស្រី ១២៖ លោកស្រី ហេង សុភា និងស្វមី ១៣៖ លោក ហៀង ឆាយ និងលោកស្រី ១៤៖ លោកឡាំង ហៀង និងលោក ប៉ិល រដ្ឋា ១៥៖ លោក ដួង ម៉េងហ៊ុយ និងលោកស្រី ១៦៖ លោក ស៊ា ផល្លា និងលោកស្រី ១៧៖ លោក បាន រដ្ឋា និងលោកស្រី ១៨៖ លោក ជឹង គឹមសុង និងលោកស្រី ១៩៖ ហាងទឹកត្រចៀកកាំស ២០៖ កុង ឆាយគង់ និងម៉ា លឹមហួង ព្រមទាំងកូនចៅ ចៅទូត ២១៖ លោក ច័ន្ទ សុវណ្ណ (កំបូល) ២២៖ លោក ឈ ប៊ូគាត និងលោក ឈ ប៊ូលាក តាងនាមឲ្យថ្នាក់ដឹកនាំ និងបុគ្គលិកមន្រ្តីរាជការទាំងអស់ នៃមន្ទីរពេទ្យមិត្តភាពខ្មែរ-សូវៀត សូមជូនពរ សប្បុរសជនទាំងអស់ ព្រមទាំងក្រុមគ្រួសារ ទទួលបាននូវសុខភាពល្អ និងជោគជ័យ គ្រប់ភារកិច្ចការងារ៕ | 2021-03-30T21:00:00+07:00 | freshnewsasia.com | https://m.freshnewsasia.com/index.php/en/localnews/191409-2021-03-30-07-00-03.html |
55a689b4-6c6f-4429-ba52-e679c666fcbc | សប្បុរសជន បន្តឧបត្ថម្ភថវិកា ភេសជ្ជៈ អាហារ ជូនដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ ដើម្បីចូលរួមប្រយុទ្ធប្រឆាំងជំងឺកូវីដ១៩ | ជាក់ស្តែង លោកវេជ្ជបណ្ឌិត ឆន មុនី និង ភរិយា (មន្ទីសម្រាកព្យាបាល និងសម្ភពទេពនិម្មិត ក្រុងសួង) ឧបត្ថម្ភ ភេសជ្ជៈ Deboba ចំនួន ២០០ កែវ លោកស្រី គឹម ស្រីមុំ ឧបត្ថម្ភភេសជ្ជ: ចំនួន ៤៨០ដប ហាង True Coffee ឧបត្ថម្ភភេសជ្ជៈ ចំនួន ៣០០ កែវ អាជ្ញាធរអគ្គិសនីកម្ពុជា ឧបត្ថម្ភថវិកាចំនួន ១០.០០០.០០០ រៀល ម៉ាស់ចំនួន ៥.០០០ ម៉ាស់ទឹកបរិសុទ្ធ ចំនួន២០០ កេស ទឹកផ្លែឈើ ចំនួន១០ កេស លោកវេជ្ជបណ្ឌិត សុវណ្ណ កនិដ្ឋា និង ភរិយា ឧបត្ថម្ភថវិកាចំនួន១.៥០០ ដុល្លារ លោក ពេជ្រ គឹមសួរ និង លោកស្រី ឃុន សុជាតា (ម៉ាលី) ព្រមទាំងក្រុមគ្រួសារ ឧបត្ថម្ភថវិកាចំនួន ៥០០ ដុល្លារ លោក មាស វាសនា នាយកក្រុមហ៊ុន Hydro6 (Cambodia) Co., Ltd ឧបត្ថម្ភទឹកបរិសុទ្ធ ចំនួន ១០០ កេស ក្រុមហ៊ុន Fire Tiger (Cambodia) ឧបត្ថម្ភភេសជ្ជៈ ចំនួន ២៥០កែវ ក្រុមហ៊ុន Phnom Penh City Center ឧបត្ថម្ភនំប៉័ងសាច់ ចំនួន ១៥០ ដើមកាហ្វេអាម៉ាហ្សូនសាខា ជា ស៊ីម សាមគ្គី ឧបត្ថម្ភ ភេសជ្ជៈ ចំនួន ២៥០កែវ ក្រុមហ៊ុនLSH Cambodia ឧបត្ថម្ភChocolate ចំនួន ២៥០ កញ្ចប់ Myojo noodle ចំនួន ២០០ ចាន Coffee ចំនួន ២០ pkt។ ខណ:ពេលបច្ចុប្បន្នដែលថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញភារកិច្ចយ៉ាងសកម្ម ដើម្បីជាតិ និងប្រជាជន ខណៈដែលប្រទេសកម្ពុជា មានការរីករាលដាលជំងឺកូវីដ-១៩ នៅក្នុងសហគមន៍ មានសព្វដោយសុគន្ធជាច្រើន បានចូលរួឧបត្ថម្ភថវិកា សម្ភារៈ ជូនដល់សមាគមTYDA ដើម្បីរួមចំណែកជាមួយសកម្មភាព មនុស្សធម៌ដើម្បីជាតិនិងប្រជាជន។ សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) សូមថ្លែងអំណរគុណដល់សប្បុរសជន ដែលបានចូលរួមសកម្មភាពមនុស្សធម៌ ជាមួយសមាគមគ្រូពេទ្យស្ម័គ្រចិត្ត យុវជនសម្តេតេជោ (TYDA) តាម រយៈការឧបត្ថម្ភថវិកា សម្ភារៈ ដើម្បីផ្តល់លទ្ធភាពឱ្យសមាគម បំពេញបេសកកម្មមនុស្សធម៌ សម្រាប់ជាតិ និងមាតុភូមិ។ សូមបញ្ជាក់ថា ក្រុមការងារនៃសមាគមគ្រូពេទ្យស្ម័គ្រចិត្ត យុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ បានចូលរួមយ៉ាងសកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ។ ក្រសួងសុខាភិបាលបានឲ្យថា គិតត្រឹមម៉ោង ៧៖០០នាទីព្រឹកថ្ងៃទី២៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២២៧៣នាក់ ក្នុងនោះអ្នកជាសះស្បើយចំនួន ១១៧២នាក់, អ្នកកំពុងសម្រាកព្យាបាលជំងឺ ចំនួន១០៨៧នាក់, ស្លាប់ចំនួន១១នាក់ និង៣នាក់ទៀត ស្លាប់ដោយសារជំងឺផ្សេង ពេលកំពុងទទួលការព្យាបាលជំងឺកូវីដ១៩៕ | 2021-03-30T20:52:00+07:00 | dap-news.com | https://dap-news.com/national/2021/03/30/131175/ |
70645204-0357-46d6-b77e-a9c2485738e8 | មនុស្សជាង៣០០នាក់ ដែលពាក់ព័ន្ធទៅនឹងពិធីមង្គលការនៅស្រុកសំរោង ត្រូវយកសំណាកទៅធ្វើតេស្តរកជំងឺកូវីដ១៩ លើកទី៤ ក្រោយរកឃើញបុរសចុងភៅម្នាក់ឆ្លងកូវីដ | មន្រ្តីសុខាភិបាលជាច្រើននាក់ នៅព្រឹកថ្ងៃ អង្គារ៍ ទី៣០ ខែមីនា ឆ្នាំ២០២១នេះ បានចុះទៅយកសំណាកមនុស្សជាង ៣០០នាក់ ដែលជាប់ពាក់ព័ន្ធនិងពិធីរៀបមង្គលការមួយកន្លែងនៅក្នុងផូមិក្រាំងលាវ ឃុំរវៀង ស្រុកសំរោងកាលពីថ្ងៃទី១២ ខែមីនា កន្លងទៅនេះ ទៅធ្វើតេស្តរកជំងឺកូវីដ១៩ ជាលើកទី៤។ ការចុះយកសំណាកទៅធ្វើតេស្តលើកទី៤ គឺបន្ទាប់ពីបុរសជាចុងភៅនៅក្នុងពិធីមង្គលការនោះ ទើបតែធ្វើតេស្តលើកទី៣ រកឃើញជំងឺកូវីដ១៩។ ប្រធានមន្ទីរសុខាភិបាលខេត្តតាកែវលោកវេជ្ជបណ្ឌិត នុត ស៉ីណាត បានថ្លែងឲ្យដឹងថា អ្នកដែលពាក់ព័ន្ធទៅនឹងពិធីមង្គលការខាងលើ ដែលមានទីលំនៅក្នុងស្រុកសំរោង ស្រុកបាទី ស្រុកត្រាំកក់ និងក្រុងដូនកែវ ត្រូវបានមន្រ្តីសុខាភិបាលចុះទៅយកសំណាកតាំងពីម្សិលមិញ រហូតមកដល់ថ្ងៃនេះ បានចំនួនជាង៣រយនាក់ហើយ ដើម្បីយកទៅធ្វើតេស្តរកជំងឺកូវីដ១៩ លើកទី៤ ។ លោក កេត ម៉ៅ អភិបាលស្រុកសំរោង បានថ្លែងឲ្យដឹងថា សម្រាប់ស្រុកសំរោងមានមនុស្សដែលពាក់ព័ន្ធនឹងពិធីមង្គលការនៅភូមិក្រាំងលាវចំនួនជិត ២០០នាក់ ត្រូវបានមន្រ្តីសុខាភិបាលចុះមកយកសំណាកលើកទី៤ ដោយឡែកភូមិចំនួន២ ដែលត្រូវអាជ្ញាធប្រកាសបិទ ត្រូវបានបើកឡើងវិញហើយកាលពីម្សិលមិញ ក៏ប៉ុន្តែទោះជាយ៉ាងណា អាជ្ញាធបានធ្វើការណែនាំអោយបងប្អូន ដែលប៉ះពាល់ផ្ទាល់ និងប្រយោលត្រូវបន្តធ្វើចត្តាឡីស័កបន្តទៅទៀតផងដែរ។ លោក ភួន ឈីម អភិបាលស្រុកបាទី បានលើកឡើងផងដែរថា នៅក្នុងស្រុកបាទីមនុស្សចំនួន៣៦នាក់ ដែលពាក់ព័ន្ធនៅក្នុងពិធីមង្គលការក្នុងស្រុកសំរោង ត្រូវបានយកសំណាកទៅធ្វើតេស្តរកជំងឺកូវីដលើកទី៤។ គួរបញ្ជាក់ថា ការចុះយកសំណាកលើកទី៤ ចំពោះអ្នកពាក់ព័ន្ធនឹងព្រឹត្តិការណ៍ពិធីរៀបមង្គលការនៅក្នុងស្រុកសំរោង គឺបន្ទាប់ពីបុរសជាចុងភៅ នៅក្នុងពិធីមង្គលការខាងលើដែលមានទីលំនៅក្នុងក្រុងដូនកែវត្រូវបានធ្វើតេស្តលើកទី៣ រកឃើញជំងឺកូវីដ១៩ កាលពីថ្ងៃអាទិត្យកន្លងទៅនេះ៕ | 2021-03-30T20:25:00+07:00 | freshnewsasia.com | https://m.freshnewsasia.com/index.php/en/localnews/191405-2021-03-30-06-25-20.html |
3ca9b88d-97c8-4785-b2fe-0ff9510249c5 | សប្បុរសជន បន្តនាំអំណោយផ្ដល់ជូន ប្រធានគណៈកម្មការ ចូលរួមប្រយុទ្ធប្រឆាំងជំងឺកូវីដ-១៩ ខេត្តកំពង់ចាម | សូមបញ្ជាក់ថា សប្បុរសជនដែលបាននាំអំណោយ ផ្ដល់ជូនប្រធានគណៈកម្មការ ប្រយុទ្ធប្រឆាំងជំងឺកូវីដ-១៩ ខេត្តកំពង់ចាមលោក អ៊ុន ចាន់ដា នាពេលនេះមានដូចជា ថវិកាសរុបចំនួន ៣ លានរៀល ទឹកបរិសុទ្ធ ៧០០ យួរ និង ៦០ កេស ។ ស្ថិតក្នុងឱកាសនោះ លោកអ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រឆាំងជំងឺកូវីដ-១៩ ខេត្ត បានថ្លែងអំណរគុណយ៉ាងជ្រាលជ្រៅ ដល់សប្បុរសជនទាំងអស់ ដែលបានឯកភាពគ្នា នាំអំណោយដ៏ថ្លៃថ្លា ជាថវិកានិងសម្ភារៈ យកមកផ្ដល់ជូនគណៈកម្មការ ដើម្បីចូលរួមចំណែក ក្នុងការប្រយុទ្ធប្រឆាំងការឆ្លងរាលដាលជំងឺកូវីដ-១៩ នៅពេលនេះ ។ | 2021-03-30T20:01:00+07:00 | dap-news.com | https://dap-news.com/national/2021/03/30/131146/ |
f5bd341c-6242-4b70-b561-58a37c7c0098 | សប្បុរសជន បន្តនាំអំណោយផ្ដល់ជូនប្រធានគណៈកម្មការ ចូលរួមប្រយុទ្ធប្រឆាំងជំងឺកូវីដ១៩ ខេត្តកំពង់ចាម | នៅថ្ងៃទី៣០ ខែមីនា ឆ្នាំ២០២១នេះ នៅសាលាខេត្តកំពង់ចាម មានសប្បុរសជនបានបន្តនាំអំណោយជាសម្ភារ និងថវិកា ផ្ដល់ជូនគណៈកម្មការប្រយុទ្ធប្រឆាំងជំងឺកូវីដ-១៩ ខេត្តកំពង់ចាម ដើម្បីចូលរួមក្នុងយុទ្ធនាការប្រឆាំងជំងឺកូវីដ១៩ ខណៈពេលដែលជំងឺនេះ កំពុងរីករាលដាលចូលក្នុងសហគមន៍។ សូមបញ្ជាក់ថា សប្បុរសជនដែលបាននាំអំណោយផ្ដល់ជូនប្រធានគណៈកម្មការប្រយុទ្ធប្រឆាំងជំងឺកូវីដ-១៩ ខេត្តកំពង់ចាមលោក អ៊ុន ចាន់ដា នាពេលនេះមានដូចជា ថវិកាសរុបចំនួន ៣លានរៀល ទឹកបរិសុទ្ធ ៧០០យួរ និង៦០ កេស។ ស្ថិតក្នុងឱកាសនោះលោក អ៊ុន ចាន់ដា បានថ្លែងអំណរគុណយ៉ាងជ្រាលជ្រៅ ដល់សប្បុរសជនទាំងអស់ ដែលបានឯកភាពគ្នា នាំអំណោយដ៏ថ្លៃថ្លា ជាថវិកានិងសម្ភារៈ យកមកផ្ដល់ជូនគណៈកម្មការ ដើម្បីចូលរួមចំណែក ក្នុងការប្រយុទ្ធប្រឆាំងការឆ្លងរាលដាលជំងឺកូវីដ-១៩ នៅពេលនេះ៕ | 2021-03-30T20:00:00+07:00 | freshnewsasia.com | https://m.freshnewsasia.com/index.php/en/localnews/191398-2021-03-30-06-00-18.html |
e43cd784-712e-408b-9b0f-75a1e1a8c7b3 | អភិបាលខេត្តកំពត អំពាវនាវដល់ពលរដ្ឋ ត្រូវយកចិត្តទុកដាក់ ចូលរួមអនុវត្តជាប្រចាំនូវវិធានការ បង្ការទប់ស្កាត់ជំងឺកូវីដ១៩ «៣ការពារ និង៣កុំ» | លោក ជាវ តាយ អភិបាលខេត្តកំពត បានអំពាវនាវដល់ប្រជាពលរដ្ឋក្នុងមូលដ្ឋាន ក៏ដូចជាប្រជាពលរដ្ឋទូទៅ ត្រូវយកចិត្តទុកដាក់ ចូលរួមអនុវត្តឲ្យបានជាប្រចាំនូវវិធានការសុខាភិបាល ពិសេសសេចក្ដីអំពាវនាវ របស់សម្ដេចតេជោ ហ៊ុន សែន ប្រមុខរាជរដ្ឋាភិបាល ពីវិធានការបង្ការទប់ស្កាត់ជំងឺកូវីដ១៩ គឺ៣ការពារ និង៣កុំឲ្យបានខ្ជាប់ខ្ជួនជានិច្ច។ ការអំពាវនាវបែបនេះ ខណ:លោកអភិបាលខេត្ត ដឹកនាំមន្ត្រី កងកម្លាំងពាក់ព័ន្ធ ចុះពិនិត្យ និងសួរសុខទុក្ខប្រជាពលរដ្ឋ និងកងកម្លាំងចម្រុះ ឈរជើងប្រចាំការនៅប៉ុស្តិ៍ត្រួតពិនិត្យ លើដងផ្លូវជាតិលេខ៣ ព្រំប្រទល់ខេត្តកំពត និងព្រះសីហនុ នៅផ្សារត្រពាំងរពៅ ស្ថិតក្នុងភូមិត្រពាំងរពៅ ឃុំព្រែកត្នោត ស្រុកទឹកឈូ ខេត្តកំពត នាថ្ងៃទី៣០ ខែមីនា ឆ្នាំ២០២១។ លោកអភិបាលខេត្ត បានកោតសរសើរដល់កងកម្លាំងទាំងអស់ គ្រប់ផ្នែក គ្រប់ថ្នាក់ ពិសេសក្រុមការងារគណៈបញ្ជាការឯកភាពរដ្ឋបាលស្រុកទឹកឈូ ដែលបានយកចិត្តទុកដាក់អនុវត្ត បំពេញតួនាទីភារកិច្ច ក្នុងការត្រួតពិនិត្យ ប្រជាពលរដ្ឋធ្វើដំណើរឆ្លងកាត់ពីខេត្តព្រះសីហនុមកកាន់ខេត្តកំពត មានលក្ខណៈល្អប្រសើរ តាមការណែនាំរបស់សម្ដេចតេជោ ហ៊ុន សែន ប្រមុខរាជរដ្ឋាភិបាល ក៏ដូចជាវិធានការណែនាំ របស់ក្រសួងសុខាភិបាល និងក្រសួងមហាផ្ទៃ ដើម្បីរួមគ្នាបង្ការទប់ស្កាត់ការឆ្លងរីករាលដាលនៃជំងឺកូវីដ១៩។ លោកអភិបាលខេត្ត ក៏បានណែនាំដល់អាជ្ញាធរ ឃុំ ស្រុក និងកងកម្លាំងទាំងអស់ ត្រូវបន្តយកចិត្តទុកដាក់ពង្រឹងឲ្យបានកាន់តែល្អប្រសើរបន្ថែមទៀត នូវប៉ុស្តិ៍ត្រួតពិនិត្យតាមផ្លូវជាតិលេខ៣ និងចំណុចផ្សេងទៀត រវាងព្រំប្រទល់ ខេត្តព្រះសីហនុ និងខេត្តកំពត គឺមិនអនុញ្ញាតឱ្យធ្វើការចល័តចេញចូលនៅក្នុងកាលៈទេសៈនេះឡើយ ចំពោះការធ្វើដំណើរដែលមិនមានការចាំបាច់។ ដោយឡែក ចំពោះរថយន្តដឹកទំនិញ រថយន្តសង្រ្គោះ និងករណីបន្ទាន់ចាំបាច់ផ្សេងៗ គឺត្រូវបានអនុញ្ញាត ដោយតម្រូវឱ្យមានការត្រួតពិនិត្យហ្មត់ចត់ ព្រមទាំងអនុវត្តតាមវិធានការណែនាំ របស់ក្រសួងសុខាភិបាល ឲ្យបានម៉ឺង ម៉ាត់បំផុត។ ការរឹតបណ្តឹង ការចេញចូលនេះ ដើម្បីការពារសុខមាលភាព ជូនបងប្អូនប្រជាពលរដ្ឋ កុំឱ្យឆ្លងរាលដាលជំងឺកូវីដ១៩ ដល់ក្រុមគ្រួសារ និងសហគមន៍ ព្រោះជំងឺនេះ បាននិងបន្តឆ្លង នៅក្នុងព្រះរាជាណាចក្រកម្ពុជា ដូច្នេះសូមបងប្អូនប្រជាពលរដ្ឋ ចូលរួមសហការជាមួយសមត្ថកិច្ចនៅតាមប៉ុស្តិ៍ត្រួតពិនិត្យ ឱ្យបានខ្ជាប់ខ្ជួន ទើបយើងអាចជៀសផុតពីជំងឺកូវីដ១៩ ទាំងអស់គ្នាបាន។ លោកអភិបាលខេត្ត ក៏បានប្រគល់ជូននូវម៉ាស់ចំនួន ២០០០ម៉ាស, ទឹកអាកុល៦០លីត្រ និងជូនថវិកាដល់រដ្ឋបាលស្រុក ១លានរៀល, កងកម្លាំងនគរបាល, អាវុធហត្ថ និងប្រជាការពារសរុបចំនួន ៥៥នាក់ ក្នុងម្នាក់ ៥ម៉ឺនរៀលផងដែរ។ ជាមួយគ្នានេះ លោកអភិបាលខេត្ត និងមន្ត្រីអមដំណើរ ក៏បានបន្តចុះជួបជាមួយក្រុមការងារបាញ់ថ្នាំសម្លាប់មេរោគ ក្នុងផ្សារ និងអាជីវករផ្សារត្រពាំងរពៅ ដើម្បីស្វែងយល់ពីស្ថានភាពជាក់ស្ដែងការ ប្រកបអាជីវកម្មក្នុងស្ថានភាពវិបត្តិជំងឺកូវីដ១៩ផងដែរ៕ | 2021-03-30T20:00:00+07:00 | freshnewsasia.com | https://m.freshnewsasia.com/index.php/en/localnews/191399-2021-03-30-06-00-52.html |
7f68a0e6-c9ad-4762-8301-08b55e418e8d | អភិបាលខេត្តកំពង់ចាម បញ្ជាឲ្យបិទការចេញចូលភូមិមួយ ក្នុងស្រុកស្ទឹងត្រង់ ក្រោយមានអ្នកឆ្លងជំងឺកូវីដ១៩ ចំនួន៣នាក់ | លោក អ៊ុន ចាន់ដា អភិបាលខេត្តកំពង់ចាម នៅព្រឹកថ្ងៃទី៣០ ខែមីនា ឆ្នាំ២០២១នេះ បានសម្រេចបិទការចេញចូលជាបណ្ដោះអាសន្ន នៅភូមិអូររុន ស្ថិតក្នុងឃុំខ្ពបតាងួន ស្រុកស្ទឹងត្រង់ ខេត្តកំពង់ចាម ក្រោយមានអ្នកឆ្លងជំងឺកូវីដ១៩។ សេចក្ដីសម្រេចដែលបណ្ដាញព័ត៌មាន Fresh News ទទួលបាន លោក អ៊ុន ចាន់ដា បានបញ្ជាក់ថា ភូមិអូររុន ស្ថិតក្នុងឃុំខ្ពបតាងួន ស្រុកស្ទឹងត្រង់ ខេត្តកំពង់ចាម ត្រូវបិទចាប់ពីថ្ងៃទី៣០ ខែមីនានេះទៅ រហូតមានការជូនដំណឹងជាថ្មី។ សូមជម្រាបថា រហូតមកដល់ពេលនេះ ខេត្តកំពង់ចាម មានអ្នកឆ្លងជំងឺកូវីដ១៩ ចំនួន៨នាក់ហើយ ក្នុងនោះ៣នាក់ នៅភូមិអូររុន ឃុំខ្ពបតាងួន ស្រុកស្ទឹងត្រង់។ ដោយឡែក មនុស្សជាច្រើននាក់ផ្សេងទៀត ត្រូវបានតម្រូវឲ្យយកសំណាក និងធ្វើចត្តាឡីស័ក៕ | 2021-03-30T19:50:00+07:00 | freshnewsasia.com | https://m.freshnewsasia.com/index.php/en/localnews/191394-2021-03-30-05-50-45.html |
925ed026-6862-4049-a7cc-749836d0b93a | អភិបាលខេត្តស្វាយរៀង បញ្ជាឲ្យផ្អាកសកម្មភាពអាជីវកម្មគ្រប់ប្រភេទ ដែលកំពុងដំណើរការនៅក្នុងកាស៊ីណូជាបណ្ដោះអាសន្ន ក្រោយប៉ះពាល់ជាមួយអ្នកជំងឺកូវីដ | រដ្ឋបាលខេត្តស្វាយរៀងនៅថ្ងៃទី៣០ ខែមីនា ឆ្នាំ២០២១ បានបញ្ជាឲ្យផ្អាកសកម្មភាពអាជីវកម្មគ្រប់ប្រភេទ ដែលកំពុងដំណើរការនៅក្នុងកាស៊ីណូជាបណ្ដោះអាសន្ន ក្រោយជាប់ពាក់ព័ន្ធអ្នកកូវីដ១៩។ រដ្ឋបាលខេត្តបានឲ្យដឹងទៀតថា ក្រុមហ៊ុនកាស៊ីណូក្នុងខេត្តស្វាយរៀង ដែលបានចុះអនុស្សារណៈយោគយល់គ្នាជាមួយក្រសួងសុខាភិបាលកន្លងមក ដែលទទួលបានការអនុញ្ញាតក្នុងការដំណើរការឡើងវិញ នូវអាជីវកម្មរបស់ខ្លួនស្របតាមវិធានសុខាភិបាល និងគោលការណ៍ប្រតិបត្តិការស្តង់ដារ (SOPs) ប៉ុន្តែនាពេលបច្ចុប្បន្ននេះស្ថានភាព នៃការរីករាលដាលជំងឺកូវីដ១៩ នៅក្នុងព្រឹត្តិការណ៍សហគមន៍២០កុម្ភៈ កំពុងបន្តកើតឡើងគួរឲ្យមានការព្រួយបារម្ភ ដូច្នេះក្នុងន័យចូលរួមបង្ការទប់ស្កាត់ការរាលដាលជំងឺកូវីដ១៩ រដ្ឋបាលខេត្ត សុំធ្វើការផ្អាកសកម្មភាពអាជីវកម្មគ្រប់ប្រភេទ ដែលកំពុងដំណើរការនៅក្នុងកាស៊ីណូរបស់លោកចាប់ពីខែមីនា ឆ្នាំ២០២១នេះតទៅ រហូតមានការជូនដំណឹងសារជាថ្មី។ សូមបញ្ជាក់ថា បើតាមលោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង គិតត្រឹមរសៀលថ្ងៃទី២៩ ខែមីនា ឆ្នាំ២០២១ នេះខេត្តស្វាយរៀងមានអ្នកឆ្លងកូវីដ១៩ចំនួន២០នាក់ ក្នុងនោះខ្មែរ១២នាក់ និងចិន៨ នាក់កំពុងសម្រាកព្យាបាលនៅមន្ទីរពេទ្យបង្អែកស្រុកស្វាយជ្រំ ហើយក៏បានបិទទីតាំងដែលរងផលប៉ះពាល់មួយចំនួននៅក្នុងខេត្តស្វាយរៀងផងដែរ៕ | 2021-03-30T19:46:00+07:00 | freshnewsasia.com | https://m.freshnewsasia.com/index.php/en/localnews/191392-2021-03-30-05-46-55.html |
de557678-a625-45bc-8250-128abda8ff41 | អភិបាលរាជធានីភ្នំពេញ ផ្តល់ធុងបាញ់ថ្នាំសម្លាប់មេរោគ ទឹកថ្នាំ និងថវិកាដល់ខណ្ឌទាំង១៤ ដើម្បីធ្វើសកម្មភាព បង្ការ និងទប់ស្កាត់នូវជំងឺកូវីដ-១៩ | ដើម្បីចូលរួមបង្ការ និងទប់ស្កាត់នូវជំងឺកូវីដ-១៩ ក្នុងព្រឹត្តិការណ៍ លោក ឃួង ស្រេង អភិបាលរាជធានីភ្នំពេញ បានយកចិត្តទុកដាក់យ៉ាងខ្លាំងក្នុងការបង្កា និងទប់ស្កាត់ជំងឺនេះ ដោយបានដាក់ចេញជាវិធានការ និងការណែនាំជាច្រើន ជាមួយនឹងការឧបត្ថមជាឧបករណ៍ សម្ភារៈ ស្បៀងអាហារ និងថវិកា ដើម្បីឱ្យអាជ្ញាធរខណ្ឌទាំង១៤ និងសមត្ថកិច្ចពាក់ព័ន្ធចូលរួមទប់ស្កាត់ជំងឺនេះឱ្យបានល្អប្រសើរ ពិសេសបញ្ចប់ឱ្យបានលឿន។ ជាក់ស្តែងថ្ងៃទី៣០ ខែមីនា ឆ្នាំ២០២១នេះ លោក ឃួង ស្រេង បានផ្តល់ធុងបាញ់ថ្នាំសម្លាប់មេរោគ និងទឹកថ្នាំ ព្រមទាំងថវិកាមួយចំនួនជូនដល់ខណ្ឌទាំង១៤ ក្នុងរាជធានីភ្នំពេញ ដើម្បីធ្វើសកម្មភាព ក្នុងការបង្ការនិងទប់ស្កាត់នូវជំងឺកូវីដ-១៩ ក្នុងព្រឹត្តិការណ៍ នេះ។ បើតាមលោក កែ ពន្លក នាយករងរដ្ឋបាលរាជធានី បានឱ្យដឹង នៅថ្ងៃទី៣០ ខែមីនា ឆ្នាំ២០២១នេះ ថា លោក ឃួង ស្រេង បានយកចិត្តទុកដាក់ខ្ពស់ចំពោះ សុខមាលភាពប្រជាពលរដ្ឋ ពិសេសទប់ស្កាត់ឱ្យបាននូវការរីករាលដាលជំងឺកូវីដ-១៩ នៅថ្ងៃនេះ លោកបានផ្តល់ជូននូវធុងបាញ់ថ្នាំសម្លាប់មេរោគ និងថវិកាមួយចំនួនជូនដល់ ១៤ខណ្ឌ ដោយក្នុង ១ខណ្ឌទទួលបានធុងបាញ់ថ្នាំសម្លាប់មេរោគចំនួន ៣គ្រឿង ជាមួយទឹកថ្នាំ និងថវិកា ចំនួន ១០លានរៀល ដើម្បីជួយសម្រាលការចំណាយដល់អាជ្ញាធរខណ្ឌ ក្នុងការចូលរួមបង្ការ និងទប់ស្កាត់នូវជំងឺកូវីដ-១៩ ក្នុងព្រឹត្តិការណ៍ នេះ។ គួរបញ្ជាក់ថា កន្លងមកនេះ លោក ឃួង ស្រេង តែងបានប្រគល់ម៉ាស អាល់កុល ជែល ម៉ាស៊ីនវាស់កំដៅ ស្បៀងអាហារ ជូនទៅខណ្ឌទាំង១៤ កងកម្លាំងមានសមត្ថកិច្ច និងផ្សារទាំង២៥ នៅក្នុងរាជធានី ជាច្រើនលើកច្រើនសាររួចមកហើយ ជាមួយនិងការណែនាំឱ្យអាជ្ញាធរខណ្ឌទាំង១៤ធ្វើការផ្សព្វផ្សាយអំពីវិធានការបង្ការនិងទប់ស្កាត់ជំងឺកូវីដ-១៩ ដើម្បីឱ្យប្រជាពលរដ្ឋទាំងអស់ចូលរួមទប់ស្កាត់ជំងឺនេះទាំងអស់គ្នា ពិសេសគឺការអនុវត្តអោយបានវិធានការ ៕ | 2021-03-30T19:36:00+07:00 | freshnewsasia.com | https://m.freshnewsasia.com/index.php/en/localnews/191387-2021-03-30-05-36-44.html |
c6bad23a-2e49-49b3-a3d8-288cf51a4f90 | រដ្ឋបាលខេត្តឧត្តរមានជ័យ ណែនាំឲ្យពង្រឹងការគ្រប់គ្រងនិងបែងចែកអ្នកជំងឺ នៅតាមសេវាសុខាភិបាលរដ្ឋនិងឯកជន ដើម្បីការពារការរាលដាលជំងឺកូវីដ១៩ | យោងតាមស្ថានភាពចំបាច់ចំពោះមុខនៃការឆ្លងរីករាលដាលជំងឺកូវីដ១៩ ដែលកំពុងកើតមានក្នុងសហគមន៍ដ៍គួរឱ្យព្រួយបារម្ភ និងក្នុងគោលដៅ ចូលរួមទប់ស្កាត់ និងកាត់ផ្តាច់ខ្សែចម្លងទ្រង់ទ្រាយធំក្នុងសហគមន៍ និងពង្រឹងការអនុវត្តន៍វិធានការទប់ស្កាត់ការឆ្លងរីករាលដាលនៃជំងឺកូវីដ១៩ រដ្ឋបាលខេត្តឧត្តរមានជ័យ បានចេញសេចក្តីណែនាំ ស្តីពីការពង្រឹងការគ្រប់គ្រង និងបែងចែកអ្នកជំងឺមុននឹងចូលពិនិត្យ ព្យាបាល សម្រាកព្យាបាលតាមមូលដ្ឋានសេវាសុខាភិបាលរដ្ឋ និងឯកជន ក្នុងភូមិសាស្ត្រខេត្តឧត្តរមានជ័យ។ យោងសេចក្តីណែនាំរបស់រដ្ឋបាលខេត្តឧត្តរមានជ័យ ដែលអង្គភាពព័ត៍មាន Fresh News ទទួលបាននៅព្រឹកថ្ងៃទី៣០ ខែមីនា ឆ្នាំ២០២១នេះ បានឱ្យដឹងទៀតថា មន្ទីរ សុខាភិបាលខេត្តត្រូវអនុវត្តន៍ភារកិច្ចចាំបាច់មួយចំនួនរួមមាន៖ ត្រូវបន្តពង្រឹងប្រតិបត្តិការគ្រប់គ្រង នឹងបែងចែកជំងឺ មុននឹងអនុញ្ញាតឱ្យអ្នកជំងឺចូលពិនិត្យ សម្រាកព្យាបាល នៅក្នុងមន្ទីរពេទ្យបង្អែក មណ្ឌលសុខភាព ប៉ុស្តិ៍សុខភាពឱ្យបានខ្ជាប់ខ្លួន និងជាប់ជាប្រចាំ ដោយអនុវត្តន៍តាមគោលការបច្ចេកទេស និងណែនាំម្ចាស់អាជីវកម្ម សុខាភិបាលនានា ក្នុងមូលដ្ឋានខេត្ត ត្រូវត្រួតពិនិត្យសុខភាពបឋម ដើម្បីបែងចែកជំងឺមុននឹងអនុញ្ញាតឱ្យអ្នកជំងឺចូលពិនិត្យ ពិគ្រោះព្យាបាល និងសម្រាកព្យាបាល នៅតាម ទីតាំងរបស់ខ្លួន ក្នុងករណីសង្ស័យត្រូវទាក់ទងបន្ទាន់ មកក្រុមការងារឆ្លើយតបបន្ទាន់នៃមន្ទីរសុខាភិបាលខេត្ត។ ត្រូវណែនាំដល់គ្រប់ឱសថស្ថាន ឱសថស្ថានរងទាំងអស់ មុននឹងលក់ឱសថឫបរិក្ខាពេទ្យនានាជូនអតិថិជន ជាចាំបាច់ត្រូវសាកសួរព័ត៍មានឱ្យ បានជាក់លាក់ (ត្រូវមានវេជ្ជបញ្ជាត្រឹមត្រូវ)។ ត្រូវណែនាំឱ្យមានការប្រើប្រាស់ប្រព័ន្ធ QR Code ទប់ស្កាត់កូវីដ១៩ នៅគ្រប់មូលដ្ឋានសេវាសុខាភិបាលទាំងអស់ ដើម្បីបង្កើនប្រសិទ្ធិភាព និងល្បឿននៃការបង្ការ ទប់ស្កាត់ហានិភ័យ នៃការឆ្លងរីករាលដាលជំងឺកូវីដ.១៩ ត្រូវពង្រឹងការអនុវត្តន៍វិធានអនាម័យ ការរក្សាគម្លាតសុវត្ថិភាព ស្របតាមវិធាន សុខាភិបាល៕ | 2021-03-30T18:29:00+07:00 | freshnewsasia.com | https://m.freshnewsasia.com/index.php/en/localnews/191378-2021-03-30-04-29-35.html |
0f0b4c91-48d6-4d91-93be-9a8d5c8b7962 | សម្តេចពិជ័យសេនា ទៀ បាញ់ ៖ វ៉ាក់សាំងបង្ការជំងឺកូវីដ១៩ ចំនួន៣០ម៉ឺនដូសនឹងចាក់ជូនគ្រួសារកងទ័ព និងកងទ័ពដែលមិនទាន់បានចាក់ | ភ្នំពេញ ៖ សម្តេចពិជ័យសេនា ទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការពារជាតិកម្ពុជា បានមានប្រសាសន៍ប្រាប់ CEN ថា វ៉ាក់សាំងបង្ការជំងឺកូវីដ១៩ ចំនួន៣០ម៉ឺនដូស ដែលជាជំនួយរបស់រដ្ឋាភិបាលសាធារណរដ្ឋប្រជាមានិតចិន ផ្តល់មកក្រសួងការពារជាតិ នឹងចាក់ជូនគ្រួសារកងទ័ព និងកងទ័ពដែលនៅសេសសល់មិនទាន់បានចាក់ និងចាក់បំពេញបន្ថែមដល់កងទ័ពនៅម្ជុលទី២ ផងដែរ ពីព្រោះមានមួយចំនួនបានចាក់ម្ជុលទី១ រួចហើយ និងដល់ពេលវេលាដែលត្រូវចាក់ម្ជុលទី២។ ហើយគោលដៅសំខាន់ គឺគ្រួសារកងទ័ព បើទោះបីជាមិនគ្រប់គ្រាន់ក៏ដោយ ក៏នៅតែបន្តចាក់ជាបន្តទៀត នៅក្នុងជំហានទី២ ដែលជាជំនួយឥតសំណងរបស់សាធារណរដ្ឋប្រជាមានិតចិន។ សម្តេចពិជ័យសេនា ទៀ បាញ់ បានបញ្ជាក់ថា វ៉ាក់សាំងស៊ីណូហ្វាមការពារជំងឺកូវីដ១៩ ដែលជាជំនួយរបស់សាធារណរដ្ឋប្រជាមានិតចិន គឺមានចំនួន៧០ម៉ឺនដូស នឹងមកដល់កម្ពុជានៅថ្ងៃទី៣១ ខែមីនា ឆ្នាំ២០២១ ស្អែកនេះ ដោយក្នុងនោះក្រសួងការពារជាតិទទួលបាន ៣០ម៉ឺនដូស និងក្រសួងសុខាភិបាលចំនួន ៤០ម៉ឺនដូស។ សម្តេចពិជ័យសេនាបានបញ្ជាក់ថា “ធម្មតាវ៉ាក់សាំងមុខសញ្ញារបស់វា គឺប្រឆាំងជាមួយកូវីដ១៩ ដូច្នេះបើសិនជាយើងចាក់ជូនដល់កងទ័ព ក៏ដូចជាគ្រួសាររបស់គេបានកាន់តែច្រើន កាន់តែទូលំទូលាយ ច្បាស់ណាស់ក៏វាអាចជួយរួមចំណែកក្នុងការការពារបាននូវការវ៉ៃលុក ក៏ដូចជារាលដាលខ្លាំងក្លារបស់កូវីដ១៩ បានមួយចំណែកដែរ ព្រោះការផលិតនៅវ៉ាក់សាំងមកនេះ មានគោលដៅច្បាស់លាស់ណាស់ដើម្បីទប់ស្កាត់ និងការពារកូវីដ១៩ ដូចជាវ៉ាក់សាំងផ្សេងៗដែរ គេមានគោលការច្បាស់លាស់របស់គេចឹង ដូច្នេះបើសិនជាយើងបានដាក់ជូនទៅដល់កងទ័ព ក៏ដូចជាក្រុមគ្រួសារ ក៏ជាការរួមចំណែកមួយដែរ គឺដោយសារតែយើងមានវិធានការផង គឺវ៉ាក់សាំងក៏វារួមចំណែកនៅក្នុងការការពារផងដែរ”។ សូមជម្រាបថា គិតត្រឹមថ្ងៃទី២៥ ខែមីនា ឆ្នាំ២០២១ កងទ៏ពបានទៅការចាក់វ៉ាក់សាំងការពារជំងឺកូវីដ១៩ លើកទី១ មានចំនួនជាង ១១ម៉ឺននាក់ ខណៈចាក់លើកទី២ មានជិត១០ម៉ឺននាក់៕ រក្សាសិទ្ធិដោយៈ ចេស្តារ | 2021-03-30T18:01:19+07:00 | cen.com.kh | https://cen.com.kh/archives/315601.html |
a8e7014f-ed57-49c9-ba24-2f1349595241 | កុំចេះតែជឿផ្ដេសផ្ដាស!ពេទ្យថា ខ្ទឹមសមិនអាចការពារវីរុសកូវីដបានទេ | ក្រោយផ្ទុះព័ត៌មានវីរុសកូវីដ-១៩ មានការចែករំលែកតៗគ្នាថា ខ្ទឹមសអាចការពារជំងឺនេះបាន។ តើការលើកឡើងនេះត្រឹមត្រូវដែរ ឬទេ? លោកវេជ្ជបណ្ឌិត ឯកទេសទូទៅ និងបានបម្រើការ មង្គលទួលសង្កែ គ្លីនិច បានឲ្យដឹងថា នោះជារឿងមិនពិតឡើយ។ លោកក៏បានបន្តទៀតថា ការយកខ្ទឹមសដាក់ជាប់ខ្លួន ឬខ្លះទៀតយកទៅដាក់ក្នុងច្រមុះ ព្រោះជឿថាពេលមេរោគផ្លូវដង្ហើមប្រភេទថ្មីនោះស្រូបចូលទៅ ខ្ទឹមសអាចសម្លាប់បាន។ តែទង្វើនោះអាចបណ្ដាលឲ្យរលាកបាន ព្រោះខ្ទឹមសមានជាតិក្ដៅ-កាត់ ដែលនាំឲ្យអាចដាច់រលាត់ ច្រមុះ ឬស្បែកបើដាក់ជាប់រហូត ហើយបើអ្នកមានបើរលាកសាច់ច្រមុះ គឺអាចប៉ះពាល់ដល់ផ្លូវដង្ហើម ព្រោះងាយឆ្លងមេរោគចូល។ ដូចនេះការបំផុសព័ត៌មានថា ខ្ទឹមសអាចជួយការពារបាន សូមកុំជឿឲ្យសោះ ព្រោះនោះជាយុទ្ធសាស្ត្រទីផ្សារ ឬការបំភ្លៃគ្មានមូលដ្ឋាន និងការស្រាវជ្រាវច្បាស់លាស់។ ដើម្បីការការពារខ្លួនពីជំងឺកូរូណាប្រភេទថ្មី យើងមិនត្រឹមតែពាក់ម៉ាសប៉ុណ្ណោះទេ លោកវេជ្ជបណ្ឌិត បានណែនាំឲ្យពាកម៉ាស់ប្រភេទ KN95 ព្រោះវាមានសភាពក្រាសជាងម៉ាសទូទៅ ឬក៏ម៉ាស់សម្រាប់វះកាត់ និងពាក់វ៉ែនតា ដើម្បីការពារខ្លួន ព្រោះប្រសិនបើអ្នកជំងឺមានផ្ទុកមេរោគកូរ៉ូណាប្រភេទថ្មី ក្អក ឬកណ្ដាស់ ហើយខ្ទាតទឹកមាត់ចូលភ្នែក ក៏អាចឆ្លងបានដែរ៕ ចុចអាន៖ ចុចអាន៖ | 2021-03-30T17:48:00+07:00 | kampucheathmey.com | https://www.kampucheathmey.com/health/92401 |
c0da8d67-f849-4ab3-bd10-6f6df9e8356f | រដ្ឋបាលខេត្តកំពង់ចាម ជូនដំណឹងពីការបន្ដរកឃើញអ្នកពាក់ព័ន្ធជាមួយអ្នកកើតជំងឺកូវីដ១៩ នៅមូលដ្ឋានស្រុកស្ទឹងត្រង់ | រដ្ឋបាលខេត្តកំពង់ចាម នៅព្រឹកថ្ងៃទី៣០ ខែមីនា ឆ្នាំ២០២១នេះ បានចេញសេចក្ដីប្រកាសព័ត៌មានផ្លូវការ ពីលទ្ធផលវិជ្ជមានជំងឺកូវីដ១៩ លើមនុស្ស២នាក់បន្ថែមទៀត នៅភូមិអូររុន ឃុំខ្ពបតាងួន ស្រុកស្ទឹងត្រង់ ដែលបានប៉ះពាល់ជាមួយស្ដ្រីអាយុ៧៥ឆ្នាំ ឈ្មោះ អាង សុខា ដែលបានរកឃើញវិជ្ជមានកូវីដ១៩ កាលពីថ្ងៃទី២៧ ខែមីនា ឆ្នាំ២០២១កន្លងទៅ។ សេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ចាម បានបញ្ជាក់ថា លទ្ធផលវិជ្ជមានលើស្ដ្រី២នាក់បន្ថែមទៀតនេះ ទី១៖ឈ្មោះ ស្រ៉ី សុខលាង អាយុ៥៥ឆ្នាំ និងទី២៖ឈ្មោះ ស៊ន ហេង អាយុ៧៥ឆ្នាំ។ មន្ដ្រីសុខាភិបាល ក៏បានបន្ដរកឃើញមនុស្សចំនួន៤នាក់ផ្សេងទៀតផងដែរ ដែលបានប៉ះពាល់អ្នកទាំងពីរ។ ជាមួយគ្នានេះ រដ្ឋបាលខេត្ដកំពង់ចាម ក៏បានអំពាវនាវដល់សាធារណជន ប្រជាពលរដ្ឋរស់នៅភូមិអូររុន ឃុំខ្ពបតាងួន ឬភូមិដ៏ទៃទៀតដែលនៅជាប់ឃុំខ្ពបតាងួន ដែលបានធ្លាប់ប្រាស្រ័យទាក់ទងដោយផ្ទាល់ ឬប្រយោលជាមួយអ្នកជំងឺទាំងពីរខាងលើ ក្នុងអំឡុងចាប់ពីថ្ងៃទី១៤ ខែមីនា រហូតដល់ថ្ងៃនេះ សូមរួសរាន់ទៅពិនិត្យសុខភាព ឬយកសំណាកនៅមន្ទីរពេទ្យបង្អែក ហ៊ុន ណេង ស្ទឹងត្រង់ ឬទីតាំងដែលមន្ដ្រីសុខាភិបាល បានរៀបចំ៕ | 2021-03-30T17:34:00+07:00 | freshnewsasia.com | https://m.freshnewsasia.com/index.php/en/localnews/191374-2021-03-30-03-34-39.html |
0ba2d8d5-f4a5-4b2b-9faf-d7810a2e62d8 | បកស្រាយ! តើអ្នកជាសះស្បើយពីកូវីដ-១៩ អាចលាប់ឡើងវិញដែរទេ? | រហូតមកទល់ពេលនេះ នៅមិនទាន់មានអ្នកជំនាញណាអាចបញ្ជាក់ច្បាស់ថា អ្នកជាសះស្បើយពីវីរុសកូវីដ-១៩ អាចជាដាច់ជារៀងរហូត ឬលាប់ឡើងវិញឬយ៉ាងណាឡើយ។ ភាពស្រពិចស្រពិលនេះ បានលេចឡើងក្រោយអ្នកជំងឺកូវីដ-១៩មួយចំនួនដែលអនុញ្ញាតឱ្យចេញពីមន្ទីរពេទ្យ ត្រូវបានតេស្តវិជ្ជមានវីរុសម្ដងទៀត។ តែទោះយ៉ាងណា ករណីតេស្តវិជ្ជមានសារជាថ្មី ស្ថិតក្នុងកម្រិតតិចតួចប៉ុណ្ណោះ គ្រាន់តែអ្នកជំនាញនៅមិនទាន់អាចអះអាងបានថា តើវាជាការលាប់កូវីដ ឬជាអ្វី។ ទន្ទឹមដឹងភាពមិនច្បាស់លាស់ អ្នកធ្លាប់មានកូវីដ១៩ អាចមានអង់ទីគ័រការពារខ្លួនបានប៉ុន្មានខែឱ្យប្រាកដ គេសង្កេតឃើញអ្នកជំងឺកូវីដមួយចំនួន ដែលភាគច្រើនជាស្ត្រីអាយុខ្ទង់៤០ទៅ៥០ឆ្នាំ ហាក់ដូចជាមានអាការរោគនៅតែបន្ត បើទោះបីតេស្តអវិជ្ជមានទៅហើយក្ដី។ ទាក់ទិនករណីនេះ វិទ្យាស្ថានជាតិស្រាវជ្រាវសុខភាព (NIHR) អង់គ្លេសបានចេញផ្សាយរបាយការណ៍មួយថា អ្នកជំងឺកូវីដម្នាក់ក្នុងចំណោម ១០ នាក់ នឹងនៅតែមានអាការឈឺចាប់រាប់ខែ ក្រោយចេញពីមន្ទីរពេទ្យ។ ក្នុងនោះបញ្ហាទូទៅរបស់អ្នកជំងឺរួមមាន អស់កម្លាំង ពិបាកដកដង្ហើម និងអារម្មណ៍មិនមូល ហើយប្រសិនបើរោគសញ្ញាធ្ងន់ធ្ងរអ្នកជំងឺអាចប៉ះពាល់ខូចសរីរាង្គមួយចំនួន មានការថប់បារម្ភ និងរងជំងឺធ្លាក់ទឹកចិត្ត។ ទោះជាបែបនេះក្ដី តួលេខនៃអ្នកជំងឺដែលអាចបន្តរោគសញ្ញា ក្រោយសម្រាកព្យាបាល ស្ថិតក្នុងចំនួនតិចប៉ុណ្ណោះ។ ចំណែកភ័ស្តុតាងថ្មីដែលសិក្សាដោយអ្នកស្រាវជ្រាវអាមេរិកបានបង្ហាញថា អ្នកជំងឺសះស្បើយពីវីរុសកូវីដ-១៩ មានអង់ទីគ័រការពារការចម្លងមេរោគម្ដងទៀតយ៉ាងហោចពីរបីខែ ហើយក្នុងករណីខ្លះអាចបានយូរជាងនេះ៕ ចុចអាន៖ ចុចអាន៖ | 2021-03-30T17:27:00+07:00 | kampucheathmey.com | https://www.kampucheathmey.com/health/92386 |
e0fc222f-543b-4f65-bb7e-4153fc290dbc | BREAKING: សហរដ្ឋអាមេរិក៖ មនុស្ស ៥.៩ម៉ឺននាក់ទៀតឆ្លងកូវីដ-១៩ និងអ្នកជំងឺ ៦៣៩នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៩,៧០៧នាក់ទៀតបានឆ្លងជំងឺ COVID-19 ខណៈអ្នកជំងឺ ៦៣៩នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃអង្គារ ទី៣០ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,០៣៣,៨០១ករណី ក្នុងនោះមានអ្នកស្លាប់សរុបចំនួន ៥៦៣,២០៦នាក់ និងជាសះស្បើយឡើងសរុប ២៣,៥០៩,២២០នាក់។ គួរបញ្ជាក់ តាមប្រធានាធិបតីអាមេរិកលោក ចូ បៃដិន កាលពីថ្ងៃព្រហស្បតិ៍សប្ដាហ៍មុនបាននិយាយថា លោកកំពុងកំណត់គោលដៅថ្មី ក្នុងការចាក់វ៉ាក់សាំងបង្ការជំងឺ COVID-19 ចំនួន ២០០លានដូសនៅសហរដ្ឋអាមេរិក ក្នុងរយៈពេល ១០០ថ្ងៃដំបូង នៃការកាន់តំណែងជាប្រធានាធិបតីរបស់លោក។ លោក ចូ បៃដិន បានប្រកាស ទៀតថានឹងបញ្ចេញវ៉ាក់សាំងបង្ការ COVID-19 ផលិតដោយក្រុមហ៊ុន Johnson & Johnson ចំនួន ១១លានដូសនៅសប្តាហ៍នេះ។ ប៉ុន្តែ ទន្ទឹមគ្នាក្រុមអ្នកជំនាញបាន ព្រមានថាការបន្ធូរបន្ថយវិធានការរឹតត្បិតប្រឆាំង COVID-19 មុនកាលកំណត់ ឬលឿនរហ័សពេកអាចនឹងធ្វើឱ្យសហរដ្ឋអាមេរិកប្រឈមមុខនឹងការកើនឡើងនៃករណី ឆ្លងជាថ្មីម្ដងទៀត៕ | 2021-03-30T17:24:00+07:00 | freshnewsasia.com | https://m.freshnewsasia.com/index.php/en/internationalnews/191373-2021-03-30-03-24-37.html |
087a5d23-d41e-41c4-978a-4e85fddd88c0 | ផ្ទុះទៀតហើយ ! រកឃើញអ្នកឆ្លង ជំងឺកូវីដ១៩ថ្មីចំនួន ១០៥នាក់ទៀត ខណៈជាសះស្បើយ ៤នាក់ | ក្នុងចំណោម១០៥នាក់ គឺនៅរាជធានីភ្នំពេញ មានច្រើនជាងគេគឺ៤៦នាក់ ព្រះសីហនុ៣៤នាក់ ស្វាយរៀង១៩នាក់ ព្រៃវែង២នាក់ កំពង់ចាម២នាក់ ត្បូងឃ្មុំម្នាក់ និងករណីនាំចូលម្នាក់មកពីថៃ។ គិតត្រឹមព្រឹកថ្ងៃទី៣០ ខែមីនា ឆ្នាំ២០២១ កម្ពុជា មានអ្នកឆ្លងសរុបចំនួន២៣៧៧ នាក់ អ្នកជាសះស្បើយចំនួន១១៧៦ នាក់ អ្នកកំពុងព្យាបាលចំនួន១១៨៦ នាក់ និងអ្នកស្លាប់ចំនួន១១ នាក់ ៕ | 2021-03-30T16:57:00+07:00 | dap-news.com | https://dap-news.com/national/2021/03/30/131068/ |
a069bbaa-3acc-4122-9bcf-ab837de5ad1b | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩រហូតដល់ ១០៥នាក់ថែមទៀត ខណៈអ្នកជំងឺចំនួន ៤នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី៣០ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់១០៥នាក់ ក្នុងនោះករណីនាំចូលម្នាក់ និង១០៤នាក់សុទ្ធសឹងជាករណីឆ្លងក្នុងសហគមន៍ «ព្រឹត្តិការណ៍២០កុម្ភៈ» ខណៈអ្នកជំងឺចំនួន ៤នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសរបស់ក្រសួងសុខាភិបាលបញ្ជាក់ថា អ្នកឆ្លងកូវីដ១៩ ទាំង១០៥នាក់ក្នុងនោះមានម្នាក់ ជាបុរសជនជាតិឥណ្ឌូនេស៊ី អាយុ៣៦ឆ្នាំ មកពីប្រទេសឥណ្ឌូនេស៊ី មកដល់កម្ពុជា នៅថ្ងៃទី១៦ ខែមីនា ឆ្នាំ២០២១ និងអ្នកឆ្លង១០៤នាក់ទៀត ជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» ក្នុងនោះមានជនជាតិខ្មែរ៩៣នាក់, ជនជាតិចិន១០នាក់ និងវៀតណាមម្នាក់ ដែលរកឃើញនៅរាជធានីភ្នំពេញ ព្រះសីហនុ ខេត្តត្បូងឃ្មុំ ខេត្តស្វាយរៀង ខេត្តកំពង់ចាម ខេត្តព្រៃវែង និងតាកែវ។ ចំណែកអ្នកជាសះស្បើយទាំង៤នាក់វិញ ជាអ្នកឆ្លងក្នុងព្រឹត្តិការណ៍ «សហគមន៍២០កុម្ភៈ» ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលបានឲ្យថា គិតត្រឹមម៉ោង ៧៖០០នាទីព្រឹកថ្ងៃទី៣០ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២៣៧៧នាក់ ក្នុងនោះអ្នកជាសះស្បើយចំនួន ១១៧៦នាក់, អ្នកកំពុងសម្រាកព្យាបាលជំងឺ ចំនួន១១៨៦នាក់, ស្លាប់ចំនួន១១នាក់ និង៤នាក់ទៀត ស្លាប់ដោយសារជំងឺផ្សេង ពេលកំពុងទទួលការព្យាបាលជំងឺកូវីដ១៩៕ | 2021-03-30T16:52:00+07:00 | freshnewsasia.com | https://m.freshnewsasia.com/index.php/en/localnews/191370-2021-03-30-02-52-26.html |
0611a789-3ad0-4bdf-98a6-ff9fbc8e968b | គួរប្រុងប្រយ័ត្ន! អ្នកមានជំងឺស្ត្រេសយូរៗ អាចជះឥទ្ធិពលដល់ប្រព័ន្ធភាពស៊ាំ | ជាធម្មតាអ្នកណាក៏មានភាពតានតឹងឬស្រ្តេស ខ្លះអាចមានរយៈពេលពីរបីម៉ោងឬមួយថ្ងៃទៅតាមអារម្មណ៍របស់បុគ្គលម្នាក់ៗ។ ប៉ុន្តែបើវារ៉ាំរ៉ៃយូរអង្វែង អាចជះឥទ្ធិពលដល់ភាពស៊ាំរបស់យើងទៅជាធ្ងន់ធ្ងរបាន។ អ្នកជំនាញផ្នែកភាពស៊ាំព្យាបាលរោគលោក Leonard Calabrese បាននិយាយថា ” ត្រូវលុបបំបាត់ឬកែប្រែបញ្ហាទាំងនេះ ដើម្បីការពារនិងបង្កើនការឆ្លើយតបភាពស៊ាំទៅនឹងជំងឺរាតត្បាត ” ។ ភាពតានតឹងនៅក្នុងរយៈពេលខ្លីនៃអ័រម៉ូន cortisol អាចជួយបង្កើនភាពស៊ាំដោយកំណត់ការរលាក។ ប៉ុន្តែយូរៗទៅរាងកាយអាចមានអ័រម៉ូន cortisol ច្រើនពេកនៅក្នុងឈាម នោះនឹងបើកទ្វារសម្រាប់ការរលាកកាន់តែច្រើនឡើង។ លើសពីនេះទៀតក៏មានការថយនៃ lymphocytes ដែលជាកោសិកាឈាមសជួយប្រឆាំងនឹងការឆ្លងរបស់រាងកាយកាន់តែទាប ដោយប្រឈមហានិភ័យខ្ពស់ចំពោះជំងឺកូវីដរួមទាំងជំងឺផ្សេងៗទៀតដែរ។ កម្រិតស្ត្រេសខ្ពស់ក៏អាចបណ្ដាលឲ្យធ្លាក់ទឹកចិត្តនិងថប់បារម្ភឬមានការរលាកកម្រិតខ្ពស់។ ដូច្នេះហើយបើប្រព័ន្ធភាពស៊ាំហត់នឿយខ្លាំងពេក មិនអាចការពាររាងកាយយើងបានត្រឹមត្រូវឡើយ។ ប្រសិនបើមិនអាចគ្រប់គ្រងកម្រិតស្ត្រេសបានទេ យើងអាចឈានទៅរកការរលាករ៉ាំរ៉ៃ ដែលជាកត្តារួមចំណែកដល់ការវិវត្តនៃជំងឺជាច្រើននៃប្រព័ន្ធភាពស៊ាំដូចជា៖ ជំងឺរលាកសន្លាក់ Fibromyalgia , Lupus ជំងឺស្បែករបកក្រហម ជំងឺរលាកពោះវៀន បញ្ហាសរសៃឈាមបេះដូងរួមទាំងចង្វាក់បេះដូងលោតលឿននិងជំងឺបេះដូងក៏ដូចជាដំបៅក្រពះ។ មួយទៀតយើងអាចនឹងមានហានិភ័យខ្ពស់ចំពោះជំងឺទឹកនោមផ្អែមប្រភេទទី ២ ជំងឺមហារីកផ្សេងៗនិងការថយចុះការគិត។ យើងអាចចាត់វិធានការដើម្បីកាត់បន្ថយភាពតានតឹងដូចជាធ្វើសមាធិរយៈពេល ១០ នាទីទៅ ១៥ នាទី និង៣ ទៅ ៤ ដងក្នុងមួយសប្ដាហ៍ឬហាត់យូហ្គា ក៏ជួយបន្ថយកម្រិតអរម៉ូនស្ត្រេសនិងធ្វើឲ្យប្រព័ន្ធសរសៃប្រសាទរបស់យើងបានធូរស្បើយ ដើម្បីជៀសវាងការរលាកឬបញ្ហាប្រព័ន្ធភាពស៊ាំ ៕ | 2021-03-30T16:44:00+07:00 | kampucheathmey.com | https://www.kampucheathmey.com/global-news/92251 |
dc4c2545-990a-424d-aa5f-796a8f93f969 | ជំងឺរើម អាចបណ្តាលឲ្យគ្រោះថ្នាក់ដល់អាយុជីវិតឬទេ? | ជំងឺរើមជាជំងឺបណ្តាលមកអំពីវីរុសឈ្មោះ វ៉ារីសេឡា ហ្សូស្ទ័រ (Varicella Zoster Virus) ដែលបង្ហាញសញ្ញាលើស្បែកជាពងទឹក មានតូចមានធំផ្តុំគ្នាជាកញ្ចុំឬជាផ្ទាំងៗ។ ពេលឆ្លងវីរុស វ៉ារីសេឡា ហ្សូស្ទ័រ (Varicella Zoster Virus) ដំបូងវាបង្កជាជំងឺអុតស្វាយ ក្រោយពេលជាសះពីជំងឺអុតស្វាយវីរុសនេះមិនងាប់ទេ វានៅសម្ងំក្នុងប្រព័ន្ធទឹករងៃ នៅពេលណាមួយសុខភាពរបស់យើងចុះខ្សោយ (ប្រព័ន្ធភាពស៊ាំ) វីរុសនេះនឹងរើឡើងបង្កជាជំងឺរើម។ ក) រោគសញ្ញា៖ នៅរយៈពេល ៤ ទៅ ៥ ថ្ងៃ មុនពេលលេចចេញជំងឺនេះ អ្នកជំងឺមានអាការៈរាងអស់កំលាំង ក្តៅខ្លួនស្ទើញៗ ស្រគៀរក្រហាយៗនៅលើស្បែកដែលវាប្រុងនឹងលេចចេញ។ បន្ទាប់មកទើបវាចេញជាពងទឹកមានតូចមានធំផ្តុំគ្នាជាកញ្ចុំឬជាផ្ទាំងៗ។ វាអាចចេញគ្រប់ទីកន្លែង នៅលើទ្រូង លើមុខ នៅដៃ។ល។ ប៉ុន្តែវាចេញតែម្ខាង មិនដែលចេញទាំងសងខាងឬព័ទ្ធជុំទេ។ ក្រោយចេញសញ្ញាលើស្បែកពី ៧ ទៅ ១០ថ្ងៃ ពងទឹកទាំងនោះក៏សះជាអស់ បន្សល់តែស្នាមសម្លាកលើស្បែក និងការឈឺចាប់ក្រហាយលើស្បែកកន្លែងចេញ។ រោគសញ្ញាឈឺចាប់និងក្រហាយលើស្បែកនេះអាចតិចឬខ្លាំង អ្នកខ្លះឆាប់បាត់ អ្នកខ្លះយូរអាចដល់ឆ្នាំ ទៅតាមសុខភាពបុគ្គលផ្សេងៗគ្នា។ ខ) វិធីព្យាបាល៖ អ្នកជំងឺត្រូវជួបពិគ្រោះជាមួយគ្រូពេទ្យឯកទេសដើម្បីធ្វើរោគវិនិច្ឆ័យឲ្យបានត្រឹមត្រូវ និងត្រូវប្រើឱសថប្រភេទលាប និងលេបរយៈពេល ៧ ទៅ ១០ថ្ងៃ ទៅតាមវេជ្ជបញ្ជាវេជ្ជសាស្ត្រ។ បញ្ជាក់៖ សូមជម្រាបបងប្អូនប្រជាពលរដ្ឋឲ្យបានជ្រាបថា ជំងឺរើមអាចព្យាបាលជាដាច់មិនបណ្តាលឲ្យមានគ្រោះថ្នាក់ឡើយ។ លើកលែងករណីពិសេស(កម្រជួប) ជំងឺរើមកើតលើអ្នកជំងឺមានសុខភាពទ្រុឌទ្រោមខ្លាំងត្រូវសម្រាកព្យាបាលក្នុងមន្ទីរពេទ្យ។ គ) វិធីការពារ៖ វិធីមួយចំនួនដែលយើងអាចជៀសផុតពីជំងឺរើមៈ – ចំពោះអ្នកមិនទាន់កើតអុតស្វាយត្រូវចាក់ថ្នាំការពារជំងឺអុតស្វាយ។ – ចំពោះអ្នកកើតអុតស្វាយរួចហើយត្រូវចាក់ថ្នាំការពារជំងឺរើម។ ឃ) ប្រការត្រូវយល់ដឹង ចំពោះអ្នកជំងឺរើម៖ – ត្រូវងូតទឹកសំអាតខ្លួនប្រាណនឹងសាប៊ូជាប្រចាំ។ – ត្រូវបរិភោគអាហារបំប៉នសុខភាព មិនតមអាហារអ្វីទាំងអស់។ – មិនត្រូវស្តោះផ្លុំ ឬយកភ្លើងមកដុតលើស្បែកអ្នកជំងឺរើមទេ។ «សូមលោកអ្នកធ្វើអនាម័យខ្លួនប្រាណ និងការពារពីជំងឺអុតស្វាយនិងរើម ហើយប្រសិនបើមានករណីធ្ងន់ធ្ងរណាមួយនៃជំងឺនេះ សូមមកពិគ្រោះជាមួយវេជ្ជបណ្ឌិតជំនាញសើស្បែកនៃមន្ទីរពេទ្យកាល់ម៉ែត ដើម្បីទទួលការប្រឹក្សា និងព្យាបាលឲ្យបានត្រឹមត្រូវ»៕ | 2021-03-30T16:44:00+07:00 | kampucheathmey.com | https://www.kampucheathmey.com/health/92296 |
2e029ed0-09bf-422d-ae8b-9941e8010a0e | ក្រសួងសុខាភិបាល ច្រានចោលព័ត៌មាន ផ្សាយថា ឧកញ៉ា ស៊ុយ សុផាន ស្លាប់ ដោយចាក់វ៉ាក់សាំង កូវីដ១៩ | ឧកញ៉ា ស៊ុយ សុផានបានស្លាប់ កាលពីព្រឹកថ្ងៃទី២៩ ខែមីនា ឆ្នាំ២០២១ ដោយរោគ៌ាពាធ ក្នុងអាយុ៦២ឆ្នាំ។ អាខោនហ្វេសប៊ុកមួយ ឈ្មោះថា Sovan Narith បានភ្ជាប់រូបភាព ឧកញ៉ា ស៊ុយ សុផាន និងរូបស្រ្តីម្នាក់ ចាក់វ៉ាក់សាំងកូវីដ១៩ ស៊ីណូហ្វា មនៅថ្ងៃ២៩ មីនា ដោយបានសរសសេររៀបរាប់ថា “ មិនយល់ទេ ក្រោយចាក់វ៉ាក់សាំងការពារកូវីដ១៩ស៊ីណូហ្វាម របស់ចិនហើយ នៅតែស្លាប់ជាបន្តបន្ទាប់ទៀត។ បញ្ជាក់ថា គាត់(ឧកញ៉ា ស៊ុយ សុផាន)ស្លាប់ដោយជំងឺកូវីដ១៩ បើតាមការទទួលបានពីសារសម្ងាត់យើង។ រីឯព័ត៌មាននៅក្នុងស្រុក មិនហ៊ានចុះផ្សាយទេ ប្រភពកំពុងរកឯកសារបិទបាំង” ។ ក្រោយឃើញការផ្សាយបែបនេះ ក្រសួងបានបញ្ជាក់យ៉ាងច្បាស់ ត្រឡប់ទៅវិញថា “ក្រសួងសូមច្រានចោលទាំងស្រុង នូវការផ្សាយប្រឌិតបែបនេះ ។ រូបភាពអ្នកចាក់វ៉ាក់សាំងនេះ មិនមែនជារូបភាពសព (ឧកញ៉ា ស៊ុយ សុផាន) ទេ សូមអ្នកប្រឌិតរឿងទាំងឡាយ មានសីលធម៌ និងគុណធម៌ខ្លះផងបានទេ” ៕ | 2021-03-30T16:21:00+07:00 | dap-news.com | https://dap-news.com/national/2021/03/30/131047/ |
9716e582-523b-458e-89f4-7e5a13e1d401 | ម៉ាសធម្មតា និងម៉ាស KN95 អាចពាក់បានប៉ុន្មានម៉ោង? | ម៉ាសធម្មតា និងម៉ាស KN95 អាចពាក់បានប៉ុន្មានម៉ោង? ម៉ាសកំពុងតែហក់ឡើងថ្លៃខ្លាំង ដោយសារតម្រូវការទីផ្សារខ្ពស់ ព្រោះម្នាក់ៗខ្លាចឆ្លងវីរុសកូរ៉ូណាថ្មី។ ទោះជាយើងបានទិញម៉ាស់ហើយ និងពាក់គ្រប់ពេលក៏ដោយ តែអ្នកខ្លះនៅតែធ្វើខុស ដូចនេះលោកវេជ្ជបណ្ឌិតជំងឺទូទៅ នឹងណែនាំពីរយៈពេលប្រើប៉ុន្មានម៉ោងនៃម៉ាសធម្មតា (surgical mask) និងម៉ាស់ KN95។ ជាទូទៅម៉ាសប្រភេទនេះពាក់បានត្រឹមតែ ១ ម៉ោងប៉ុណ្ណោះ ហើយបើមិនដល់មួយម៉ោងមានសភាពសើមទឹកមាត់ សំបោរ ក៏ត្រូវផ្លាស់ថ្មីភ្លាមដែរ។ មួយវិញទៀតទម្លាប់ខុសឆ្លងរបស់ប្រជាជនយើង គឺប្រើមួយច្រើនថ្ងៃ ហើយអ្នកខ្លះយកទៅបោកសាប៊ូ និងហាលថ្ងៃស្ងួតយកមកពាក់ទៀត។ ក្រោយយកម៉ាសមកពាក់ម្ដងទៀត ម៉ាសនោះលែងមានប្រសិទ្ធភាពការពារវីរុស ឬធូលីហុយទៀតហើយ ព្រោះសម្លីពីស្រទាប់ខាងក្នុងត្រូវបានបំផ្លាញ និងសាច់ម៉ាសមានសភាពស្ដើង។ ម៉ាស់ប្រភេទនេះ មានសភាពក្រាស់ និងអាចពាក់បានយ៉ាងយូរត្រឹម ៨ ម៉ោងប៉ុណ្ណោះ ហើយបើពាក់បន្តទៀតគឺមិនល្អឡើយ។ ជាធម្មតាម៉ាសគេប្រើបានតែម្ដងប៉ុណ្ណោះ មិនអាចបោកទឹក រួចយកមកពាក់បន្តទៀតទេ ព្រោះវាអស់ប្រសិទ្ធភាពហើយ។ ម៉ាសប្រភេទនេះ ប្រើបានសម្រាប់ពេលមានខ្យល់អាកាសមិនល្អ និងពេលផ្ទុះមេរោគនោះតែម្ដង។ លោកវេជ្ជបណ្ឌិតក៏បានបន្តទៀតថា ការពាក់ម៉ាស់យូរពេកដោះទុកចោល ហើយយកទៅពាក់វិញអាចធ្វើឲ្យមេរោគដែលចេញតាមខ្យល់ដង្ហើមទុំលើម៉ាស ហើយពាក់វាវិញទៅអាចឆ្លងចូលទៅវិញដដែល។ ចំណែកវេជ្ជបណ្ឌិត ឯកទេសទូទៅ វិញបានបង្ហាញពីវិធីសម្គាល់ម៉ាស KN95 ពិតប្រាកដត្រូវមានការត្រួតពិនិត្យត្រឹមត្រូវ ហើយបានអនុញ្ញាតដោយវិទ្យាស្ថានពាក់ព័ន្ធ គឺមានសញ្ញាត្រាអក្សរ NIOSH ឬ TC។ ចំណែកម៉ាសយើងឃើញលក់លើអនឡាញភាគច្រើនគឺយកមកពីចិនទេ។ ម៉ាសប្រភេទ KN95 នេះនៅតាមបណ្ដាឱសថស្ថានភាគច្រើន គឺយកមកពីសិង្ហបុរី ដែលជាម៉ាសពិតប្រាកដ៕ ចុចអាន៖ ចុចអាន៖ ចុចអាន៖ | 2021-03-30T16:21:00+07:00 | kampucheathmey.com | https://www.kampucheathmey.com/health/92265 |
ce06a6e5-03fc-43f6-bfbd-d214a7ea685c | អ្វីជា ជំងឺរលាកក្រពេញប្រូស្តាតស្រួចស្រាវ? | ប្រូស្តាត ជាក្រពេញភេទបុរស ស្ថិតនៅផ្នែកខាងក្រោមជាប់នឹងប្លោកនោមហើយព័ទ្ធជុំវិញបំពង់នោមប្រដាប់ភេទ។ រលាកក្រពេញប្រូស្តាតស្រួចស្រាវជាញឹកញាប់ បណ្ដាលពីមេរោគបាក់តេរី ហើយអាចកើតលើមនុស្សប្រុសក្រោយពេញវ័យបន្តពូជ។ ក) មូលហេតុនៃការរលាក៖ – បង្កពីមេរោគនៅផ្លូវភេទ – បង្កពីមេរោគនៅផ្លូវនោម – បង្កពីមេរោគនៅក្នុងឈាម ខ) រោគវិនិច្ឆ័យ៖ – បណ្ដំរោគសញ្ញាគ្រុនក្ដៅ • ក្ដៅខ្លួនលើសពី ៣៨អង្សាសេ • រងាញាក់ (Frissons) • ឈឺក្បាល • ចុករោយដងខ្លួន – រោគសញ្ញា ផ្លូវនោម • នោមក្ដៅក្រហាយផ្សា • នោមញឹក • នោមទាស់ • ស្ទះនោម – បច្ចេកទេសលូកគូថនឹងចង្អុលដៃ (Toucher rectal) ទទួលដឹងថាប្រូស្ដាតឡើងទំហំតឹង និងមានការឈឺចាប់ខ្លាំង គ) ការពិនិត្យអមគ្លីនិក ៖ – បន្ទះជ្រលក់ទឹកនោមដើម្បីរកវត្តមានមេរោគ (Bandelette urinaire) – ការពិនិត្យទឹកនោម (ECBU) – បណ្ដុះមេរោគក្នុងឈាម (Hémoculture) – ការពិនិត្យឈាមបន្ថែមរកសញ្ញាបង្ករោគ (NFS, CRP) ឃ) ផលវិបាកភ្លាមៗ ៖ – ការរាលដាលនៃមររោគក្នុងប្រព័ន្ធឈាម (Septicémie à BGN) – ស្ទះនោម – កខ្ទុះនៅនឹងក្រពេញប្រូស្ដាត (Abrès de la prostate) – រលាយពងស្វាស (Orchi-épididymite) ង) ការព្យាបាល – បំបាត់រោគសញ្ញាផ្លូវនោម – ព្យាបាលការបង្ករោគ ច) សន្និដ្ឋានរួម – ជាប្រភេទជំងឺកើតមានញឹកញាប់ – ងាយស្រួលធ្វើរោគវិនិច្ឆ័យ – ត្រូវការចាំបាច់ការព្យាបាលទាន់ពេល “សូមបងប្អូនបុរសៗពេញវ័យ មេត្តាមកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីស្វែងរករោគវិនិច្ឆ័យនៃជំងឺនេះ និងចូលរួមពិភាក្សាអំពីវិធីសាស្ត្រនៃការបង្ការ និងការព្យាបាលឲ្យទាន់ពេលវេលា ប្រកបដោយប្រសិទ្ធភាព ជៀសវាងបង្កឲ្យគ្រោះថ្នាក់ដល់អាយុជីវិត”៕ អត្ថបទ៖ រស្មី | 2021-03-30T15:07:00+07:00 | kampucheathmey.com | https://www.kampucheathmey.com/health/92226 |
0d915792-a60b-4a45-8594-5518bada7a8d | ផ្អើលទៀតហើយ ! មន្ត្រីនគរបាលស័ក្តិ៤កន្លះ ឆ្លងជំងឺកូវីដ នៅខេត្តត្បូងឃ្មុំ | នៅព្រឹកថ្ងៃទី៣០ ខែមីនា ឆ្នាំ២០២១នេះ ក្រសួងសុខាភិបាលបានរកឃើញមានវិជ្ជមានកូវីដ-១៩ទៅលើលោក ជា សុចិត្រា នាយរងការិយាល័យបុគ្គលិក នៃស្នងការដ្ឋាននគរបាលខេត្តត្បូងឃ្មុំ ដែលបានពាក់ព័ន្ធផ្ទាល់ និងប្រយោលជាមួយ លោកវរសេនីយ៍ទោ វ៉ាន់ ណាក្រូ ដែលជានាយការិយាល័យសុខាភិបាល ។ សូមបញ្ជាក់ថា នៅព្រឹកថ្ងៃទី៣០ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់១០៥នាក់ ក្នុងនោះករណីនាំចូលម្នាក់ និង១០៤នាក់សុទ្ធសឹងជាករណីឆ្លងក្នុងសហគមន៍ «ព្រឹត្តិការណ៍២០កុម្ភៈ» ខណៈអ្នកជំងឺចំនួន ៤នាក់បានជាសះស្បើយ។ ក្នុងចំណោមអ្នកឆ្លងជំងឺកូវីដនៅព្រឹកនេះ នៅរាជភ្នំពេញ មានចំនួន៤៥នាក់ , នៅខេត្តព្រះសីហនុ មានចំនួន៣៤នាក់, ខេត្តស្វាយរៀង មានចំនួន១៩នាក់, នៅខេត្តកំពង់ចាមមានចំនួន២, នៅខេត្តព្រៃវែង មានចំនួន២ នៅខេត្តត្បូងឃ្មុំ មានចំនួន១នាក់ និងនៅខេត្តតាកែវ មានចំនួន១នាក់៕ | 2021-03-30T14:57:29+07:00 | kbnnews.com | https://kbn.news/archives/214567 |
e64c988a-e3d2-4c65-8497-34898c15f8c5 | ផ្ទុះជំងឺកូវីដ ! លោកគួច ចំរើន បិទភូមិទំនប់រលក និងតំបន់មួយចំនួនទៀត | នៅថ្ងៃទី៣០ ខែមីនា ឆ្នាំ២០២១ នេះ រដ្ឋបាលខេត្តព្រះសីហនុ បានចេញសេចក្តីជូនដំណឹង ស្តីពីការផ្អាកជាបណ្តោះអាសន្នការចេញចូលទីតាំងក្រុម៩,១២,១៣,១៤ និង១៥ ភូមិ៣ (ទំនប់រលក) សង្កាត់លេខ១ ក្រុងព្រះសីហនុ ខេត្តព្រះសីហនុ និងដាក់តំបន់នោះជាមណ្ឌលចត្តាឡីស័ក បន្ទាប់ពីមានការពាក់ព័ន្ធជាមួយអ្នកវិជ្ជមានកូវីដ-១៩។ សូមបញ្ជាក់ថា នៅព្រឹកថ្ងៃទី៣០ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់១០៥នាក់ ក្នុងនោះករណីនាំចូលម្នាក់ និង១០៤នាក់សុទ្ធសឹងជាករណីឆ្លងក្នុងសហគមន៍ «ព្រឹត្តិការណ៍២០កុម្ភៈ» ខណៈអ្នកជំងឺចំនួន ៤នាក់បានជាសះស្បើយ។ ក្នុងចំណោមអ្នកឆ្លងជំងឺកូវីដនៅព្រឹកនេះ នៅរាជភ្នំពេញ មានចំនួន៤៥នាក់ , នៅខេត្តព្រះសីហនុ មានចំនួន៣៤នាក់, ខេត្តស្វាយរៀង មានចំនួន១៩នាក់, នៅខេត្តកំពង់ចាមមានចំនួន២, នៅខេត្តព្រៃវែង មានចំនួន២ នៅខេត្តត្បូងឃ្មុំ មានចំនួន១នាក់ និងនៅខេត្តតាកែវ មានចំនួន១នាក់៕ | 2021-03-30T14:35:42+07:00 | kbnnews.com | https://kbn.news/archives/214471 |
5a52504c-7d33-4dc9-ad68-ec12e4945a8b | អង់គ្លេស៖ អ្នកជាសះស្បើយពីជំងឺកូវីដ-១៩ លែងចូលចិត្តស្រាបៀរ | អ្នករស់រានមានជីវិតពីជំងឺកូវីដ-១៩ម្នាក់ ដែលព្យាបាលក្នុងទីក្រុង Redditch នៃប្រទេសអង់គ្លេសបាននិយាយថា គាត់លែងចូលចិត្តស្រាបៀរទៀតហើយ ដោយសារតែវីរុសនេះ ធ្វើឲ្យអណ្តាតរបស់គាត់លែងដឹងរសជាតិ។ លោក Neil មកពីតំបន់ Warwickshire បាននិយាយទៅកាន់ BBC 5 Live អំពីការប្រយុទ្ធរបស់គាត់ជាមួយវីរុសកូរ៉ូណា ដែលធ្វើឲ្យគាត់ត្រូវបំពាក់ឧបករណ៍ជំនួយខ្យល់ដកដង្ហើមនៅក្នុងមន្ទីរពេទ្យ Alexandra ភ្លាមៗ បន្ទាប់ពីវិធានការរឹតត្បិតលើកដំបូងត្រូវបានប្រកាសកាលពីឆ្នាំមុន។ បុរសវ័យ៥៤ឆ្នាំរូបនេះបាននិយាយថា បទពិសោធន៍នោះធ្វើឲ្យគាត់ស្ថិតនៅ “មាត់ទ្វារមរណៈ” ហើយនៅតែបណ្តាលឲ្យមានរោគសញ្ញាមិនធម្មតា ក្នុងរយៈពេលមួយឆ្នាំក្រោយមក។ នៅពេលត្រូវបានសួរដោយពិធីករ Nicky Campbell ថាតើគាត់នៅតែចូលចិត្តស្រាបៀរតាមហាងដែរឬអត់បន្ទាប់ពីព្យាបាលនៅមន្ទីរពេទ្យ? លោក Neil ឆ្លើយថា “ខ្ញុំមិនចូលចិត្តស្រាបៀរទៀតទេ”។ គាត់និយាយថា “រសជាតិនៅអណ្តាតរបស់ខ្ញុំបានផ្លាស់ប្តូរ ដូច្នេះខ្ញុំលែងចូលចិត្តស្រាបៀរទាំងអស់ដែលខ្ញុំធ្លាប់ចូលចិត្តមុនពេលខ្ញុំមានជំងឺកូវីដ-១៩ទៀតហើយ”។ មនុស្សជាច្រើនទៀត បានរាយការណ៍ពីការលែងដឹងក្លិននិងរសជាតិ ក្រោយជាសះស្បើយពីជំងឺកូវីដ-១៩។ ក្នុងករណីមួយ អ្នកជាសះស្បើយម្នាក់បាននិយាយថា ពួកគេបែរជាធុំក្លិនឆ្អាបត្រីទោះនៅក្នុងកន្លែងមានគ្រឿង ខណៈពេលដែលម្នាក់ទៀតបែរជាធុំក្លិនឈ្ងៀម ទោះគ្មានផ្សែងនៅជុំវិញក៏ដោយ៕ ប្រែសម្រួលដោយ៖ Vann Vann ប្រភព៖ | 2021-03-30T14:26:00+07:00 | kampucheathmey.com | https://www.kampucheathmey.com/health/92177 |
1f756470-e8e1-4184-88b7-dec7ee0661c0 | ថ្ងៃទី២៩ ខែមីនា ឆ្នាំ២០២១ មានករណីវិជ្ជមានវីរុសកូវីដ-១៩ ថ្មី ១០៥នាក់ និងជាសះស្បេីយ ៤នាក់ | ភ្នំពេញ ៖ ក្រសួងសុខាភិបាលនៃព្រះរាជាណាចក្រកម្ពុជាបានប្រកាសថា រហូតដល់ម៉ោង ០៩និង៥០ ព្រឹក ថ្ងៃទី ៣០ មីនា ២០២១ យេីងរកឃេីញករណីជំងឺកូវីដ-១៩ សរុបចំនួន ១០៥នាក់ (ឆ្លងសហគមន៍ ១០៤ និងនាំចូល ១) និងមានជាសះស្បេីយ ៤នាក់ ។ ដូច្នេះចំនួនករណីជំងឺកូវីដ-១៩សរុបកេីន ២៣៧៨នាក់ ចំនួនសំរាកពេទ្យ ១១៨៦នាក់ និងចំនួនជាសះស្បេីយសរុបកេីន ១១៧៦នាក់ និង ស្លាប់ថ្មី ០ សរុបស្លាប់ ១១នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំ បូងបំផុតនៅថ្ងៃទី ២៧ មករា ២០២០ ។ យេីងបានធ្វេីតេស្តចំនួន 694587 ស្មេីនឹង 41344 ក្នុង១លាន នាក់៕ រក្សាសិទ្ធិដោយ៖បញ្ញាស័ក្តិ | 2021-03-30T11:08:39+07:00 | cen.com.kh | https://cen.com.kh/archives/315366.html |
8cb28b2c-3f2a-4a3d-b647-f888fe6f78df | កុំប្រហែស ! សូម្បីបុគ្គលិកអនាម័យ ធនាគារ Sacombank ក៏ឆ្លងជំងឺកូវីដដែរ | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ នៅយប់ថ្ងៃទី២៩ ខែមីនា ឆ្នាំ២០២១នេះ បានជូនដំណឹងនៅលើ Facebook ថា មានបុគ្គលផ្នែកអនាម័យម្នាក់ បម្រើការងារនៅធនាគារ Sacombank Cambodia សាខាផ្លូវព្រះសីហនុ ដែលមានទីតាំងនៅផ្ទះលេខ២៧៤ ស្ថិតក្នុងសង្កាត់វាលវង់ ខណ្ឌ៧មករា រាជធានីភ្នំពេញ។ អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បានអំពាវនាវដល់ប្រជាពលរដ្ឋ ដែលធ្លាប់ចូលទៅទទួលសេវាកម្ម ចាប់ពីថ្ងៃទី១០ ដល់ថ្ងៃទី២៤ ខែមីនា ឆ្នាំ២០២១ ប្រសិនបើមានអាការៈមិនស្រួលខ្លួន ឬលេចចេញរោគសញ្ញា គ្រុនក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម សូមមេត្តាប្រញាប់ ទៅធ្វើតេស្តរកមេរោគកូវីដ១៩។ ចំពោះអ្នកមិនមានអាការខាងលើត្រូវដាក់ខ្លួនធ្វើចត្តាឡីស័ករយៈពេល១៤ថ្ងៃ។ ទីតាំងសម្រាប់ធ្វើតេស្ដមាននៅវិទ្យាល័យបាក់ទូក, វិទ្យាល័យបឹងត្របែក, មណ្ឌលសុខភាពចាក់អង្រែក្រោម, មន្ទីរពេទ្យខ្មែរ-សូវៀត, សាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន) និងមន្ទីរពេទ្យបង្អែកនៅតាមបណ្តាខេត្តនានា៕ | 2021-03-30T08:16:37+07:00 | kbnnews.com | https://kbn.news/archives/214423 |
301e9e07-3997-4906-ba6a-4c0338e2d38e | លោក Biden ថា ពលរដ្ឋអាមេរិកាំងពេញវ័យ ៩០% នឹងអាចចាក់វ៉ាក់សាំងកូវីដ១៩ នៅត្រឹមថ្ងៃទី ១៩ ខែមេសា | ពលរដ្ឋពេញវ័យ ៩ នាក់ក្នុងចំណោម ១០ នាក់នៅក្នុងសហរដ្ឋអាមេរិក នឹងអាចចាក់វ៉ាក់សាំងបង្ការជំងឺកូវីដ១៩ នៅត្រឹមថ្ងៃទី ១៩ ខែមេសាខាងមុខ។ នេះបើយោងតាមការប្រកាសរបស់លោកប្រធានាធិបតី Joe Biden កាលពីថ្ងៃចន្ទម្សិលមិញ។ លោក Biden បានថ្លែងថា៖ «យើងកំពុងប្រយុទ្ធស្លាប់រស់ជាមួយនឹងវីរុសដែលកំពុងឆ្លងរាលដាលយ៉ាងឆាប់រហ័ស ដោយយើងឃើញថាករណីឆ្លងបានកើនឡើងម្តងទៀត។ វីរុសជំងឺកូវីដ១៩ ទម្រង់ថ្មីកំពុងឆ្លងរាលដាល ហើយគួរឲ្យសោកស្ដាយដែលយើងឃើញពលរដ្ឋខ្លះមានឥរិយាបថធ្វេសប្រហែសក្នុងពេលប៉ុន្មានសប្តាហ៍កន្លងមកនេះ ដែលនេះមានន័យថា ករណីឆ្លងថ្មីនឹងកើតឡើងក្នុងពេលប៉ុន្មានសប្តាហ៍ខាងមុខ»។ កាលពីព្រឹកថ្ងៃចន្ទ អ្នកស្រី Rochelle Walensky នាយកមជ្ឈមណ្ឌលគ្រប់គ្រងនិងបង្ការជំងឺ (CDC) បានសម្តែងនូវអារម្មណ៍ថាមាន «គ្រោះអាក្រក់ជិតកើតឡើង» ដោយអ្នកស្រីបានចង្អុលបង្ហាញអំពីទិដ្ឋភាពស្រដៀងគ្នាទៅនឹងទិដ្ឋភាពនៅទ្វីបអឺរ៉ុបកាលពីប៉ុន្មានសប្តាហ៍មុន។ រលកឆ្លងថ្មីនៃជំងឺកូវីដ១៩ ឥឡូវនេះកំពុងរាលដាលនៅទ្វីបអឺរ៉ុប។ ក៏ប៉ុន្តែ អ្នកស្រីបានបញ្ជាក់ថា តួលេខឆ្លងថ្មីចុងក្រោយបង្អស់នៅទូទាំងសហរដ្ឋអាមេរិកបានបង្ហាញថា ការឆ្លងជាមធ្យមប្រចាំថ្ងៃបានកើនឡើងចំនួន ១០% ក្នុងពេលមួយសប្តាហ៍កន្លងមកនេះ ដោយបានកើនរហូតដល់ជិត ៧ ម៉ឺនករណីក្នុងមួយថ្ងៃ។ ករណីចូលសម្រាកព្យាបាលក្នុងមន្ទីរពេទ្យបានកើនឡើងជាង ៤% ហើយករណីស្លាប់បានកើនឡើងជិត ៣%។ លោកប្រធានាធិបតី Biden បានអំពាវនាវជាថ្មីដល់អភិបាលរដ្ឋ អភិបាលក្រុង និងមេដឹកនាំមូលដ្ឋាននានា កុំឲ្យបន្ធូរបន្ថយការរឹតត្បិតលើការតម្រូវឲ្យពលរដ្ឋពាក់ម៉ាស៕ | 2021-03-30T07:00:00+07:00 | khmer.voanews.com | https://khmer.voanews.com/a/biden-says-most-us-adults-will-be-eligible-for-vaccine-by-april-19/5833692.html |
244c76b4-1743-48c6-8cfa-9ed862918a3c | អ្នកជំនាញស្នើឲ្យពិចារណាលទ្ធភាពបិទសកម្មភាពសេដ្ឋកិច្ចក្នុងទីក្រុង ខណៈចំនួនអ្នកឆ្លងកូវីដបន្តកើនឡើង | ដោយសារការបន្តកើនឡើងនៃការឆ្លងជំងឺកូវីដ១៩ ចាប់តាំងពីថ្ងៃទី២០ ខែកុម្ភៈ អ្នកជំនាញខាងផ្នែកសេដ្ឋកិច្ចលើកឡើងអំពីលទ្ធភាពនៃការបិទសកម្មភាពសេដ្ឋកិច្ចក្នុងទីក្រុងជាបណ្តោះអាសន្ន ដើម្បីទប់ស្កាត់ការរាតត្បាតជំងឺនេះឲ្យបាន។ នៅថ្ងៃអង្គារនេះ ក្រសួងសុខាភិបាលបានប្រកាសរកឃើញករណីឆ្លងជំងឺកូវីដ១៩ថ្មីជាង១០០នាក់ទៀត ដោយធ្វើឲ្យចំនួនអ្នកឆ្លងសរុបកើនដល់២.៣៧៧នាក់។ ការរកឃើញករណីឆ្លងជំងឺកូវីដ១៩ជាបន្តបន្ទាប់ប្រចាំថ្ងៃ អាចជំរុញនូវលទ្ធភាពនៃការបិទសកម្មភាពសេដ្ឋកិច្ចនៅទីក្រុង។ នេះបើយោងទៅតាមអ្នកជំនាញ។ លោក គី សេរីវឌ្ឍន៍ អ្នកវិភាគសេដ្ឋកិច្ចនៃរាជបណ្ឌិត្យសភាកម្ពុជាបានស្នើឲ្យមានការបិទសកម្មភាពសេដ្ឋកិច្ចក្នុងទីក្រុង មួយរយៈពេលខ្លី ដោយលោកសង្កេតឃើញថាការចម្លងជំងឺកូវីដនៅបន្តកើតមាន ហើយកន្លែងនិងពិធីជួបជុំផ្សេងៗត្រូវបានរៀបចំធ្វើឡើងដោយលួចលាក់ផងដែរ។ លោកប្រាប់VOAថា៖ «ដូច្នេះខ្ញុំជឿថាបើសិនមានវិធានការតឹងរ៉ឹងគួរតែបិទក្នុងរយៈពេលខ្លីណាមួយកំណត់ ដើម្បីគ្រប់គ្រងសភាពការណ៍ឲ្យបានសិន នោះយើងរុញសន្ទុះសេដ្ឋកិច្ចឡើងវិញ ប្រសើរជាជាងយើងធ្វើរបៀបនេះបាទ»។ លោកបញ្ជាក់ថា ប្រសិនបើមានការបិទសកម្មភាពសេដ្ឋកិច្ចនៅទីក្រុង ក្រុមដែលរងការប៉ះពាល់គឺអាជីវករ សហគ្រាសធុនតូចនិងមធ្យម និងអ្នកដែលមិនមានប្រាក់សន្សំ។ លោកបញ្ជាក់បន្ថែមថា៖ «កម្មករបុគ្គលិកដែលធ្វើការឲ្យគេ ប្រសិនបើបិទទីក្រុង រោងចក្រសហគ្រាសត្រូវផ្អាក។ អញ្ចឹងតើប្រាក់ឈ្នួលនិងប្រាក់បៀវត្សរ៍របស់គាត់ហ្នឹងតើត្រូវបានការគាំទ្រពីនរណា ដោយរបៀបណា?»។ លោក ង៉ែត ជូ អ្នកវិភាគសេដ្ឋកិច្ចមួយរូបទៀត មានប្រសាសន៍ថាការបិទទីក្រុងជារឿងលំបាកមួយ ដែលអាចធ្វើឲ្យស្ថានភាពសេដ្ឋកិច្ចកាន់តែចុះដុនដាប ជាពិសេសសម្រាប់អ្នកដែលមានចំណូលទាប។ ប៉ុន្តែលោកបានលើកឡើងថារដ្ឋាភិបាលប្រហែលអាចពិចារណាបិទចរាចរណ៍ពីតំបន់មួយទៅតំបន់មួយទៀត ដើម្បីបន្ធូរបន្ថយស្ថានភាពនៃការឆ្លងជំងឺកូវីដ១៩។ យ៉ាងណាក្តី លោកបន្តថា ផលប៉ះពាល់មកលើសេដ្ឋកិច្ចក្នុងសង្គម គឺមានធ្ងន់ធ្ងររួចទៅហើយចាប់តាំងពីមានការឆ្លងជំងឺកូវីដ១៩ នៅក្នុងសហគមន៍មក គឺចាប់ពីថ្ងៃទី២០ ខែកុម្ភៈ។ លោកមានប្រសាសន៍ថា៖ «បើយើងក្រឡេកមើល គឺវាប៉ះពាល់នោះ វាប៉ះពាល់ណាស់ហើយ ធ្ងន់ធ្ងរដែរហើយ។ អ្នកខ្លះគាត់ត្រូវបង្ខំចិត្តបិទខ្លួនឯងទោះបីជាមិនមានការណែនាំពីរដ្ឋាភិបាលក៏ដោយ ពីព្រោះអ្នកខ្លះ គាត់មានការព្រួយបារម្ភ។ ដល់ពេលអញ្ចឹងទៅ ធ្វើឲ្យអ្នកខ្លះ ដែលថាប្រថុយនឹងហានិភ័យហ្នឹង ក៏មានការលំបាកនៅក្នុងការរកចំណូល ធ្វើឲ្យចំណូលគាត់បាត់បង់»។ VOA មិនអាចសុំការឆ្លើយតបពីលោកស្រី ឱ វណ្ណឌីន អ្នកនាំពាក្យនិងជារដ្ឋលេខាធិការក្រសួងសុខាភិបាលបាននៅឡើយទេ។ នៅលើទំព័រហ្វេសប៊ុករបស់អង្គការសហប្រជាជាតិប្រចាំនៅកម្ពុជា លោកស្រីវេជ្ជបណ្ឌិត Li Ailan តំណាងអង្គការសុខភាពពិភពលោកប្រចាំកម្ពុជា បានថ្លែងបារម្ភអំពីការកើនឡើងនៃជំងឺកូវីដ១៩ក្នុងប្រទេស។ សាររបស់លោកស្រីដែលបង្ហោះនៅថ្ងៃអង្គារនេះ ត្រូវបានស្រង់ក្នុងន័យដើមថា៖ «យើងមានការព្រួយបារម្ភខ្លាំងណាស់។ ស្ថានភាពជំងឺកូវីដ១៩ នៅប្រទេសកម្ពុជា មិនធូរស្បើយឡើយ។ មុនពេលស្ថានភាពកាន់តែធ្ងន់ធ្ងរជាងនេះ ខ្ញុំសូមអំពាវនាវឲ្យបុគ្គលទាំងអស់អនុវត្តឲ្យបានម៉ឹងម៉ាត់នូវរាល់វិធានការនានា។ សូមធ្វើអ្វីដែលត្រឹមត្រូវ! ជម្រើសមិនត្រឹមត្រូវ គឺការមិនគោរពច្បាប់ឬវិធានការ ដែលនាំឲ្យការស្លាប់កាន់តែច្រើនឡើង»។ ខណៈករណីនៃការឆ្លងជំងឺកូវីដ១៩ នៅបន្តកើតមាន រដ្ឋាភិបាលបានចេញសេចក្តីប្រកាសឲ្យមានការការផ្អាកពិធីជួបជុំផ្សេងៗ ការបិទកន្លែងកម្សាន្ត ក៏ដូចជា គ្រឹះស្ថានសិក្សារដ្ឋ និងឯកជន និងគ្រឹះស្ថានមួយចំនួនទៀតនៅក្រុងភ្នំពេញ និងតាមបណ្តាខេត្តមួយចំនួនផងដែរ ដែលឃើញមានករណីឆ្លងជំងឺកូវីដ១៩ច្រើន។ គេក៏សង្កេតឃើញមានអាជីវកម្មលក់ដូរមួយចំនួនបានផ្អាកសកម្មភាពអាជីវកម្មរបស់ខ្លួនផងដែរ ស្របពេលការចំនួនអតិថិជនបានធ្លាក់ចុះ៕ | 2021-03-30T07:00:00+07:00 | khmer.voanews.com | https://khmer.voanews.com/a/experts-ask-to-consider-closing-business-activities-in-city/5833861.html |
aefcc6f1-f323-426f-9aed-e01b3c9769d9 | អ្នកវិទ្យាសាស្ត្រយល់ថា ការតាមរកប្រភពវីរុសជំងឺកូវីដ១៩ គួរបញ្ចូលតំបន់អាស៊ីអាគ្នេយ៍ផងដែរ | អ្នកវិទ្យាសាស្ត្រដែលស្វែងរកប្រភពនៃវីរុសកូរ៉ូណាដែលនាំឲ្យកើតជំងឺកូវីដ១៩ និងតម្រុយសម្រាប់បង្ការជំងឺរាតត្បាតផ្សេងទៀតនៅពេលខាងមុខ បាននិយាយថា មានភស្តុតាងកាន់តែច្រើនដែលបង្ហាញថា ការស្វែងរកប្រភពនៃវីរុសនេះ គួរធ្វើនៅក្នុងតំបន់អាស៊ីអាគ្នេយ៍ផងដែរ ក្រៅពីប្រទេសចិន។ តាំងពីពេលផ្ទុះឡើងដំបូងនៃជំងឺកូវីដ១៩ នៅក្នុងទីក្រុង Wuhan ប្រទេសចិន ដែលធ្វើឲ្យពិភពលោកចាប់អារម្មណ៍កាលពីខែធ្នូ ឆ្នាំ ២០១៩ មក អ្នកស្រាវជ្រាវនានាដែលបានស្វែងរកប្រភពនៃវីរុសដែលនាំឲ្យកើតជំងឺនេះ បានផ្ដោតតែលើប្រទេសចិន។ វីរុសដែលមានអំបូរជិតស្និទ្ធនឹងវីរុសជំងឺកូវីដ១៩ នេះ ដែលមានហ្សែនដូចគ្នាប្រហែល ៩៦% គឺជាវីរុសកូរ៉ូណាមួយប្រភេទទៀត ដែលគេបានរកឃើញកាលពីដើមឆ្នាំមុននៅក្នុងខេត្ត Yunnan នៅភាគខាងត្បូងប្រទេសចិន។ ប៉ុន្តែ ការសិក្សាស្រាវជ្រាវកាលពីពេលថ្មីៗនេះបានរកឃើញវីរុសបន្ថែមទៀតនៅក្នុងប្រទេសថៃ និងកម្ពុជា។ វីរុសទាំងនេះស្ទើរតែស្រដៀងទៅនឹងវីរុសដែលគេរកឃើញនៅក្នុងខេត្ត Yunnan។ ក្រុមអ្នកវីរុសសាស្ត្ររបស់អង្គការសុខភាពពិភពលោក (WHO) ដែលបានធ្វើបេសកកម្មទៅកាន់ទីក្រុង Wuhan កាលពីពេលថ្មីៗនេះ ដើម្បីស្វែងរកប្រភពនៃជំងឺកូវីដ១៩ ក៏បាននិយាយផងដែរថា ដំណាក់កាលបន្ទាប់នៃការស្វែងរកប្រភពវីរុសនេះគួរបញ្ចូលតំបន់អាស៊ីអាគ្នេយ៍ផងដែរ។ ដំបូន្មានរបស់ពួកគេគឺថា ត្រូវតាមដានសត្វប្រជៀវ។ សត្វប្រជៀវប្រភេទខ្លះ គឺមានផ្ទុកអំបូរវីរុសកូរ៉ូណា និងដែលអាចជាប្រភពនៃវីរុសជំងឺកូវីដ១៩។ អ្នកវិទ្យាសាស្ត្រនានាបានកំណត់រួចមកហើយនូវវីរុសកូរ៉ូណាដែលទាក់ទងនឹងជំងឺសារស៍ (SARS) ចំនួនជាង ១០០ ប្រភេទ នៅក្នុងសត្វប្រជៀវនៅទូទាំងប្រទេសចិន។ នេះបើតាមការបញ្ជាក់របស់លោក Peter Daszak ដែលជាអ្នកវីរុសសាស្ត្រដែលបានចូលរួមនៅក្នុងបេសកកម្មស្វែងរកប្រភពវីរុសជំងឺកូវីដ១៩ របស់អង្គការ WHO។ លោកបានប្រាប់ VOA ថា៖ «យើងមិនបានធ្វើការឲ្យបានគ្រប់គ្រាន់នៅឡើយទេនៅក្នុងប្រទេសមីយ៉ាន់ម៉ា ឡាវ និងវៀតណាម ដើម្បីអាចនិយាយបានថា មិនមានវីរុសបែបនេះច្រើនទៀតនៅក្នុងប្រទេសទាំងនោះ»។ លោកបញ្ជាក់ដូច្នេះថា៖ «នៅពេលដែលអ្នកមើលលើផែនទីរកកន្លែងដែលសត្វប្រជៀវមានផ្ទុកវីរុសទាំងនេះរស់នៅ អ្នកចាប់ផ្ដើមដឹងថា ប្រទេសទាំងអស់នោះដែលស្ថិតនៅផ្នែកខាងត្បូងប្រទេសចិន មានប្រជៀវជាច្រើនប្រភេទជាងនេះទៀត និងអាចមានវីរុសច្រើនប្រភេទជាងនេះទៀត។ ដូច្នេះ ប្រភពនៃវីរុសជំងឺកូវីដ១៩ ប្រហែលជាកើតឡើងនៅក្នុងខេត្ត Yunnan ប៉ុន្តែបើតាមគំនិតខ្ញុំ យើងចាំបាច់ត្រូវមើលទៅលើប្រទេសមីយ៉ាន់ម៉ា ឡាវ វៀតណាម និងប្រទេសផ្សេងទៀតនៅភាគខាងត្បូងក្នុងតំបន់អាស៊ីអាគ្នេយ៍ផងដែរ»។ ប្រទេសចិនបានបដិសេធមិនព្រមប្រគល់ទិន្នន័យដើមរបស់អ្នកជំងឺកូវីដ១៩ ដំបូងៗមួយចំនួន។ លោក Daszak បាននិយាយថា សូម្បីតែដូច្នេះក៏ដោយ ក៏អ្នកវិទ្យាសាស្ត្រចិន និងក្រុមអ្នកវិទ្យាសាស្ត្ររបស់អង្គការ WHO បានយល់ស្របថា វីរុសជំងឺកូវីដ១៩ អាចឆ្លងចូលទៅក្នុងខ្លួនមនុស្សពីសត្វប្រជៀវតាមរយៈសត្វផ្សេងទៀត។ កាលពីដើមឆ្នាំមុន អ្នកវិទ្យាសាស្ត្រមកពីប្រទេសចិននិងអូស្ត្រាលីបានរាយការណ៍ថា ពួកគេបានរកឃើញវីរុសដែលមានលក្ខណៈជាង ៩០% ដូចទៅនឹងវីរុសជំងឺកូវីដ១៩ នៅក្នុងសត្វពង្រូលនៅឧបទ្វីបម៉ាឡេ។ សត្វពង្រូលនេះ អាចជាសត្វដែលចម្លងវីរុសជំងឺកូវីដ១៩ នេះពីប្រជៀវទៅមនុស្ស។ សត្វពង្រូលនេះ ត្រូវគេប្រមាញ់រកដោយសារតែស្រកានិងសាច់របស់វា និងត្រូវបានគេរត់ពន្ធពីតំបន់អាស៊ីអាគ្នេយ៍ទៅភាគខាងត្បូងប្រទេសចិន។ ប៉ុន្មានខែក្រោយមក អ្នកវិទ្យាសាស្ត្របានរកឃើញវីរុសមួយចំនួនទៀតស្រដៀងទៅនឹងវីរុសជំងឺកូវីដ១៩ នៅក្នុងខ្លួនសត្វប្រជៀវដែលគេប្រមូលបានពីប្រទេសកម្ពុជា និងត្រូវបានសម្ងួតកាលពីជាងមួយទសវត្សរ៍មុន។ ពួកគេបានបញ្ជាក់នៅក្នុងរបាយការណ៍របស់ពួកគេថា ការរកឃើញនេះ «បង្ហាញថា វីរុសដែលពាក់ព័ន្ធនឹងជំងឺកូវីដ១៩ មាននៅក្នុងភូមិសាស្ត្រធំជាងភូមិសាស្ត្រដែលគេយល់ឃើញពីមុនច្រើន និងនាំឲ្យមានការយល់ឃើញថា តំបន់អាស៊ីអាគ្នេយ៍ គឺជាតំបន់សំខាន់មួយសម្រាប់ពិចារណានៅក្នុងការបន្តស្វែងរកប្រភពនៃជំងឺកូវីដ១៩»។ កាលពីខែកុម្ភៈ អ្នកវិទ្យាសាស្ត្រនៅក្នុងប្រទេសថៃក៏បានរកឃើញផងដែរនូវវីរុសដែលដូចខ្លាំងទៅនឹងវីរុសជំងឺកូវីដ១៩ នៅក្នុងហ្វូងសត្វប្រជៀវដែលស្ថិតនៅមិនឆ្ងាយប៉ុន្មានពីទីក្រុងបាងកក និងបានរកឃើញអង់ទីករដែលអាចបង្ការវីរុសជំងឺកូវីដ១៩ បាននៅក្នុងខ្លួនសត្វពង្រូលរត់ពន្ធមួយក្បាល ដែលអាជ្ញាធរមូលដ្ឋានរឹបអូសបាននៅភាគខាងត្បូងប្រទេសថៃជិតប្រទេសម៉ាឡេស៊ី។ អ្នកស្រី Supaporn Wacharapluesadee ដែលជាអ្នកវីរុសសាស្ត្រនៅមជ្ឈមណ្ឌលវិទ្យាសាស្ត្រសុខាភិបាលជំងឺឆ្លងកាកបាទក្រហមថៃនៃសាកលវិទ្យាល័យ Chulalongkorn នៅក្នុងទីក្រុងបាងកក ដែលបានចូលរួមនៅក្នុងការសិក្សាស្រាវជ្រាវចុងក្រោយបង្អស់ បានហៅការរកឃើញនេះថា មាន «សារៈសំខាន់សម្រាប់ការស្វែងរកប្រភពនៃជំងឺកូវីដ១៩»។ អ្នកស្រីបាននិយាយថា ការស្វែងរកប្រភពទាំងនេះ អាចឈានទៅដល់ការរកឃើញទីតាំងសត្វប្រជៀវដែលផ្ទុកអំបូរវីរុសស្រដៀងនឹងវីរុសជំងឺកូវីដ១៩។ អ្នកស្រីបានប្រាប់ VOA ថា៖ «ប្រសិនបើយើងរកឃើញវីរុសដែលទាក់ទងនឹងវីរុសជំងឺកូវីដ១៩ នៅក្នុងសត្វប្រជៀវនៅប្រទេសចិន ហើយប្រសិនបើអ្នករកឃើញប្រជៀវប្រភេទនេះដែរនៅក្នុងប្រទេសផ្សេងទៀត នោះមានន័យថា គេក៏អាចរកឃើញវីរុសនេះនៅក្នុងប្រទេសទាំងនោះផងដែរ»។ ដើម្បីបង្រួមបន្ថែមទៀតលើការស្វែងរកប្រភពនៃជំងឺកូវីដ១៩ អ្នកស្វែងរកប្រភពវីរុសនេះកំពុងស្វែងរកវីរុសដែលស្រដៀងខ្លាំងបំផុតជាង ៩៦% នៃប្រភេទវីរុសដែលបានរកឃើញនៅក្នុងខេត្ត Yunnan ប្រទេសចិន កាលពីឆ្នាំមុន។ ប្រភេទវីរុសដែលបានរកឃើញនៅក្នុងប្រទេសថៃនិងកម្ពុជា មានលក្ខណៈស្រដៀងទៅនឹងវីរុសជំងឺកូវីដ១៩ ប្រហែលពី ៩១% ទៅ ៩៣%។ ប៉ុន្តែ ដោយសារតែប្រជៀវមានច្រើនប្រភេទ និងមានចំនួនជាច្រើននៅក្នុងតំបន់អាស៊ីអាគ្នេយ៍ ក្រុមអ្នកស្រាវជ្រាវដែលបានរកឃើញវីរុសអំបូរវីរុសកូវីដ១៩ នៅក្នុងប្រទេសថៃ បាននិយាយថា តំបន់អាស៊ីអាគ្នេយ៍ប្រហែល «ទំនងជាកន្លែងសំបូរវីរុសដូចនេះ» ជាងប្រទេសចិន និងជាតំបន់ដែលគួរបន្ថែមការយកចិត្តទុកដាក់។ លោក Chee Wah Tan ដែលជាអ្នកស្រាវជ្រាវជាន់ខ្ពស់នៅមហាវិទ្យាល័យវេជ្ជសាស្ត្រ Duke នៃសាកលវិទ្យាល័យជាតិសិង្ហបុរី (National University of Singapore) និងសមាជិកម្នាក់ទៀតនៃក្រុមស្រាវជ្រាវនេះ បាននិយាយថា ការស្វែងរកប្រភពនៃវីរុសជំងឺកូវីដ១៩ គួរធ្វើទៅលើសត្វប្រជៀវនៅក្នុងតំបន់អាស៊ីអាគ្នេយ៍ និងអាចទៅលើសត្វផ្សេងទៀតដែលចម្លងវីរុសនេះផងដែរ។ លោកបានប្រាប់ VOA ថា ប្រភេទវីរុសដែលគេបានរកឃើញនៅក្នុងប្រទេសថៃនិងកម្ពុជា «អាចជាវីរុសដើមនៃវីរុសជំងឺកូវីដ១៩ ឬក៏វីរុសដែលកៀកនឹងនេះ»។ ការស្វែងរកប្រភពនៃវីរុសជំងឺកូវីដ១៩ បានចាប់ផ្ដើមរួចហើយ។ លោក Daszak ប្រធានអង្គការសម្ព័ន្ធភាពអេកូសុខភាព (EcoHealth Alliance) ដែលជាអង្គការមិនរកប្រាក់កម្រៃរបស់សហរដ្ឋអាមេរិកប្រយុទ្ធប្រឆាំងនឹងការគំរាមកំហែងនៃជំងឺលេចឡើងនានាដែលមានប្រភពពីសត្វ បានបញ្ជាក់ថា ក្រុមរបស់លោកទើបតែចាប់ផ្ដើមតាមដានរកសញ្ញានៃវីរុសជំងឺកូវីដ១៩ នៅក្នុងសត្វប្រជៀវនៅក្នុងប្រទេសឡាវ មីយ៉ាន់ម៉ា និងវៀតណាម ដែលសុទ្ធតែជាប្រទេសមានព្រំប្រទល់ជាប់នឹងប្រទេសចិន។ ពួកគេបានធ្វើកិច្ចការស្រដៀងគ្នានេះដែរទាក់ទិននឹងវីរុសកូរ៉ូណានានានៅក្នុងប្រទេសថៃនិងម៉ាឡេស៊ីអស់រយៈពេលប៉ុន្មានឆ្នាំមកហើយ ដូចទៅនឹងអ្នកវិទ្យាសាស្ត្រនៅក្នុងប្រទេសទាំងនោះនិងនៅកន្លែងផ្សេងទៀតដែរ។ ក្ដីសង្ឃឹមរបស់លោកគឺថា រដ្ឋាភិបាលចិនបង្កើនការតាមដានរកប្រភពនៃវីរុសជំងឺកូវីដ១៩ និងការធ្វើតេស្តលើកសិដ្ឋានសត្វព្រៃនិងផ្សារលក់សត្វព្រៃនានានៅភាគខាងត្បូងប្រទេសចិន ដូចដែលរដ្ឋាភិបាលចិនបានឯកភាពជាបណ្ដោះអាសន្នកន្លងមកនៅក្នុងការធ្វើដូច្នេះ។ លោកក៏សង្ឃឹមផងដែរថា អាចធ្វើការជាមួយប៉ូលិសមូលដ្ឋានដើម្បីធ្វើតេស្តលើសត្វដែលពួកគេបានជួយសង្គ្រោះពីអ្នកជួញដូរសត្វព្រៃខុសច្បាប់ ដែលឆ្លងកាត់ព្រំដែនទាំងនោះ។ លោក Daszak មិនរំពឹងថា នឹងទទួលបានចម្លើយណាមួយក្នុងពេលឆាប់ៗនេះទេទាក់ទិននឹងប្រភពរបស់វីរុសជំងឺកូវីដ១៩ និងរបៀបដែលវីរុសនេះឆ្លងទៅមនុស្ស។ លោកបាននិយាយថា ការស្វែងរកប្រភពវីរុសជំងឺសារស៍ បានចំណាយពេលអស់ប្រមាណ ៥ ឆ្នាំ និងថា អ្នកវិទ្យាសាស្ត្រនៅតែមិនទាន់ដឹងច្បាស់អំពីប្រភពនៃវីរុសជំងឺអ៊ីបូឡា (Ebola) បន្ទាប់ពីគេបានរកឃើញវាដំបូងនៅក្នុងទ្វីបអាហ្វ្រិកកាលពីជាង ៤ ទស្សវត្សរ៍មុន។ ការស្វែងរកចម្លើយទាំងនេះ គឺហួសពីការសិក្សាស្រាវជ្រាវបែបទ្រឹស្ដីទៅទៀត។ តាមរយៈការតាមដានរកប្រភពនៃវីរុសជំងឺកូវីដ១៩ អ្នកវិទ្យាសាស្ត្រសង្ឃឹមថា នឹងអាចស្វែងរកវីរុសផ្សេងទៀតដែលឆ្លងពីសត្វ និងច្រកដែលអាចបណ្ដាលឲ្យផ្ទុះឡើងនូវជំងឺរាតត្បាតណាមួយទៀតនៅពេលខាងមុខ ដែលអាចឲ្យពួកគេបង្ការបានមុន មុនពេលដែលវីរុសនោះផ្ទុះឡើង។ លោក Daszak បានបញ្ជាក់ដូច្នេះថា៖ «វាស្រដៀងទៅនឹងការបង្អាក់ក្រុមភេវជនដូច្នេះដែរ។ នៅពេលដែលអ្នកឮពាក្យចចាមអារ៉ាមអំពីការវាយប្រហារភេរវកម្ម អ្នកមិនបានរង់ចាំឲ្យមានការវាយប្រហារកើតឡើងនោះទេ គឺអ្នករកមធ្យោបាយបង្អាក់បណ្ដាញនោះ។ នេះ គឺជាអ្វីដែលយើងចាំបាច់ត្រូវធ្វើចំពោះជំងឺឆ្លងរាតត្បាតនានា»៕ | 2021-03-30T07:00:00+07:00 | khmer.voanews.com | https://khmer.voanews.com/a/scientists-chasing-origins-of-covid-19-add-southeast-asia-to-search/5833922.html |
7d740a63-bff4-4185-ba3b-0a19259bbc5a | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២៥៧,៦២៥នាក់ គិតត្រឹមថ្ងៃទី២៩ ខែមីនានេះ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី២៩ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ សរុបទាំងអស់ទូទាំងប្រទេសចំនួន ២៥៧,៦២៥នាក់។ | 2021-03-30T05:18:00+07:00 | freshnewsasia.com | https://m.freshnewsasia.com/index.php/en/localnews/191357-2021-03-29-15-18-03.html |
aec23dc2-b902-4514-b8b1-8bc87d97ff2e | រកឃើញមនុស្ស២នាក់បន្ថែមទៀត កើតជំងឺកូវីដ១៩ នៅស្រុកស្ទឹងត្រង់ ខេត្តកំពង់ចាម | សេចក្ដីរាយការណ៍ពីខេត្តកំពង់ចាម បានឲ្យដឹងនៅយប់ថ្ងៃទី២៩ ខែមីនា ឆ្នាំ២០២១នេះថា មានមនុស្ស២នាក់បន្ថែមទៀត ត្រូវបានរកឃើញវិជ្ជមានជំងឺកូវីដ១៩ នៅឃុំខ្ពបតាងួន ស្រុកស្ទឹងត្រង់ ពាក់ព័ន្ធជាមួយស្ដ្រីវ័យ៧៥ឆ្នាំ ដែលវិជ្ជមានកូវីដ១៩ កាលពីប៉ុន្មានថ្ងៃមុននេះ។ មន្ដ្រីសុខាភិបាលបានបញ្ជាក់ថា អ្នកវិជ្ជមានជំងឺកូវីដ១៩ ចំនួន២នាក់បន្ថែមនេះ ទី១៖ឈ្មោះ ស្រ៉ី សុខលាង ភេទស្រី អាយុ៥៥ឆ្នាំ និងទី២៖ ឈ្មោះ ស៊ន ហេង ភេទស្រី អាយុ៧៥ឆ្នាំ ពួកគាត់សុទ្ធតែអ្នករស់នៅភូមិអូររុន ឃុំខ្ពបតាងួន ស្រុកស្ទឹងត្រង់ ហើយចូលចត្តាឡីស័ក ថ្ងៃទី២៧ ខែមីនា ឆ្នាំ២០២១ នៅមណ្ឌលចត្តាឡីស័ក សាលាគរុកោសល្យ។ បច្ចុប្បន្នក្រោយទទួលបានលទ្ធផលវិជ្ជមានពីក្រសួងសុខាភិបាល មន្ដ្រីសុខាភិបាលខេត្ត បានបញ្ជូនពួកគាត់ទាំង២នាក់ទៅសម្រាកព្យាបាលនៅមន្ទីរពេទ្យខេត្តផងដែរ។ សូមជម្រាបថា គិតត្រឹមយប់ថ្ងៃទី២៩ ខែមីនា ឆ្នាំ២០២១នេះ នៅខេត្តកំពង់ចាម មានអ្នកកើតជំងឺកូវីដ១៩ ចំនួន៨នាក់ហើយ ខណៈមនុស្សជាច្រើននាក់ផ្សេងទៀត ត្រូវបានកំណត់ឲ្យធ្វើចត្តាឡីស័ក។ *ទី១៖ ឈ្មោះ ជួប សារ៉ែន ភេទស្រី អាយុ៤៥ឆ្នាំ នៅភូមិសង្កើប ឃុំសំបូរ ស្រុកបាធាយ (ឆ្លងពីកូននៅភ្នំពេញ) *ទី២៖ វណ្ណា ហ្សារីន (កូនរបស់ឈ្មោះ វ៉ាន់ ណាក្រូ) ភេទស្រី អាយុ១៨ខែ *ទី៣៖ វណ្ណា ឡូស៉ិច (កូនរបស់ឈ្មោះ វ៉ាន់ ណាក្រូ) ភេទប្រុស អាយុ៨ឆ្នាំ *ទី៤៖ ឈ្មោះ លាង សុធារី (ប្រពន្ធឈ្មោះ វ៉ាន់ ណាក្រូ) អាយុ២៧ឆ្នាំ នៅភូមិអូរឬស្សី ឃុំអូរឬស្សី ក្រុងក្រចេះ *ទី៥៖ ឈ្មោះ លាង ញ៉ (ឪពុកក្មេកឈ្មោះ វ៉ាន់ ណាក្រូ) អាយុ៧៥ឆ្នាំ នៅភូមិទី១ សង្កាត់វាលវង់ ក្រុងកំពង់ចាម *ទី៦៖ ឈ្មោះ អាង សុខា ភេទស្រី អាយុ៧៤ឆ្នាំ រស់នៅភូមិអូររុន ឃុំខ្ពបតាងួន ស្រុកស្ទឹងត្រង់ ខេត្តកំពង់ចាម *ទី៧៖ ឈ្មោះ ស្រ៉ី សុខលាង ភេទស្រី អាយុ៥៥ឆ្នាំ រស់នៅភូមិអូររុន ឃុំខ្ពបតាងួន ស្រុកស្ទឹងត្រង់ ខេត្តកំពង់ចាម *ទី៨៖ ឈ្មោះ ស៊ន ហេង ភេទស្រី អាយុ៧៥ឆ្នាំ រស់នៅភូមិអូររុន ឃុំខ្ពបតាងួន ស្រុកស្ទឹងត្រង់ ខេត្តកំពង់ចាម៕ | 2021-03-30T04:33:00+07:00 | freshnewsasia.com | https://m.freshnewsasia.com/index.php/en/localnews/191354-2021-03-29-14-33-46.html |
a77c0225-c139-4cf8-a4cb-489887ed67d9 | រកឃើញអ្នកជំងឺកូវីដ១៩ ចំនួន១២នាក់ នៅក្នុងខណ្ឌមានជ័យ | អធិការនគរបាលខណ្ឌមានជ័យ លោក ម៉េង វិមានដារា បានបញ្ជាក់លើទំព័រហ្វេសប៊ុកនៅយប់ថ្ងៃទី២៩ ខែមីនា ឆ្នាំ២០២១នេះថា ក្នុងមូលដ្ឋានខណ្ឌមានជ័យ បានរកឃើញអ្នកជំងឺកូវីដ១៩ ចំនួន ១២នាក់បន្ថែមទៀត។ តែក្នុងនោះមានទារកអាយុ ៩ខែម្នាក់ ទោះបីត្រូវអវិជ្ជមានកូវីដ១៩ តែក៏ត្រូវម្តាយមានវិជ្ជមានកូវីដ១៩ យកទៅជាមួយផងដែរ។ លោកអធិការខណ្ឌបានបញ្ជាក់ថា អ្នកវិជ្ជមានជំងឺកូវីដ១៩ ទាំង ១២នាក់ ត្រូវបានក្រុមគ្រូពេទ្យមកយកទៅសម្រាកព្យាបាលនៅមន្ទីពេទ្យ «ហ្លួងម៉ែ»។ បើតាមលោកអធិការ ក្នុងអ្នកជំងឺថ្មីនេះ មាន១០នាក់ ស្ថិតនៅចំណុចផ្លូវលេខ៣២BT ផ្ទះលេខ១៤២ ក្រុម៥ ភូមិក្បាលទំនប់៣ សង្កាត់បឹងទំពន់២ ខណ្ឌមានជ័យ។ អ្នកជំងឺទាំង១១នាក់នេះ ជាជនជាតិខ្មែរ រួមមាន៖ ភេទស្រី អាយុ ៦៦ឆ្នាំ, ភេទស្រី អាយុ ៣០ឆ្នាំ, ភេទប្រុស អាយុ ២៩ឆ្នាំ, ភេទស្រី អាយុ ៦១ឆ្នាំ, ភេទស្រី អាយុ ៣១ឆ្នាំ, ភេទស្រី អាយុ ៣៩ឆ្នាំ, ភេទស្រី អាយុ ៣៦ឆ្នាំ, ភេទប្រុស អាយុ ៤៣ឆ្នាំ, ភេទស្រី អាយុ ២១ឆ្នាំ និងភេទប្រុស អាយុ ៦ឆ្នាំ។ លោកអធិការបានអះអាងថា ក្នុងគ្រួសារនេះមានទារកអាយុ ៩ខែម្នាក់ ដែលពិនិត្យឃើញអវិជ្ជមាន តែត្រូវបានម្តាយយកទៅជាមួយផងដែរ។ ដោយឡែកសមាជិក៦នាក់ទៀត យកទៅធ្វើចត្តាឡីស័កនៅមន្ទីពេទ្យអង្គរអន្តរជាតិ (ជិតផ្សារចាស់)។ ពីរករណីទៀត ជាស្ត្រីអាយុ ២៧ឆ្នាំ និងបុរសអាយុ ៣០ឆ្នាំ រស់នៅនៅចំណុចផ្លូវ៦៩BT ផ្ទះលេខ១៤៧ ក្រុម៤ ភូមិក្បាលទំនប់៣ សង្កាត់បឹងទំពន់២ និងនៅបុរីសូនី ផ្ទះលេខ៣៦៨A ផ្លូវលេខ៨១ ក្រុមទី៩ ភូមិឬស្សី១ សង្កាត់ស្ទឹងមានជ័យទី៣ ខណ្ឌមានជ័យ។ លោកអធិការ ម៉េង វិមានដារា បានបញ្ជាក់ដែរថា ទីតាំងទាំង០៣ខាងលើ ត្រូវបានហ៊ុមព័ទ្ធជាបណ្តោះអាសន្ន៕ | 2021-03-30T04:27:00+07:00 | freshnewsasia.com | https://m.freshnewsasia.com/index.php/en/localnews/191353-2021-03-29-14-27-06.html |
bfd76f66-d68c-435e-be3c-913ec38130b9 | ជូនដំណឹង! បុគ្គលផ្នែកអនាម័យ ធនាគារ Sacombank សាខាផ្លូវព្រះសីហនុ កើតជំងឺកូវីដ, អ្នកធ្លាប់ទៅទទួលសេវាចាប់ពីថ្ងៃទី១០ ដល់ថ្ងៃទី២៤ ខែមីនាតាមដានសុខភាព | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ នៅយប់ថ្ងៃទី២៩ ខែមីនា ឆ្នាំ២០២១នេះ បានជូនដំណឹងនៅលើ Facebook ថា មានបុគ្គលផ្នែកអនាម័យម្នាក់ បម្រើការងារនៅធនាគារ Sacombank Cambodia សាខាផ្លូវព្រះសីហនុ ដែលមានទីតាំងនៅផ្ទះលេខ២៧៤ ស្ថិតក្នុងសង្កាត់វាលវង់ ខណ្ឌ៧មករា រាជធានីភ្នំពេញ អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បានអំពាវនាវដល់ប្រជាពលរដ្ឋ ដែលធ្លាប់ចូលទៅទទួលសេវាកម្ម ចាប់ពីថ្ងៃទី១០ ដល់ថ្ងៃទី២៤ ខែមីនា ឆ្នាំ២០២១ ប្រសិនបើមានអាការៈមិនស្រួលខ្លួន ឬលេចចេញរោគសញ្ញា គ្រុនក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម សូមមេត្តាប្រញាប់ ទៅធ្វើតេស្តរកមេរោគកូវីដ១៩។ ទីតាំងសម្រាប់ធ្វើតេស្ដមាននៅវិទ្យាល័យបាក់ទូក, វិទ្យាល័យបឹងត្របែក, មណ្ឌលសុខភាពចាក់អង្រែក្រោម, មន្ទីរពេទ្យខ្មែរ-សូវៀត, សាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន) និងមន្ទីរពេទ្យបង្អែកនៅតាមបណ្តាខេត្តនានា៕ | 2021-03-30T03:07:00+07:00 | freshnewsasia.com | https://m.freshnewsasia.com/index.php/en/localnews/191346-2021-03-29-13-07-12.html |
75bdee77-6871-4930-85df-c5a3aeff8185 | រដ្ឋបាលខេត្តកំពត បង្ហាញប្រវត្តិអ្នកកើតជំងឺកូវីដ១៩ម្នាក់ និងប៉ះពាល់មនុស្សជិត៣០នាក់ | រដ្ឋបាលខេត្តកំពត នៅថ្ងៃទី២៩ ខែមីនា ឆ្នាំ២០២១នេះ បានបង្ហាញពីប្រវត្តិធ្វើដំណើររបស់អ្នកកើតជំងឺកូវីដ១៩ លើស្ដ្រីម្នាក់អាយុ៣២ឆ្នាំ ដែលបានទៅដល់ខេត្តរបស់ខ្លួន និងប៉ះពាល់មនុស្សទាំងផ្ទាល់ និងប្រយោល ចំនួន២៨នាក់។ នេះបើតាមសេចក្ដីជូនដំណឹងដែលបណ្ដាញព័ត៌មាន Fresh News ទទួលបាន។ ក្នុងសេចក្ដីជូនដំណឹងនោះ រដ្ឋបាលខេត្ត បានគូសបញ្ជាក់ថា អ្នកកើតជំងឺកូវីដ១៩នេះ បានទៅដល់ខេត្តកំពត នៅថ្ងៃទី២៦ ខែមីនា ឆ្នាំ២០២១ ដោយជិះរថយន្ដផ្ទាល់ខ្លួន ដែលមានអ្នករួមដំណើរចំនួន៤នាក់។ ក្នុងនោះ ពួកគេបានធ្វើដំណើរទៅសម្រាកនៅចំការស្ថិតក្នុងភូមិម៉ាក់ប្រាង្គ ឃុំស្នំប្រាំពីរ ស្រុកទឹកឈូ។ បើតាមរដ្ឋបាលខេត្តកំពត មនុស្សដែលប៉ះពាល់ផ្ទាល់ចំនួន១៥នាក់ បានយកសំណាក៥នាក់ នៅថ្ងៃទី២៧ ខែមីនា ឆ្នាំ២០២១ ប៉ុន្ដែលទ្ធផលអវិជ្ជមាន និងបានបន្ដធ្វើចត្តាឡីស័កនៅចំការទឹកឈូ។ ដោយឡែក អ្នកប៉ះពាល់ប្រយោលចំនួន១៣នាក់ កំពុងតាមដានសុខភាព និងធ្វើចត្ដាឡីស័កនៅតាមផ្ទះ។ ជាមួយគ្នានេះ រដ្ឋបាលខេត្តកំពត ក៏កំពុងស្រាវជ្រាវរកទីតាំង និងកំណត់មុខសញ្ញាអ្នកពាក់ព័ន្ធក្នុងករណីនេះបន្ដទៀតផងដែរ៕ | 2021-03-30T03:04:00+07:00 | freshnewsasia.com | https://m.freshnewsasia.com/index.php/en/localnews/191345-2021-03-29-13-04-00.html |
0455f85b-d5e1-45ea-8725-b6833add0fcd | ក្រសួងសុខាភិបាល ប្រកាសផ្លូវការ៖ ករណីអ្នកជំងឺមានវិជ្ជមានកូវីដ១៩ បានស្លាប់នៅមណ្ឌលសុខភាពចាក់អង្រែ (Video inside) | ក្រសួងសុខាភិបាល នៅរសៀល ថ្ងៃទី២៩ ខែមីនា ឆ្នាំ២០២១នេះ បានចេញសេចក្តីប្រកាសផ្លូវការអំពីអ្នកជំងឺម្នាក់ទៀត អាយុ៣៩ឆ្នាំ បានស្លាប់បាត់បង់ជីវិតនៅមណ្ឌលសុខភាពចាក់អង្រែ រាជធានីភ្នំពេញ។ តាមសេចក្តីប្រកាសដែលបណ្តាញព័ត៌មាន Fresh News ទទួលបាន បញ្ជាក់ថា អ្នកជំងឺស្លាប់បាត់បង់ជីវិតនេះ មានអាស័យដ្ឋាននៅខណ្ឌចំការមន រាជធានីភ្នំពេញ ដោយលទ្ធផលទទួលបានវិជ្ជមានកូវីដ១៩ នៅថ្ងៃទី២១ ខែមីនា ឆ្នាំ២០២១ ហើយបានស្លាប់នៅវេលាម៉ោង២១៖៤០នាទីថ្ងៃទី២៨ ខែមីនា ឆ្នាំ២០២១ ដោយជំងឺស្ទះសរសៃឈាមបេះដូងភ្លាមៗ។ គិតត្រឹមម៉ោង ៧៖០០នាទីព្រឹកថ្ងៃទី២៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២២៧៣នាក់ ក្នុងនោះអ្នកជាសះស្បើយចំនួន ១១៧២នាក់, អ្នកកំពុងសម្រាកព្យាបាលជំងឺ ចំនួន១០៨៧នាក់, ស្លាប់ចំនួន១១នាក់ និង៣នាក់ទៀត ស្លាប់ដោយសារជំងឺផ្សេង ពេលកំពុងទទួលការព្យាបាលជំងឺកូវីដ១៩៕ | 2021-03-30T01:17:00+07:00 | freshnewsasia.com | https://m.freshnewsasia.com/index.php/en/localnews/191333-2021-03-29-11-17-45.html |
f423c9e2-2339-49c4-915e-4b05ee566be2 | រដ្ឋបាលខេត្តកណ្ដាល ទទួលបានអំណោយពីលោក ភឺន ផល្លា និងភរិយា ដើម្បីរួមគ្នាប្រយុទ្ធប្រឆាំងនឹងជំងឺកូវីដ១៩ | លោក គង់ សោភ័ណ្ឌ អភិបាលខេត្តកណ្ដាល នៅរសៀលថ្ងៃទី២៩ ខែមីនា ឆ្នាំ២០២១នេះ បានទទួលអំណោយមួយចំនួនធំពីលោក ភឺន ផល្លា ព្រមទាំងភរិយា លោកស្រី សាយ សោភា អគ្គនាយិការសាលាអន្តរជាតិវើលដ៍កម្ពុជា នៅក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩ ដែលកំពុងតែបង្កហានិភ័យមកលើសុខភាព និងជីវិតប្រជាជនកម្ពុជា។ មានប្រសាសន៍ក្នុងពិធីទទួលអំណោយនេះ លោក គង់ សោភ័ណ្ឌ ក្នុងនាមរដ្ឋបាលខេត្ត និងប្រជាពលរដ្ឋទូទាំងខេត្តកណ្តាល បានថ្លែងអំណរគុណដោយស្មោះចំពោះ លោក ភឺន ផល្លា និងលោកស្រី សាយ សោភា ដែលបានបរិច្ចាគថវិកា សម្ភារយ៉ាងមានតម្លៃសម្រាប់ជួយរដ្ឋបាលខេត្ត នៅក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩ ដែលកំពុងតែបង្កហានិភ័យមកលើសុខភាព និងជីវិតប្រជាជនកម្ពុជា។ ទន្ទឹមនឹងនេះដែរលោក ភឺន ផល្លា និងលោកស្រី សាយ សោភា ក៏បានគោរពថ្លែងអំណរគុណ ព្រមទាំងកោតសរសើរ លោកអភិបាលខេត្ត ដែលជានិច្ចកាលតែងតែជួយ យកចិត្តទុកសុខទុក្ខប្រជារាស្ត្រមិនគិតពីការនឿយហត់ឡើយ។ គួរជម្រាបថា អំណោយដែលរដ្ឋបាលខេត្តកណ្ដាលរួមមាន៖ ថវិកាចំនួន ២០លានរៀល អង្ករ៥តោន ម៉ាស៥០ម៉ឺនម៉ាស អាល់កុ ល៥០កាន និងមីចំនួន ២០០កេស ៕ | 2021-03-30T00:50:00+07:00 | freshnewsasia.com | https://m.freshnewsasia.com/index.php/en/localnews/191330-2021-03-29-10-50-27.html |
9568937b-36d0-4c53-9157-17b7fc0dc660 | ឧត្តមនាវីឯក ទៀ សុខា ចាត់តំណាង យកអំណោយមួយចំនួន ជូនកងកម្លាំងគិលានដ្ឋាន មូលដ្ឋានសមុទ្រ ឈរជើងប្រចាំការ ការពារការរីករាលដាល ជំងឺកូវីដ១៩ | ភ្នំពេញ៖ ដោយមើលឃើញ ពីកិច្ចខិតខំប្រឹងប្រែង របស់កម្លាំងគិលានដ្ឋាន ក្នុងការការពារ ទប់ស្កាត់ ការរីករាលដាល នៃជំងឺកូវីដ១៩ ក្នុងសហគមន៍ លោកឧត្តមនាវីឯក ទៀ សុខា មេបញ្ជាការរងកងទ័ពជើងទឹក និងជាមេបញ្ជាការទីបញ្ជាការជួរមុខ អគ្គលេខាធិការដ្ឋាន នៃគណៈកម្មាធិការជាតិសន្តិសុខលម្ហសមុទ្រ និងលោកស្រី បានចាត់ឲ្យ លោកអនុនាវីទោ ស៊ី សុខគង់ ប្រធានផ្នែករដ្ឋបាល ទីបញ្ជាការជួរមុខ ពាំនាំយកនូវ អំណោយមួយចំនួន រួមមានទឹកបរិសុទ្ធ និងភេសជ្ជៈ យកទៅចែកជូន ដល់កងកម្លាំងគិលានដ្ឋាន មូលដ្ឋានសមុទ្រ ។ ក្នុងឱកាសនោះ លោកឧត្តមនាវីឯក ទៀ សុខា ក៏បានផ្តាំផ្ញើ និងណែនាំ ឲ្យបងប្អូនចូលរួម អនុវត្តនូវវិធានការ ៣ការពារ និង៣កុំ ទាំងអស់គ្នា អោយបានម៉ឺងម៉ាត់ ជាទីបំផុត ដែលជាប្រសាសន៍ ដ៏ថ្លៃថ្លារបស់សម្តេចតេជោ៕ | 2021-03-30T00:50:00+07:00 | dap-news.com | https://dap-news.com/national/2021/03/29/130969/ |
75d30878-f913-433e-a0ac-b1f2577e8848 | សាលាខេត្តព្រះសីហនុ ប្រាប់ម្ចាស់ក្រុមហ៊ុន រោងចក្រ សហគ្រាសនានា ស្រង់ឈ្មោះបុគ្គលិក កម្មករនិយោជិត ដែលស្ម័គ្រចិត្តចាក់វ៉ាក់សាំងការពារជំងឺកូវីដ១៩ | សាលាខេត្តព្រះសីហនុ នៅថ្ងៃទី២៩ ខែមីនា ឆ្នាំ២០២១នេះ បានជូនដំណឹងទៅម្ចាស់ក្រុមហ៊ុន រោងចក្រ សហគ្រាសនានា ស្រង់បញ្ជីឈ្មោះបុគ្គលិក កម្មករ ដែលស្ម័គ្រចិត្តចាក់វ៉ាក់សាំងការពារជំងឺកូវីដ១៩ និងត្រៀមសហការរៀបចំយុទ្ធនាការចាក់វ៉ាក់សាំងកូវីដ១៩ ជូនបុគ្គលិក កម្មករនិយោជិត នៅក្នុងខេត្តព្រះសីហនុ។ លិខិតជូនដំណឹងដែលបណ្តាញព័ត៌មាន Fresh News ទទួលបាន គឺសាលាខេត្តព្រះសីហនុ ប្រាប់ឲ្យម្ចាស់ក្រុមហ៊ុន រោងចក្រ សហគ្រាសនានា បញ្ជូនបញ្ជីឈ្មោះបុគ្គលិក កម្មករ ដែលស្ម័គ្រចិត្តចាក់វ៉ាក់សាំងការពារជំងឺកូវីដ១៩ ទៅសាលាខេត្ត ត្រឹមថ្ងៃទី៣១ ខែមីនា ឆ្នាំ២០២១៕ | 2021-03-30T00:09:00+07:00 | freshnewsasia.com | https://m.freshnewsasia.com/index.php/en/localnews/191323-2021-03-29-10-09-38.html |
9b05b820-92a0-4334-8530-63c93f4da591 | អង្គភាពព័ត៌មាន និងប្រតិកម្មរហ័ស បញ្ចេញផ្សាយ នូវវីដេអូថ្មីមួយ មានចំណងជើងថា «ខ្មែរពិតជាអាចធ្វើបាន ដើម្បីយកឈ្នះលើកូវីដ-១៩ » | ក្នុងខ្លឹមសារវីដេអូបានបង្ហាញថា បន្ទាប់ពីមានព្រឹត្តិការណ៍សហគមន៍ ២០ កុម្ភៈ ដែលជាការផ្ទុះឡើង នៃជំងឺកូវីដ១៩ចូលក្នុងសហគមន៍ជាលើកទី៣ និងជាទ្រង់ទ្រាយធំ ដែលមិនធ្លាប់មានសម្រាប់ប្រទេស កម្ពុជាយើង បានបង្កការប្រឈមថ្មីមួយទៀត ដែលនាំឱ្យប្រមុខរាជរដ្ឋាភិបាល ដាក់ចេញនូវវិធានការនានា ដើម្បីទប់ស្កាត់ការរីករាលដាល ជំងឺកូវីដ-១៩នៅកម្ពុជា ហើយថា ដើម្បីឈានទៅរកភាពជោគជ័យ ក្នុងការគ្រប់គ្រងព្រឹត្តិការណ៍សហគមន៍ ២០កុម្ភៈ ការចូលរួមរបស់ប្រជាពលរដ្ឋ គឺពិតជាមានសារៈសំខាន់ ចាំបាច់មិនអាចខ្វះបានឡើយ។ អង្គភាពព័ត៌មាន និងប្រតិកម្មរហ័សបានពិពណ៌នាថា ការប្រយុទ្ធតទល់ជាមួយកូវីដ-១៩ ពិតជាអាចធ្វើបាន ដោយគ្រាន់តែយើងរួមគ្នាអនុវត្តនូវវិធានការ អនាម័យ ៣កុំ និង៣ការពារ » ដែលដាក់ចេញដោយប្រមុខរាជរដ្ឋាភិបាល គឺជាការស្រេច។ ៣កុំគឺ កុំចាប់ដៃឬប៉ះពាល់គ្នា, កុំទៅកន្លែងដែលមានមនុស្សច្រើន និងកុំនៅក្នុងបន្ទប់បិទជិត ដែលគ្មានខ្យល់ ចេញចូល ជាពិសេសបន្ទប់ដែលមានម៉ាស៊ីនត្រជាក់។ ចំណែកឯ៣ការពារ គឺត្រូវពាក់ម៉ាស់ជាប្រចាំ, ត្រូវលាងដៃ ជាមួយអាល់កុលឬជែលឲ្យបានញឹកញាប់ និងត្រូវរក្សាគម្លាតសុវត្ថិភាពបុគ្គលដោយ នៅឲ្យឆ្ងាយពីគ្នាយ៉ាងតិចមួយម៉ែត្រកន្លះ។ វិធានការ៣កុំ និង៣ការពារនេះ មានលក្ខណៈសាមញ្ញ ប៉ុន្តែ វាគឺ ជាអាវុធដ៏មានប្រសិទ្ធភាពបំផុតក្នុងការប្រយុទ្ធ តតាំងជាមួយសត្រូវឥតស្រមោលកូវីដ-១៩ ប្រសិនបើយើងអនុវត្តឲ្យបានម៉ឺងម៉ាត់និងជាប្រចាំ។ ជាការពិត នរណាៗក៏ទទួលស្គាល់ថា ជំងឺកូវីដ-១៩ គឺជាសត្រូវដ៏កាចសាហាវរបស់មនុស្សជាតិលើភពផែនដី ក្នុងយុគ្គសម័យបច្ចុប្បន្នយើងនេះ។ សត្រូវនេះបាននិងកំពុងធ្វើការវាយប្រហារមិនរើសមុខមិនថាប្រទេសអ្នកមាន ប្រទេសក្រីក្រ ប្រទេសមហាអំណាច ឬប្រទេសទន់ខ្សោយនោះឡើយ។ ព្រឹត្តិការណ៍សហគមន៍២០កុម្ភៈ អាចបិទបញ្ចប់ទៅវិញក្នុងពេលខាងមុខប្រសិនបើយើងទាំងអស់គ្នាគ្រាន់តែចូលរួម អនុវត្តវិធានការ ៣កុំ និង៣ការពារ និងវិធានការផ្សេងៗមួយចំនួនទៀត ដែលដាក់ចេញដោយប្រមុខ រាជរដ្ឋាភិបាល។ ការចូលរួមចាក់វ៉ាក់សាំង និងការប្រើប្រាស់ QR Code Stop Covid ក៏ជាវិធានការដ៍ចាំបាច់មិនអាចមើលរំលង បានដែរ។ ដូច្នេះ ប្រជាពលរដ្ឋខ្មែរយើងគ្រប់រូបត្រូវពួតដៃគ្នាជាធ្លុងមួយដើម្បីយកឈ្នះលើកូវីដ ១៩ដោយយើងត្រូវមានក្តី សង្ឃឹមជឿជាក់ យ៉ាងមុតមាំលើខ្លួន យើងថា«ខ្មែរពិតជា អាចធ្វើបាន»៕ សូមទស្សនាវីដេអូ ដូចតទៅ៖ | 2021-03-30T00:08:00+07:00 | dap-news.com | https://dap-news.com/national/2021/03/29/130948/ |
cc8fe83e-98bb-472a-8e1b-de6225e42c65 | ចុះយកសំណាក ពីពលរដ្ឋ ភូមិក្រាំងលាវ ឃុំរវៀង ស្រុកសំរោង ជាថ្មីក្រោយចុងភៅការ ពាក់ព័ន្ធ កក្កដា សោភ័ណ្ឌ មានជំងឺកូវីដ១៩ | ក្នុងព្រឹត្តិការណ៍ផ្ទុកជំងឺកូវីដ១៩ ក្នុងមង្គលការមួយ នៅភូមិក្រាំងលាវ ឃុំរវៀង ស្រុកសំរោង ខេត្តតាកែវ កើតឡើងចេញ ពីអន្ទិតកក្កដា សោភ័ណ ដោយបានចូលរួមក្នុងនោះមានអ្នកពាក់ព័ន្ធជាង៤០០នាក់ ។ ប៉ុន្តែក្រោយឆ្លង១០ថ្ងៃ កក្កដា សោភ័ណ បានជាសះស្បើយ ពីជំងឺកូវីដ១៩ហើយ៕ | 2021-03-30T00:04:00+07:00 | dap-news.com | https://dap-news.com/national/2021/03/29/130925/ |
3387addb-04de-4493-98ef-13b4173ac316 | សារំលែកមរណទុក្ខ និងថវិកាចំនួន៣លានរៀល របស់សម្តេចក្រឡាហោម ស ខេង ត្រូវបាននាំយកជូនដល់ក្រុមគ្រួសារសពលោកអនុសេនីយ៍ឯក ថន ចាន់ធឿន ដែលស្លាប់ដោយជំងឺកូវីដ១៩ | នៅរសៀល ថ្ងៃទី២៩ ខែមីនា ឆ្នាំ២០២១ លោកវរសេនីយ៍ឯក សែម រតនា នាយការិយាល័យចរាចរណ៍ផ្លូវគោក តំណាងឧត្តមសេនីយ៍ឯក ស ថេត អគ្គស្នងការរង និងជាស្នងការនគរបាលរាជធានីភ្នំពេញ បាននាំយកអំណោយឧបត្ថម្ភរបស់សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ ជូនដល់ក្រុមគ្រួសារសពលោកអនុសេនីយ៍ឯក ថន ចាន់ធឿន ដែលស្លាប់ដោយជំងឺកូវីដ១៩។ អំណោយរួមមាន៖ ប្រាក់ឧបត្ថម្ភ ចំនួន៣លានរៀល និងសាររំលែកមរណទុក្ខ ផ្តល់ជូនលោកស្រី ធឿន សុធារ័ត្ន ត្រូវជាកូនស្រីបង្កើតនៃសពលោកអនុសេនីយ៍ឯក ថន ចាន់ធឿន មន្ត្រីនគរបាលចរាចរណ៍ផ្លូវគោក នៃស្នងការដ្ឋាននគរបាលរាជធានីភ្នំពេញ ដែលបានទទួលមរណៈភាព ដោយជំងឺ COVID-19 កាលពីថ្ងៃទី២៥ ខែមីនា ឆ្នាំ២០២១ នៅមន្ទីរពេទ្យមិត្តភាពខ្មែរ-សូវៀត។ អំណោយឧបត្ថម្ភដែលបានផ្តល់ជូននេះ គឺផ្តល់ជូនតាមរយៈ លោក ពៅ វុទ្ធី មេភូមិក្តីចាស់ ឃុំព្រែកលួង ស្រុកខ្សាច់កណ្តាល ខេត្តកណ្តាល៕ | 2021-03-29T23:57:00+07:00 | freshnewsasia.com | https://m.freshnewsasia.com/index.php/en/localnews/191320-2021-03-29-09-57-30.html |
9b673e8b-ed50-42ff-a9ef-6d28fd4d2597 | រដ្ឋបាលខេត្តបន្ទាយមានជ័យ អំពាវនាវដល់ម្ចាស់ផ្ទះជួល ឬបន្ទប់ជួល ជួយសម្រួលបញ្ចុះតម្លៃ ឬលើកលែងការបង់ថ្លៃឈ្នួល អំឡុងពេលផ្ទុះជំងឺកូវីដ១៩ | ដោយមើលឃើញថា ការផ្ទុះរីករាលដាលនៃមេរោគកូវីដ១៩ ក្នុងព្រឹត្តិការណ៍សហគមន៍ ២០កុម្ភៈ នៅតែបន្តកើនឡើងពីមួយថ្ងៃទៅមួយថ្ងៃ ធ្វើឲ្យប្រជាពលរដ្ឋទទួលរងផលប៉ះពាល់ខ្លាំងនោះ រដ្ឋបាលខេត្តបន្ទាយមានជ័យ បានចេញសេចក្តីអំពាវនាវដល់ ម្ចាស់ផ្ទះជួល ឬបន្ទប់ជួលទាំងអស់នៅក្នុងភូមិសាស្រ្តខេត្តបន្ទាយមានជ័យ ឱ្យចូលរួមចំណែកជាមួយរាជរដ្ឋាភិបាល និងរដ្ឋបាលខេត្ត ពិនិត្យលទ្ធភាពបញ្ចុះតម្លៃ ឬលើកលែងការបង់ថ្លៃឈ្នួលផ្ទះ ឬឈ្នួលបន្ទប់ក្នុងអំឡុងពេលផ្ទុះជំងឺកូវីដ១៩នេះ។ ពិនិត្យលទ្ធភាពបញ្ចុះតម្លៃ ឬលើកលែងការបង់ថ្លៃឈ្នួលផ្ទះ ឬឈ្នួលបន្ទប់ ក្នុងអំឡុងពេលនៃការផ្ទុះ ព្រឹត្តិការណ៍«សហគមន៍ ២០ កុម្ភៈ» នេះ រហូតដល់ស្ថានភាព នៃការរីករាលដាល មេរោគកូវីជ-១៩មានសភាពធូរស្រាលឡើងវិញ។ * ទី២៖ យោគយល់អធ្យាស្រ័យចំពោះការយឺតយ៉ាវក្នុងការបង់ថ្លៃឈ្នួលផ្ទះ ឬឈ្នួលបន្ទប់ពីសំណាក់អ្នកជួលទាំងឡាយ ដោយគួរលើកលែងការពិន័យឲ្យបង់ប្រាក់បន្ថែម ឬដកយកប្រាក់កក់ចំពោះការយឺតយ៉ាវក្នុងការបង់ប្រាក់ថ្លៃឈ្នួល និងបន្តអនុញ្ញាតឲ្យពួកគាត់ស្នាក់នៅបន្តទៅទៀត ដោយមិនគួរបណ្តេញពួកគាត់ចេញឡើយ៕ | 2021-03-29T23:40:00+07:00 | freshnewsasia.com | https://m.freshnewsasia.com/index.php/en/localnews/191315-2021-03-29-09-40-52.html |
9bf410d7-84b0-4791-92c2-15d8a843bb76 | ជូនដំណឹង! បុគ្គលក្រុមហ៊ុន Metfone សាខាផ្លូវវេងស្រេង កើតជំងឺកូវីដ, អ្នកធ្លាប់ទៅទទួលសេវាចាប់ពីថ្ងៃទី១០ ដល់ថ្ងៃទី២៤ ខែមីនាតាមដានសុខភាព | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ នៅរសៀលថ្ងៃទី២៩ ខែមីនា ឆ្នាំ២០២១នេះ បានជូនដំណឹងនៅលើ Facebook ថា មានបុគ្គលផ្នែកបច្ចេកទេសម្នាក់ បម្រើការងារនៅក្រុមហ៊ុន Metfone សាខាផ្លូវវេងស្រេង សង្កាត់ចោមចៅ ខណ្ឌពោធិ៍សែនជ័យ កើតជំងឺកូវីដ១៩។ អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បានអំពាវនាវដល់ប្រជាពលរដ្ឋ ដែលធ្លាប់ចូលទៅទទួលសេវាកម្ម ចាប់ពីថ្ងៃទី១០ ដល់ថ្ងៃទី២៤ ខែមីនា ឆ្នាំ២០២១ ប្រសិនបើមានអាការៈមិនស្រួលខ្លួន ឬលេចចេញរោគសញ្ញា គ្រុនក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម សូមមេត្តាប្រញាប់ ទៅធ្វើតេស្តរកមេរោគកូវីដ១៩។ ទីតាំងសម្រាប់ធ្វើតេស្ដមាននៅវិទ្យាល័យបាក់ទូក, វិទ្យាល័យបឹងត្របែក, មណ្ឌលសុខភាពចាក់អង្រែក្រោម, មន្ទីរពេទ្យខ្មែរ-សូវៀត, សាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន) និងមន្ទីរពេទ្យបង្អែកនៅតាមបណ្តាខេត្តនានា៕ | 2021-03-29T23:23:00+07:00 | freshnewsasia.com | https://m.freshnewsasia.com/index.php/en/localnews/191313-2021-03-29-09-23-34.html |
44ee8450-df8a-4ff1-b6b9-791de55037fd | បុគ្គលិកធ្វើការ ក្នុងហាង ផ្តល់សេវាចល័ត Metfone នៅចោមចៅ ផ្ទុកជំងឺកូវីដ១៩ | No Content | 2021-03-29T23:07:00+07:00 | dap-news.com | https://dap-news.com/national/2021/03/29/130893/ |
f72d0cef-ca26-4305-bf68-93542f05c459 | រដ្ឋបាលខេត្តកណ្ដាល បន្តទទួលបានអំណោយពីសប្បុរសជន ដើម្បីរួមគ្នាបង្ការ ទប់ស្កាត់ការឆ្លងរីករាលដាលជំងឺកូវីដ១៩ | លោកបណ្ឌិត ម៉ៅ ភិរុណ ប្រធានក្រុមប្រឹក្សាខេត្តកណ្ដាល និងលោក គង់ សោភ័ណ្ឌ អភិបាលខេត្តកណ្ដាល ព្រឹកថ្ងៃទី២៩ ខែមីនា ឆ្នាំ២០២១នេះ បានទទួលអំណោយមនុស្សធម៌ពីលោកបណ្ឌិត ស៊ាង ប៊ុនលាង រដ្ឋលេខាធិការក្រសួងមហាផ្ទៃ និងជាទីប្រឹក្សាផ្ទាល់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងលោកស្រី មហាឧបាសិកាពុទ្ធសាសនូបត្ថម្ភក៍ ហ៊ុន ប៊ុនធឿន ទីប្រឹក្សាក្រសួងការបរទេស និងសហប្រតិបត្តិការអន្តរជាតិ និងជាទីប្រឹក្សាគណៈសង្ឃនាយក គណៈមហានិកាយ នៃព្រះរាជាណាចក្រកម្ពុជា ព្រមទាំងលោកស្រី ហៀវ លន់ នៅសាលាខេត្តកណ្ដាល។ លោក គង់ សោភ័ណ្ឌ ក្នុងនាមរដ្ឋបាលខេត្តនិងប្រជាពលរដ្ឋទូទាំងខេត្តកណ្តាល បានថ្លែងអំណរគុណដោយស្មោះចំពោះលោកបណ្ឌិត និងលោកស្រីទាំងទ្វេ ដែលបាន បរិចាគថវិកា សម្ភារយ៉ាងមានតម្លៃ សម្រាប់ជួយរដ្ឋបាលខេត្ត នៅក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩ ដែលកំពុងតែបង្កហានិភ័យមកលើសុខភាព និងជីវិតប្រជាជនកម្ពុជា។ អំណោយដែលលោកបណ្ឌិត ស៊ាង ប៊ុនលាង និងលោកស្រី ហ៊ុន ប៊ុនធឿន និងលោកស្រី ហៀវ លន់ ប្រគល់ជូនរដ្ឋបាលខេត្តកណ្ដាលរួមមាន៖ អង្ករ ២៥តោន ទឹកត្រី ១០កេស ទឹកស៊ីអ៊ីវ ១០កេស ទឹកសុទ្ធ ១០០កេស ម៉ាស ១២កេះធំ អាកុល ១០កាន និងថវិកា ៤០លានរៀល។ បន្ទាប់មកលោកបណ្ឌិត ស៊ាង ប៊ុនលាង និងលោកស្រីហ៊ុន ប៊ុនធឿន ព្រមទាំងលោកស្រី ហៀវ លន់ បាននាំយកអំណោយឧបត្ថម្ភជូនដល់ សាលាស្រុកស្អាង សម្រាប់ប្រើប្រាស់ក្នុងការគ្រប់គ្រង បង្ការ ទប់ស្កាត់ ការឆ្លងរាលដាលជំងឺកូវីដ-១៩ រួមមាន៖ អង្ករ ៥០បាវ, ទឹកសុទ្ធវីតាល់ ៥០កេស ទឹកត្រី ១០ កេស ទឹកស៊ីអ៊ីវ ១០កេសម៉ាស់ ០៥កេសធំ អាកុល ១០កាន និងថវិកា ១០.០០០.០០០រៀល។ នៅក្នុងពិធីប្រគល់អំណោយនោះផងដែរលោកបណ្ឌិត ស៊ាង ប៊ុនលាង បានអំពាវនាវឲ្យមន្ត្រីបម្រើការក្នុងសាលាស្រុកស្អាង មានវិធានការផ្សព្វផ្សាយ អំពីបញ្ហាការពារ កុំឲ្យរីករាលដាលនៃជំងឺកូវីដឲ្យបានល្អក្នុងមូលដ្ឋាន ព្រមទាំងបានស្នើសុំឲ្យមន្ត្រីសុខាភិបាលសរសេរនូវវិធានការ ៣ការពារ និង ៣កុំ ឲ្យប្រជាពលរដ្ឋយល់កាន់តែច្បាស់ ហើយយកទៅបិតនៅតាមផ្ទះតែម្តង៕ | 2021-03-29T23:02:00+07:00 | freshnewsasia.com | https://m.freshnewsasia.com/index.php/en/localnews/191310-2021-03-29-09-02-31.html |
c6684750-3cae-4ea5-8ea8-25dd7a4a760c | ពីរថ្ងៃមុនចាក់វ៉ាក់សាំង ហាមប្រើថ្នាំបំបាត់ការឈឺចាប់ បើមិនចាំបាច់ | មជ្ឈមណ្ឌលត្រួតពិនិត្យនិងបង្ការជំងឺ (CDC) និយាយថា ខ្លួនមិនបានណែនាំឲ្យប្រើថ្នាំ Ibuprofen (ថ្នាំរលាក) និងថ្នាំបំបាត់ការឈឺចាប់ដទៃទៀតដូចជាអាស្ពីរីននិងអាសេតាមីណូហ្វេន ដើម្បីការពារផលប៉ះពាល់ពីការចាក់វ៉ាក់សាំងកូវីដនោះទេ។ ការប្រើប្រាស់ថ្នាំបំបាត់ការឈឺចាប់មុនពេលចាក់វ៉ាក់សាំង អាចធ្វើឲ្យប្រតិកម្មភាពស៊ាំរំខានដល់សមត្ថភាពរាងកាយ ក្នុងការបង្កើតប្រព័ន្ធការពារប្រឆាំងនឹងវីរុស។ វេជ្ជបណ្ឌិត Gregory Poland ប្រធានក្រុមស្រាវជ្រាវវ៉ាក់សាំងនៅគ្លីនិក Mayo ក្នុងទីក្រុង Rochester រដ្ឋមីនីសូតាបានប្រាប់ HealthDay News ថា ការប្រើថ្នាំបំបាត់ការឈឺចាប់មុនពេលចាក់វ៉ាក់សាំង អាចបណ្ដាលឲ្យមានការថយចុះនៃការឆ្លើយតបនៃអង្គបដិប្រាណ។ នេះដោយសារតែគេមិនទាន់ដឹងថា តើថ្នាំទាំងនេះអាចប៉ះពាល់ដល់មុខងាររបស់វ៉ាក់សាំងយ៉ាងដូចម្ដេច។ លោកស្រីវេជ្ជបណ្ឌិត Abinash Virk អ្នកឯកទេសខាងជំងឺឆ្លងនិងអ្នកសម្របសម្រួលកម្មវិធីគ្រប់គ្រងវ៉ាក់សាំងបានប្រាប់ Newsweek ថា ភាពស៊ាំអាចនឹងចុះខ្សោយបន្តិច។ ការឆ្លើយតបចំពោះវ៉ាក់សាំងនេះ គឺសំដៅដល់កុមារដែលបានទទួលថ្នាំអាសេតាមីណូហ្វេន ដែលជាថ្នាំប្រឆាំងនឹងការរលាកមិនមែនជា steroidal ស្រដៀងទៅនឹង ibuprofen។ ទោះយ៉ាងណាមានករណីលើកលែង។ CDC និយាយថាអ្នកដែលលេបថ្នាំទាំងនេះជាទៀងទាត់សម្រាប់លក្ខខណ្ឌផ្សេងៗទាក់ទងនឹងផ្នែកវេជ្ជសាស្ត្រគួរតែបន្ត ហើយជៀសវាងការបញ្ឈប់ឬពន្យារពេលប្រើថ្នាំសម្រាប់ស្ថានភាពសុខភាពនៅជុំវិញការចាក់វ៉ាក់សាំងកូវីដ។ ទោះបីជាមានការណែនាំរបស់ CDC ក៏លោកស្រី Virk មានប្រសាសន៍ថា មនុស្សគួរតែជៀសវាងប្រើថ្នាំបំបាត់ការឈឺចាប់រយៈពេល ៤៨ ម៉ោង មុនពេលចាក់វ៉ាក់សាំងប្រសិនបើអាច៕ | 2021-03-29T22:36:00+07:00 | kampucheathmey.com | https://www.kampucheathmey.com/global-news/91894 |
1527cb40-ada0-4613-a92d-abcb511c2144 | អាជ្ញាធរខេត្តកំពង់ចាម ចុះពិនិត្យកែលម្អសណ្ឋាគារមេគង្គ ក្រោយដាក់ជា «មន្ទីពេទ្យមេគង្គកំពង់ចាម» សម្រាប់ព្យាបាលអ្នកជំងឺកូវីដ | ដោយអនុវត្តទៅតាមការសម្រេចដ៏ខ្ពង់ខ្ពស់របស់សម្ដេចតេជោ ហ៊ុន សែន នៅថ្ងៃទី២៩ ខែមីនា ឆ្នាំ២០២១នេះ អភិបាលខេត្តកំពង់ចាមលោក អ៊ុន ចាន់ដា បានដឹកនាំក្រុមការងារអាជ្ញាធរមូលដ្ឋាន និងមន្ត្រីបច្ចេកទេស ចុះពិនិត្យ នឹងដើម្បីររៀបចំកែលំអរអតីតសណ្ឋាគារមេគង្គ ដែលជាមណ្ឌលចត្តាឡីស័កកម្រិត២ របស់រដ្ឋបាលខេត្តកំពង់ចាម អស់រយៈកាលជាង១ ឆ្នាំនោះ ឲ្យប្រែក្លាយទៅមន្ទីរពេទ្យសម្រាប់ពិនិត្យ និងព្យាបាលអ្នកជំងឺកូវីដ១៩ ក្នុងក្របខណ្ឌខេត្តកំពង់ចាម និងខេត្តត្បូងឃ្មុំ វិញ ដែលមានឈ្មោះថា មន្ទីរពេទ្យ «មេគង្គកំពង់ចាម»។ គួររំលឹកដែរថា សម្ដេចតេជោ ហ៊ុន សែន បានណែនាំឲ្យរដ្ឋបាលខេត្តកំពង់ចាម យកសណ្ឋាគារមេគង្គ ស្ថិតក្នុងក្រុងកំពង់ចាម ធ្វើជាមន្ទីរពេទ្យសម្រាប់ព្យាបាលអ្នកជំងឺកូវីដ១៩ ក្នុងខេត្តកំពង់ចាម និងមកពីខេត្តត្បូងឃ្មុំ កាលពីថ្ងៃទី ២៥ ខែមីនា ឆ្នាំ២០២១។ បន្ទាប់ពីទទួលបានការណែនាំដ័ខ្ពង់ខ្ពស់របស់សម្ដេចតេជោ អភិបាលខេត្តកំពង់ចាម បានដឹកនាំកិច្ចប្រជុំបន្ទាន់ជាមួយថ្នាក់ដឹកនាំខេត្ត ដើម្បីរៀបចំយកអតីតសណ្ឋាគារមេគង្គ ធ្វើជាមន្ទីរពេទ្យសម្រាប់ព្យាបាលអ្នកជំងឺកូវីដ១៩ ប្រជាពលរដ្ឋក្នុងខេត្តកំពង់ចាម និងខេត្តត្បូងឃ្មុំ។ ដោយឡែក ចំពោះអ្នកដែលធ្វើចត្តាលីស័ក នៅទីនោះ ត្រូវយកទៅធ្វើចត្តាឡីស័កបន្ត នៅឯសាលាគរុកោសល្យភូមិភាគកំពង់ចាមវិញ៕ | 2021-03-29T22:07:00+07:00 | freshnewsasia.com | https://m.freshnewsasia.com/index.php/en/localnews/191295-2021-03-29-08-07-53.html |
5aa01176-27e5-4041-9e0e-dfb655dd83d5 | អាជ្ញាធរខេត្តព្រះសីហនុ បិទហាងកាហ្វេ និងលាងរថយន្តដឹស៊ី ក្រោយរកឃើញបុរសម្នាក់ ផ្ទុកជំងឺកូវីដ១៩ បានចូលទៅ | មុនពេលលទ្ធផលបង្ហាញថា មានផ្ទុកកូវីដ១៩ គឺបុរសដែលជាអ្នកជំងឺកូវីដ១៩ម្នាក់នេះ គឺបានចូលទៅហូបបាយ នៅទីតាំងនេះពីថ្ងៃ១០-១៧មីនា ជារៀងរាល់ថ្ងៃ ៕ | 2021-03-29T21:52:00+07:00 | dap-news.com | https://dap-news.com/national/2021/03/29/130879/ |
7512cce1-6c29-49f4-87b0-b1fc8175391b | អភិបាលខេត្តព្រះសីហនុ ផ្អាកអាជីវកម្មហាងកាហ្វេ និងលាងរថយន្ដដឺស៉ី (The Sea) ក្រោយអ្នកកើតជំងឺកូវីដ១៩ បានទៅទីនោះ ចន្លោះថ្ងៃទី១០-១៧ ខែមីនារៀងរាល់ថ្ងៃ | លោក គួច ចំរើន អភិបាលខេត្តព្រះសីហនុ បានសម្រេចផ្អាកអាជីវកម្មហាងកាហ្វេ និងលាងរថយន្ដដឺស៉ី (The Sea) ដើម្បីដាក់ជាមណ្ឌលចត្តាឡីស័ក ដែលមានទីតាំងនៅលើវិថីមិត្តភាព ស្ថិតក្នុងភូមិ៥ សង្កាត់លេខ៤ ក្រុងព្រះសីហនុ ក្រោយអ្នកកើតជំងឺកូវីដ១៩ធ្លាប់បានទៅទីនោះ។ ក្នុងលិខិតដែលបណ្ដាញព័ត៌មាន Fresh News ទទួលបាន លោក គួច ចំរើន បានបញ្ជាក់ថា ក្រុមឆ្លើយតបបន្ទាន់ នៃមន្ទីរសុខាភិបាលខេត្ត បានសំណាកតេស្ដពីបុរសម្នាក់ ដែលធ្លាប់ចូលទៅហាងអាហារ និងលាងរថយន្ដនេះ ចន្លោះថ្ងៃទី១០ ដល់ថ្ងៃទី១៧ ខែមីនា ឆ្នាំ២០២១ ជារៀងរាល់ថ្ងៃ ហើយលទ្ធផលតេស្ដវិជ្ជមានជំងឺកូវីដ១៩។ ក្រុមការងាររដ្ឋបាលខេត្ត នឹងរៀបចំទីតាំងនេះ ជាមណ្ឌលចត្តាឡីស័ក ហើយក្រុមឆ្លើយតបបន្ទាន់នៃមន្ទីរសុខាភិបាលខេត្ត នឹងយកវត្ថុសំណាកពីអ្នករស់នៅក្នុងទីតាំងនោះទាំងអស់ ដើម្បីធ្វើតេស្ដរកវីរុសកូវីដ១៩។ ក្នុងន័យនេះ រដ្ឋបាលខេត្តព្រះសីហនុ សម្រេចផ្អាកអាជីវកម្មគ្រប់ប្រភេទនៅក្នុងទីតាំងនេះ ជាបណ្ដោះអាសន្ន និងដាក់ជាមណ្ឌលចត្តាឡីស័ក ចាប់ពីថ្ងៃជូនដំណឹងនេះ រហូតមានការជូនដំណឹងថ្មី៕ | 2021-03-29T21:39:00+07:00 | freshnewsasia.com | https://m.freshnewsasia.com/index.php/en/localnews/191292-2021-03-29-07-39-26.html |
ff8d1b29-5431-4b19-8829-a5a111e8cddb | រដ្ឋបាលស្រុកស្វាយជ្រំ ទទួលសម្ភារប្រយុទ្ធប្រឆាំងនឹងជំងឺកូវីដ១៩ ពីសប្បុរសជន | លោក ហែម សារិទ្ធ អភិបាលស្រុកស្វាយជ្រំ បានទទួលជួបសំណេះសំណាល និងទទួលអំណោយសម្ភារៈប្រយុទ្ធប្រឆាំងនឹងជំងឺកូវីដ១៩ ពីលោក ហ៊ឹម ឧត្តម ទីប្រឹក្សាសម្ដេចពញ្ញាចក្រី ហេង សំរឹន ប្រធានរដ្ឋសភា ដែលជាមូលនិធិរបស់ក្រុមហ៊ុន JD Power ( Cambodia) Co,.Ldt ក្រោមការជំនួយរបស់ Mr. He Yi Yuan ប្រធានក្រុមហ៊ុន Lanping Yiyuan Mining Co., Ltd។ ពិធីទទួលអំណោយនេះបានធ្វើឡើងនារសៀលថ្ងៃទី២៨ ខែមីនា ឆ្នាំ២០២១ ដោយមានការចូលរួមពីលោក ជូ ហ៊ុយភីង ( Mr.Zhu Hui Ping ) លោក ហ៊ែល ហ៊ុយ សមាជិកក្រុមប្រឹក្សាស្រុក រួមទាំងអ្នកពាក់ព័ន្ធជាច្រើនរូបផងដែរ។ លោក ហែម សារិទ្ធ បានថ្លែងនូវការអរគុណចំពោះលោក ហ៊ឹម ឧត្តម និងក្រុមការងារដែលបានចូលរួមបរិច្ចាគ នូវអំណោយសម្ភារៈប្រយុទ្ធប្រឆាំងនឹងជំងឺកូវីដ១៩ ជូនដល់រដ្ឋបាលស្រុក ដែលសបញ្ជាក់ឱ្យឃើញនូវកាយវិការប្រកបដោយសប្បុរសធម៌ និងជាវប្បធម៌នៃការចែករំលែកទៅលើការជួយគ្នាក្នុងគ្រាលំបាក។ លោកបានបញ្ជាក់ថា អំណោយដែលបានផ្ដល់ជូននេះ រដ្ឋបាលស្រុក និងយកទៅចាត់ចែងប្រើប្រាស់ក្នុងសកម្មភាពនានា រួមទាំងយុទ្ធនាការផ្សព្វផ្សាយអប់រំនូវវិធាន ការបង្ការទប់ស្កាត់ការឆ្លងរាលដាលនៃជំងឺកូវីដ១៩ ការងារមនុស្សធម៌ ជួយដល់ប្រជាពលរដ្ឋដែលមានជីវភាពខ្វះខាត ស្របតាមអនុសាសន៍ណែនាំដ៏ខ្ពង់ខ្ពស់ របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ លោក ហែម សារិទ្ធ បន្ថែមថា ដើម្បីយកឈ្នះកូវីដ-១៩ សូមប្រជាពលរដ្ឋចូលរួមសហការអនុវត្តវិធានការ ៣ការពារ ៣កុំ ស្របតាមអនុសាសន៍ដ៏ខ្ពង់ខ្ពស់ របស់សម្ដេចតេជោ ហ៊ុន សែន នាយករដ្ឋមន្ត្រីឲ្យបានខ្ជាប់ខ្ជួនបំផុត។ សូមបញ្ជាក់ថា សំភារៈដែលទទួលបានរួមមាន៖ ម៉ាស់ចំនួន ២០,០០០ម៉ាស ស្មើនិង ៤០០ប្រអប់ និងអាល់កុលចំនួន៥កានផងដែរ៕ | 2021-03-29T21:38:00+07:00 | freshnewsasia.com | https://m.freshnewsasia.com/index.php/en/localnews/191291-2021-03-29-07-38-32.html |
Subsets and Splits
No community queries yet
The top public SQL queries from the community will appear here once available.